
Introducere. 

Poezia românească postbelică: 
consideraţii generale 


S-a spus 1 despre poezia română de după 
război că reprezintă un al doilea modernism. în 
mod cert, este vorba despre un modernism într-o 
altă etapă. 

în ultimele două volume din Epilog la lumea 
veche, am discutat despre lirica primei jumătăţi a 
secolului al XX-lea (fără exhaustivitate, pentru 
care nu am avut timpul necesar), împărţind-o în 
modernism si tradiţionalism nu în mod arbitrar 

y y 

sau din raţiuni critice foarte stricte, ci pentru că 
însăşi epoca avută în vedere a operat cu această 
dihotomie, în care eu, acum, nu mai cred. 

Privind în urmă, mi se pare că nu mai este 
importantă, dar am făcut această despărţire 
tocmai pentru a observa irelevanţa ei în optica 
noastră, pentru a sesiza că diferenţele sunt, în 
cele din urmă, nesemnificative. Că modernismul 
şi tradiţionalismul reprezintă aspecte comple- 


1 Această introducere a fost publicată mai întâi aici: 
http://www.teologiepentruazi.ro/2013/05/18/poez 
ia-romaneasca-postbelica-cateva-consideratii-generale- 

1/; 

http://www.teologiepentruazi.ro/2013/05/19/poez 

ia-romaneasca-postbelica-cateva-consideratii-generale- 

2/. 

mentare în poezia şi în peisajul literar al vremii şi 
nu falii disjunctive. 

Unele observaţii în acest sens fuseseră făcute 

y 

de G. Călinescu încă de pe atunci. ..dar nu mai 
revin acum asupra acestei discuţii. 

Ceea ce este evident, e că această distincţie 
se estompează după război. 

Un factor poate fi cel politic, care nu mai 
admite teoretizări de genul celor interbelice. Deşi 
anii ’6o produc revitalizarea poeziei interbelice 
(după un deceniu şi ceva de ocultare), fervoarea 
teoretizantă nu îşi mai găseşte locul în atmosfera 
sulfurată de ideologia comunistă, care era sufo- 
cată de decrete politice şi „indicaţii preţioase”. 

Putem considera că întregul secol al XX-lea 
- începând din deceniul al doilea şi până la 
optzecişti - aparţine poeziei moderne, incluzând 
aici toate formele sale de manifestare, chiar părut 
antagonice (modernism, tradiţionalism, avangar- 
dism), mai puţin postmodernismul - chiar dacă 
Matei Călinescu îl consideră o fată a modernităţii 2 

J y y 

-, care ni se pare a fi cel puţin începutul evoluţiei 
spre altceva... 

Secolul al XX-lea - prima jumătate, în 
special - a căutat cu obidă „tradiţia” literară româ- 
nească. Mai ales în poezie cercetările pentru 
aflarea acestei tradiţii au fost foarte animate. 

y 

Intr-un mod de neînţeles pentru noi, mulţi 
au ajuns la concluzia că singura sau că autentica 

2 A se vedea Matei Călinescu, Cele cinci feţe ale 
modernităţii, ediţia a Il-a, traducere de Tatiana Pătru- 
lescu şi Radu Ţurcanu, Ed. Polirom, Iaşi, 2005. 



7 


tradiţie - mai cu seamă lirică - a literaturii noastre 

y 

este cea folclorică. 

Un răspuns care nouă ni se pare straniu, dar 
care este corespunzător opiniilor frecvente din 
acea perioadă, în care existau glasuri ce susţineau 
că inclusiv secolul al XlX-lea nu poate fi luat în 
considerare ca tradiţie, reprezentând doar o 
imitaţie după modele occidentale, o literatură de 
import. 

Astfel, „B. Fundoianu [...] vedea în literatura 
română o literatură a eternului pastiş, în care 
singurul scriitor autentic autohton prin creaţia sa 
este Ion Creangă” 3 , iar Ion Vinea vorbea despre 
„tradiţia folclorică autohtonă a artei abstracte” 4 . 

Sentinţa lui Eugen Ionescu venea ca o 
ghilotină: „Cultura românească nu a izbutit să ex- 
prime realităţile spiritualităţii autohtone, cărora 
le rămâne exterioară ” 5 - deşi el nu făcea neapărat 
apologia creaţiei populare. 

G. Călinescu enunţa formula: „folclorul 
ţărănesc - adevăratul nostru clasicism” 6 . Curios 

y 

lucru, acest clasicism nu şi-a găsit locul între 
capitolele Istoriei sale, unde totuşi se regăseşte 
„aşa-zisa literatură religioasă” 7 . 


3 Cf Paul Cernat, Avangarda românească şi 
complexul periferiei. Primul val, Ed. Cartea Românească, 
Bucureşti, 2007, p. 143. 

4 Idem, p. 200. 

5 Cf Idem, p. 211. 

6 Cf Idem, p. 201. 

7 G. Călinescu, Istoria literaturii române. De la 
origini până în prezent, ediţie nouă revăzută de autor, 

E curioasă (şi derutantă) totodată şi revolta 
faţă de importuri literare a unor creatori care erau 

text stabilit de Al. Piru, Ed. Vlad & Vlad, Craiova, 1993, p. 
9 - 

Există însă Istoria literaturii române, din 1964, între 
coordonatori figurând, în primul rând, Acad. G. 
Călinescu, al cărei volum prim are două părţi: I. Folclorul 
şi II. Literatura română în perioada feudală. Cartea a 
apărut la Ed. Academiei RSR şi ilustra, desigur, ideologia 
momentului, prin faptul că începea cu folclorul. Prima 
frază din carte (după introducere) este aceasta: „înainte 
de a avea o literatură scrisă, poporul român a avut o 
bogată literatură orală”, p. 14. 

Afirmaţia este discutabilă, anterioritatea creaţiei 
orale neputând fi demonstrată, chiar dacă mulţi autori, 
în secolul trecut, între care I. C. Chitimia, au susţinut 
importanţa literaturii de factură populară şi influenţa ei 
asupra celei culte. 

însă această perspectivă asupra istoriei literaturii 
române nu era cu totul nouă. Volumul I din Istoria 
literaturii româneşti a lui Nicolae Iorga cuprindea 
următoarele capitole: Literatura populară, Literatura 
slavonă, Vechea literatură religioasă. întâii cronicari 
(avem în vedere ediţia a Il-a, Ed. Librăriei Pavel Suru, 
Bucureşti 1925). 

Cu toate acestea, Iorga nu susţinea că literatura 
noastră a început cu producţiile populare, ci considera 
că literatura populară a avut mai întâi variante culte: 

„Nu trebuie să se admită ceva scris înainte de ceia 
ce de veacuri poporul nostru repetă în cântecele lui de 
dor şi de jale? Exemple aparţinând timpurilor mai nouă, 
de pe la 1800 încoace, arată în adevăr că atâtea poezii 
populare pot fi readuse la originalele cărturăreşti” (Idem. 
p. 9). 

Iorga prezintă o teorie seducătoare despre baladă 
şi originile ei foarte vechi. 



9 


totuşi cât se poate de receptivi faţă de poezia 
modernă si fată de evoluţia curentelor în Occi- 

y y j 

dent. 

în mod neaşteptat, această poziţie (susţinu- 
tă nu doar de autohtonişti / ortodoxişd - am 
evocat anterior opinia categorică, în acest sens, 
deşi specificată doar în teorie, a lui Ion Pillat sau 
opţiunea pentru baladă a lui Radu Gyr 8 ) con- 
trazicea perspectiva de evoluţie literară a lui 
Lovinescu. Pe drept cuvânt, Paul Cernat remarca: 

„în ciuda opoziţiei ideologice [dintre 
modernişti / avangardişti şi ortodoxişd], exis- 
tă importante puncte de contact cu concep- 
ţiile hegemonist-orientaliste ale tradiţiona- 
liştilor, despre un Bucureşti văzut ca o a 
patra Romă (Nichifor Crainic) sau ca un 
Bizanţ după Bizanţ (N. Iorga), în condiţiile 
bolsevizării Rusiei ortodoxe. Aceeaşi voinţă 

y y y 

de afirmare şi de originalitate, aceeaşi de- 
plângere a imitaţiei, aceeaşi respingere a 
minoratului cultural din secolul al XIX-lea” 9 . 

Foarte important de relevat este, aşadar, că 
tradida n-a fost căutată doar de tradiţionalişti, ci 

y y y > 


8 A se vedea Dr. Gianina Maria-Cristina Picioruş, 
Epilog la lumea veche, I. 4, Teologie pentru azi, Bucureşti, 
2012, p. 163-187, cf. 

http : / / www. teologiepentruazi.ro /2012 /12 / 22 /epilo 
g-la-lumea-veche-i-4/. 

9 Paul Cernat, Avangarda românească..., op. cit., p. 
209-210. 

de toţi poeţii pe care îi numim generic interbelici, 
indiferent de soluţia pe care au aflat-o pentru a 
împăca această nevoie intrinsecă a spiritului lor 
creator. 

Căutându-şi tradiţia, poeţii primei jumătăţi 
a secolului al XX-lea căutau originalitatea. 

Culmea este că, după război, şi după ce 
regimul comunist a început să promoveze, în mod 
ideologic, folclorizarea poeziei (mergând până la 
grotesc) 10 , poeţii au reacţionat contrar indicaţiilor 

10 „Cunoscând comandamentele sub semnul cărora 
a fost izvodită poezia primului deceniu socialist, înţele- 
gem şi de ce ea şi-a tras în aşa măsură puterea din sevele 
folclorice. Versul popular era utilizat [...], în primul rând, 
datorită virtuţilor sale de a transpune cu uşurinţă în 
planul artisticului faptele de viaţă. [...] 

în mod aparent curios, din multitudinea posibilită- 
ţilor valorificării tezaurului anonim, poezia anilor 1946- 
1955 reţine în principal tehnica versificării specifică 
baladei populare [într-adevăr, e doar aparent curios: 
balada căpătase prestigiu şi comuniştii căutau să profite]. 
Aproape că nu este poet din această epocă, care să nu fi 
creat măcar o baladă. Unii chiar se specializează în aceas- 
tă direcţie. E cazul lui Dan Deşliu, George Dan ş. a. 

Ceea ce este, însă, mai semnificativ e faptul că 
tonul baladesc se păstrează şi dincolo de producţiile 
intitulate sau subintitulate baladă, emanând din majori- 
tatea creaţiilor ce împrumută versul popular. [...] înşişi 
eroii comunişti împrumută, în anume sens, trăsăturile 
consacrate ale eroilor ciclului haiducesc, spre a nu mai 
pomeni atmosfera şi tiparele baladeşti, care trec aidoma 
în creaţiile literare ale momentului”, cf I. Oprişan, 
Redescoperirea culturii populare. O perspectivă asupra 
literaturii române din perioada 1944-1970, Ed. Vestala, 
Bucureşti, 2008, p. 25-27. 

(sesizând ridicolul situaţiei şi nedorind să fie 
implicaţi în această farsă ordonată din raţiuni 
politice) şi au părăsit definitiv această sursă 
lirică 11 , iar poezia cultă nu s-a mai întors vreodată 
(cel puţin nu până în prezent) la tezele interbelice 
care favorizau folclorismul. Bineînţeles, nu cre- 
dem că cineva ar putea considera că „Frunză verde 
de albastru / mă doare un cal măiastru ” (Nichita 
Stănescu) reprezintă încurajarea inspiraţiei din 
creaţia populară. 

Şi aceasta cu toate că studiile despre creaţia 
românească folclorică s-au multiplicat conside- 
rabil. Ele au îmbogăţit însă departamentul ştiin- 
ţific al etnologiei şi folclorului, fără ca marea 
poezie să le acorde un interes deosebit. Chiar 
Ovidiu Papadima - care încercase, în interbelic, 
să demonstreze ortodoxia „mitologiei” populare, 
forţând concluziile - a scris o carte de referinţă 12 

y y 

în care a demonstrat indubitabil independenţa 
apariţiei şi dezvoltării poeziei culte faţă de cea 


11 Idem, p. 20: „Către 1960, literatura română 
înregistrează o schimbare surprinzătoare în ce priveşte 
valorificarea artistică a culturii populare. Saturată de 
folclor, poezia părăseşte sferele creaţiei populare, me- 
tamorfozându-se şi abstractizându-se [rezultând al doi- 
lea modernism poetic], în timp ce proza câştigă aspecte 
distincte tocmai datorită orientării spre cultura popu- 
lară, într-un mod deosebit decât până atunci”. Şi autorul 
exemplifică oferind câteva nume de prozatori: D. R. 
Popescu, Fănuş Neagu, V. Voiculescu, Şt. Bănulescu, V. 
Rebreanu. 

12 Ovidiu Papadima, Ipostaze ale iluminismului 
românesc, Ed. Minerva, Bucureşti, 1975. 



12 


populară, în istoria noastră literară, ba chiar 
minimul ei interes fată de lirica folclorică. 

y 

Există două caracteristici/ obsesii, pe care le 
considerăm esenţiale pentru lirica majoră postbe- 
lică, până la apariţia postmodernismului, şi 
anume: metalimbajul sau metapoezia şi autode- 
finirea poetului. 

S-ar părea că ne-am îndepărtat destul de 
mult, în timp, de tradiţia literară veche şi că nu ar 
mai avea sens un demers recuperator de tipul 
celui pe care îl întreprindem, care să revendice 
prezenţa (încă) a anumitor structuri vechi, de 
gândire şi de limbaj, în această poetică. 

E o impresie falsă. 

Vechiul se regăseşte şi acum în modern şi nu 
doar sub formă de sedimente poetice indispen- 
sabile. 

Intr-un mod cu totul paradoxal - dar pe care 
vrem să îl aducem la lumină - poezia modernistă 
postbelică, dorind să găsească acel cuvânt inefabil 
al poeziei (pe care Ion Barbu îl enunţa doar ca 
ideal, echivalându-1 cu „lauda grădinii de îngeri ” 
(Timbru)), se loveşte, vrând-nevrând, de o dificilă 
problemă teologică şi se întoarce întrucâtva (mai 
mult sau mai puţin, în funcţie de autor) la 
conştiinţa celor vechi. 

y y 

Nimeni în poezia noastră, nici în interbelic 
şi nici în postbelic, nu a urmat modelul eufoniei 
pure a lui Mallarme - deşi, chiar în cazul lui 

Mallarme, am îndoieli că lucrurile stau chiar asa 
cum le prezintă Hugo Friedrich 13 . 

Interesul metafizic al poeţilor români în pe- 
rioada postbelică se intersectează într-o anumită 
măsură cu al medievalilor. Deşi mulţi ar putea 
privi această afirmaţie cu suspiciune, eu nu insi- 
nuez că poate fi detectată întotdeauna şi intenţia 
unei asemenea interferenţe. 

y 

Cu toate acestea, o tradiţie românească a 
liricii metafizic-mistice, adesea ermetică sau 
cvasi- ermetică, de la Dosoftei şi Cantemir, tre- 
când prin Eminescu, Arghezi, Blaga, Ion Barbu şi 
până la Nichita Stănescu, se poate identifica fără 
eroare. 

în aceasta constă aşadar paradoxul: în faptul 
că, dacă limbajul poeziei moderne pare cu totul 
înstrăinat de limba veche (pare, deşi sunt şi 
situaţii aparte, despre care vom vorbi), pe de altă 
parte, discursul liric postbelic recuperează, cum 
spuneam, valenţele metafizice specifice autorilor 
vechi, expresia aforistică, sapienţială - limbajul 
esopic - retorica filosofică şi sobrietatea etică. 

Interesul se orientează acum mai mult spre 
introspecţia poetică, pentru descoperirea limba- 
jului corespunzător exprimării neliniştii metafi- 
zice, pentru căutarea esenţei umane reverberabile 
prin limbaj şi raţiune poetică. Sigur că acest de- 
mers îl continua pe cel interbelic, însă într-o altă 
gamă. 


13 A se vedea: 

https://de.wikipedia.org/wiki/Hugo_Friedrich. 

Un aspect demn de remarcat este şi faptul că 
doi mari poeţi, Nichita Stănescu şi Marin Sorescu 
- fiecare cu identitatea lui poetică remarcabilă - 
recenzează tradiţia poetică (îndeosebi) româ- 
nească, având opinii critice pertinente, multe 
corecte şi de reţinut. Ceea ce predecesorii lor nu 
au făcut. Dacă paşoptiştii şi Eminescu au avut 
sentimente de întemeietori, iar interbelicii au 
căutat autenticitatea/ originalitatea şi autohtonis- 
mul creaţiei, „moderniştii” de după război au o 
conştiinţă fermă că sunt posesorii unei tradiţii 
poetice, pe care, în consecinţă, o şi investighează, 
cu convingerea că trebuie să o cunoşti şi să o 
cercetezi atent ca să te poţi numi poet. 

Ne interesează, ca şi până acum, în primul 
rând, să relevăm perpetuarea unor viziuni poetice 
si atitudini verbale din trecutul nostru literar cât 

y 

mai îndepărtat. 

Literatura română veche începuse să iasă din 
ce în ce mai mult la lumină si, cu toate că nu s-a 
bucurat sub comunişti de vreun tratament prefe- 
renţial (dimpotrivă, era studiată cu atenţie şi 
de. ..cenzură, care intervenea în text si elimina 

7 y 

sau modifica ceea ce nu convenea ideologiei), 
ediţii critice ale operelor fundamentale din epoca 
veche au continuat să apară şi în această perioadă 
(unele chiar pentru prima dată). 

Deşi numai Nichita ne indică joncţiunea cu 
Dimitrie Cantemir (considerat de el mai tulbură- 
tor decât poeţii moderni) şi aspiraţia spre jocurile 
sale de limbaj complexe şi erudite, totuşi o anu- 

mită tendinţă, de aceeaşi factură, spre jocul 
complicat şi subtil-filosofic i-a fost proprie, mai 
înainte, si lui Emil Botta. 

7 y 

Fratele său, Dan Botta 14 , în deceniile 4-5 ale 
secolului trecut, traducea prima dată în româ- 
neşte „Imnul către Dumnezeire scris de Petru 
Cercel în terţine italiene [dar care] are nu ştiu ce 
idee de austeritate si evlavie bizantină” 15 si scria 

y y 

elogios despre filosofia lui Cantemir, remarcând, 
între altele, şi că „el a comparat tactul stelelor cu 
un tact de clavecin: est enim astrorum motus 
quasi claviger [Sacrosanctae scientiae indepingi- 
bilis imago, carte care era tipărită în 1929 în tradu- 
cere românească]” 16 . 

Emil Botta de asemenea, după cum vom 
vedea, valorifica multiple elemente din Cantemir, 
dar si din mulţi alţi autori vechi. 

y y y 

înaintea lui Doinaş si a cerchistilor, lirica lui 
respiră un aer intelectualist/ erudit, e grea de 
simboluri, de rune livreşti. în ceea ce-1 priveşte pe 
Doinaş - care se înseriază în rândul autorilor de 

y 

psalmi moderni -, simbolurile antice atât de 
numeroase din opera sa ni se par mai degrabă 
nişte alegorii ireductibile decât atestări ale unei 
adevărate însuşiri a filosofiei antice. 

y 


14 A se vedea: 

http://ro.wikipedia.org/wiki/Dan_Botta. 

15 Dan Botta, Un voievod poet: Petru Cercel, în voi. 
Unduire şi moarte, Ed. Institutul European, Iaşi, 1995, p. 
171. 

16 A se vedea Idem, O expresie a românismului: 
fdosofia lui Cantemir, p. 283. 

Clasicismul antic coroborat cu influenţa po- 
eziei germane romantice şi expresioniste repre- 
zintă măşti poetice, dincolo de care se remarcă la 
el o pendulare între tradiţia autohtonă a exerci- 
ţiului cognitiv-interogativ, cu rezolvările sale 
specifice, şi viziunea liric-filosofică germană, pe 
care o adaptează poeziei româneşti - în urma lui 
Blaga, dar mai pronunţat decât acela. 

Ca si în trecut, voi face abstracţie de 
implicarea politică a autorilor, de problemele 
controversate ale dizidenţei sau, dimpotrivă, ale 
obedienţei faţă de regimul comunist ori de cele, 
încă şi mai grave, ale colaborărilor cu Securitatea. 

Mă interesează exclusiv textele literare si las 

y 

altora (cel puţin deocamdată) să facă cercetări de 
altă natură. 

Discuţia despre poezia postbelică o vom 
începe, aşadar, cu un poet, Emil Botta, care a 
debutat în perioada interbelică, dar al cărui ultim 
volum, Un dor fără saţiu (considerat şi cel mai 
reprezentativ pentru poet), a apărut în 1976. 

Mi s-a părut veriga ideală, în stare să lege 
perioada interbelică de cea postbelică, pentru a 
începe comentariile mele despre lirica de după 
război. 

Emil Botta: masca de histrion 


Opera 17 lui Botta ilustrează mai mult jocul 
de-a viaţa, decât pe cel de-a poezia. 

Ludicul poeziei exprimă dramatismul vieţii 
atunci când viaţa seamănă cu un teatru, cu un rol, 
şi nu e luată în serios pe de-a-ntregul sau pare că 
nu poate fi luată în serios. 

E o viată abătută de moarte... 

f 

în poezie, Emil Botta pare că se joacă de-a 
viaţa, iar versurile sale nu sunt decât un răspuns 
pe jumătate, dat unor întrebări capitale pe un ton 
fluctuant, când grav, când şăgalnic. 

Sau poate că pânza de superficialitate şi de 
ridicol dramatic se vrea o mască, menită să 
ascundă un fluid interior adânc. 

Modulaţia lirică face însă ca cele două să se 

y 

intersecteze fără conflicte sau ruperi de nivel. 

Debutul poetic s-a produs în 1929, la revista 
lui Tudor Arghezi, Bilete de papagal, dar primul 


17 Comentariul poeziei lui Emil Botta l-am publicat 
mai întâi pe platforma noastră, Teologie pentru azi, în 32 
de părţi, între 26 mai 2or3 şi 8 iulie 2or4. 

Prima parte: 

http://www.teologiepentruazi.ro/20r3/05/26/emil 

-botta-masca-de-histrion-r/. 

Ultima parte: 

https://www.te0l0giepentruazi.r0/20r4/07/08/em 

il-botta-masca-de-histrion-32/. 

volum, întunecatul april, l-a publicat în 1937, 
urmat de un al doilea, Pe-o gură de rai (1943), 
înainte de a se termina războiul. 

A revenit cu poezie în deceniul al optulea cu 
Vineri (1971) şi Un dor fără saţiu (1976-1978), fără 
ca să îsi fi modificat în mod esenţial stilul, deşi 
trecuseră trei decenii de la volumul anterior 18 . 

Emil Botta a realizat în poezie, alături de 
Arghezi (poate în mai mică măsură, dar totuşi de 
luat în considerare), o revoluţie a stilului poetic. 

El a construit o formulă poetică nouă, care ni 
se pare mai autentică decât cea preconizată de 
resurecţia baladei - si oricum anterioară -, care a 
deschis calea apariţiei lui Nichita Stănescu. 

Nichita îi datorează mult lui Emil Botta, în 
ceea ce priveşte limbajul şi tradiţia poetică avută 
în vedere, chiar dacă el este un poet diferit ca 
structură şi temperament şi un creator excep- 
ţional, care şi-a propulsat în versuri propriile 
nelinişti şi interogaţii şi a construit sonorităţi 
lirice inconfundabile, care îi poartă personali- 
tatea. 

Situat la mijloc de rău şi bun, cum ar zice Ion 
Barbu, adică între lirica narativ-persiflantă - 
ironică şi autoironică - (ca stil, nu ca intenţie 
demitizantă) a unui Geo Dumitrescu 19 (deşi 
acesta a debutat cu câţiva ani mai târziu), pe de o 


18 Utilizăm: Emil Botta, Poezii, cuvânt înainte de 
Valeriu Râpeanu, text îngrijit, note şi variante de Aurelia 
Batali, Ed. Eminescu, Bucureşti, 1979. 

19 A se vedea: 

http://ro.wikipedia.org/wiki/Geo_Dumitrescu. 

parte, şi poezia şi filosofia autohtonistă, pe de altă 
parte - presupunând reevaluarea şi valorificarea 
literaturii vechi şi a liricii populare, într-un mod 
însă cu totul nou şi original faţă de tradiţionalişti 
- Botta a adus un suflu nou în poezia românească. 

El recuperează tradiţionalismul într-o for- 
mulă poetică ce se apropie d e...postmodernism, 
dar fără abordarea ironică a acestuia. 

Şi observăm astfel o reeditare a unui feno- 
men românesc asupra căruia am atras atenţia de 
multe ori, începând chiar din perioada veche, şi 
anume acela de a imita forma modernă (în sensul 
etimologic al lui modern) şi a păstra substanţa 
tradiţională sau specificul cultural-spiritual, adă- 
postit în carcasa unui limbaj sau a unei formule 
poetice reinventate, creând astfel o sinteză per- 
sonală, autentică. 

Ceea ce este cu totul original, în ceea ce-1 
priveşte pe Botta, este că el reuşeşte să se autoper- 
sifleze pe un ton grav, filosofând fără ironie într- 
un stil propriu mai degrabă decât „să se alinieze” 
trucatei condescendenţe postmoderne. 

Astfel, poetul adoptă de multe ori un ton 
baladesc sau elegiac, al cărui patetism, însă, îl 
diluează stilistic prin nuanţe şăgalnice, de apa- 
rentă indiferentă si insensibilitate filosofică, deşi 
poezia sa este grea de indicii livreşti, literare şi 
filosofice. 

Este de scos în evidenţă, de asemenea, 
permanenta împletire, în versurile sale, dintre 
elemente eterogene şi aparent greu de combinat : 
expresia cu ecouri folclorice, lexicul uneori 

arhaizant (împrumutând vocabule, expresii şi 
chiar reflecţii din literatura veche, intertextu- 
alizate inopinat) şi, respectiv, la fel de numeroa- 
sele aluzii culte, erudite, care formează un univers 
divers de simboluri livreşti, conţinând referinţe 

y 7 y y 

din antichitate până în modernitate. 

Emil Botta poate surprinde, pentru că 
intertextul lui e neaşteptat (o surpriză intelec- 
tuală), iar cititorul nu este prin nimic avertizat - 
excepţie făcând doar cel care poate să apeleze la 
propria erudiţie. 

E un poet care nu se teme să reunească 
veacuri şi dispoziţii culturale de multe feluri. 

Conjuncţia dintre tradiţie şi modernitate pe 
care o realizează Botta e mai avansată decât cea a 
baladişdlor şi, pe de altă parte, ea demonstrează 
că, pentru a fi autentic, nu este neapărată nevoie 
de a renunţa la fondul autohton. 

Poţi să şi renunţi, dacă vrei (ca opţiune 
artistică), dar el arată că nu este imperios necesar. 

Originalitatea o conferă geniul, inspiraţia şi 
talentul şi nu programul poetic, oricât de fericit şi 
de minunat, de nobil sau de corect ar fi sau ar 
părea el. 

Şi am dori, pentru a ilustra măcar parţial cele 
afirmate mai sus - mai înainte de a purcede la o 
analiză mai amplă - să aducem câteva exemple, 
pentru a demonstra că intertextualizarea la care a 
recurs Botta este complicată şi uneori dificil de 
sesizat. 

Astfel, intr-un poem precum Comentariu la 
o viaţă pierdută, nu e greu de observat, cu tot 

stilul particular, că poetul îi aduce un elogiu lui 
Eminescu: 


De m-ar atinge vraja 
romanticei păduri! 

Si brazii să-si înalte 

f f 7 

întunecaţii muri. 

y 

Pierdut, prelung răsune 
cumplitele bucine 20 , 
Demonicul detunet 
Al stâncii carpatine. 

Să vă mai văd o dată, 
Păduri-Eurydice, 
cântati-mi să mă satur, 

y 7 

izvoare, clare fiice, 

voi, stele, măşti de aur, 
hieratice făpturi. 

De m-ar ucide vraja 
romanticei păduri. 


în alt poem, însă, evocarea poetului roman- 
tic e mai puţin evidentă, inclusă fiind printre alte 
ecouri, din Cântarea cântărilor si...Bacovia: 

7 y 

Frumoasă si tristă erai! 

y 

20 E buciumul eminescian, reprodus sub forma 
veche (care provine din lat. buccinus), căreia Dosoftei i- 
a oferit prestanţă poetică. 

Gloriei tale fost-am cupa, de-argint vasul... 
Printre rarele trestii, când luna lucea, 
eram pasul tău, mersul tău, eram Pasul. 

Vino, nu veni, iubito între toate aleasă, 
vino, nu veni, dulcea mea înserare... 

Pe malul apei să amurgim, 
împietriţi ca statui funerare. 

(Vino, nu veni...) 


Ne aminteşte un vers superb al lui Emines- 
cu: „Prin gândurile-mi triste şi negre, treci 
frumoasă” (O arfă pe-un mormânt). 

Un alt exemplu are în vedere texte din 
literatura veche. Astfel, dacă în poemul Elisafta, 
Emil Botta ne avertizează el însuşi, prin mottoul 
poeziei, că l-a intertextualizat pe Grigore Ureche, 
în alt poem, Aşteaptă, nu există nici un indiciu de 
acest fel: 


Elisafta 

„într-aceeaşi vreme, trimis-au solii săi 
şi la Craiul leşesc ca să poftească 
pe sora lui Crai, pre Elisafta” 

Grigore Ureche 


Toarnă-mi pahare de rouă, 
Elisafta, sora lui Crai! 

A plecat un înger şi plecară nouă 
şi cete plecară, nouă zeci şi nouă, 
şi, mereu în suspine, 
cu durerea mă luai. 

Toarnă-mi pahare de rouă 
şi noaptea în claruri mi-o schimbă ! 

O, prin pomete 21 , în rai, 
plimbă-mi-se plimbă 
Elisafta, sora lui Crai. 

Decât cerul frumoasă e mai, 
iscusită e mai 22 decât îngerii. 

Toarnă-mi pahare de rouă 
şi naramze 23 dă-mi, din plaiuri de rai. 

O, ca tine-i niciuna, 
mai curată ca luna, 

Elisafta, sora lui Crai! 


* 


Aşteaptă 


21 Pomete = grădină/ livadă, în româna veche. Un 
cuvânt pe care l-a utilizat şi Dimitrie Anghel. 

22 Inversiune caracteristică limbii vechi. 

23 Naramză = portocală, în româna veche. în spa- 
niolă: naranja, cf 

http://www.spanishdict.com/translate/orange. 

Cade pe copaci blestemul săracilor 
şi iată-i văduvi, negri şi goi. 
Străinele, zânele, zburau prin pădure, 
sau Vântoasele? O, vai de noi! 

Şi cimpoiaşul, amarul, când trece 
chemându-mă, stau împietrit, 
un mizerabil sub despotice astre: 
ochii lynxului, ochii răi m-au orbit. 

Şi el sună şi sună. Cumplitu-i! 

Ca un sfredel prin creier mintea să-mi strice. 

Mult o mai fi 

până la moarte, Sărăcie voinice? 

Cade pe copaci blestemul săracilor 
şi pare că-mi spune: aşteaptă, 
că e nesecată fântâna durerii 
si-i neţărmurit amarul de toamnă. 

y y 


Ca şi Nichita Stănescu, mai târziu, Emil 
Botta detectează formulări extraordinar de poe- 
tice în limba veche. 

în ceea ce priveşte al doilea poem, refrenul 
său provine din Letopiseţul lui Miron Costin, din 
pasajul în care acesta căinează soarta Moldovei: 

„O, Muldova, di ar hi domnii tăi, carii 
stăpânescîi în tine, toţi înţelepţi, încă n-ai 
peri aşa lesne. Ce domniile neştiutoare 
[despre] rândul tău [rânduielile tale] şi 

lacome, sântu pricine perirei tale. Că nu 
caută să agonesască şie nume bun ceva la 
tară, ce caută desfrânaţi numai în avuţie să 

y 7 y y 

strângă, care apoi totuş[i] să răsipeşte, şi 
încă şi cu primejdii caselor lor, că blăstămul 
săracilor, cum să dzice, nu cade pre copaci, 
câtîi de târziu [oricât de târziu ar veni răspla- 
ta]” 2 *. 


Poetul a preschimbat sensul afirmaţiei cro- 
nicarului, conservând însă ceva esenţial din 
psihologia acestei zicale. 

Astfel, tabloul acestei toamne târzii nu mai 
are nimic din încântarea lui Ion Pillat (şi aceea 
măcinată îndestul de nostalgie) şi se apropie mai 
mult de sensibilitatea crizată a lui Bacovia, cu 
copacii „văduvi, negri şi goi”. 

Din trezorier al comorii de roade si al 

y 

opulenţei de tonuri, toamna devine aici simbol al 
sărăciei. 

Reformularea vechiului proverb poate avea 
mai multe semnificaţii. Pe de o parte, blestemul 
cade şi pe copaci, nu numai pe oameni, cel puţin 
începând cu epoca modernă care a văzut şi natura 
cosmică degradându-se odată cu omul, ceea ce în 
romantism nu se întâmplase încă (cel puţin nu în 
romantismul românesc). 

Pe de altă parte, natura aceasta bacoviană, 
schematizată, sărăcită, desfrunzită de semnifi- 

24 Miron Costin, Opere, ediţie de P. P. Panaitescu, 
ESPLA, Bucureşti, 1958, p. 66. 

cantul ei comunicativ, este în concordantă cu 
omul dezolat, care mai are totuşi o aşteptare, 
aceea că: „e nesecată fântâna durerii / şi-i neţăr- 
murit amarul de toamnă”. 

Mai are, adică, încă multe de gustat din 
izvorul amar al unei toamne foarte lungi, ca 
anotimp ce caracterizează, de fapt, întreaga exis- 
tenţă. De aceea, resemnificarea operată de Botta 
e profundă. 

Orbul din Betsaida, vindecat de Mântui- 
torul, într-o primă fază, „ridicându’şi ochii a zis: 
văd oamenii ca copacii umblând”(Mc. 8, 24, Biblia 
1914).^ 

în poemul lui Botta, copacii au preluat 
destinul oamenilor. Pentru că oamenii au devenit 
umbre, au ajuns stagnanţi, contururi ale fixităţii şi 
imobilităţii spirituale. 

Blestemul săracilor s-a înmulţit. 

y 

Botta e însă un poet care, pe un ton părut 
superfluu, imitat după Topârceanu 25 şi Minules- 
cu 26 ori după ritmurile poeziei populare, regăsind 
disperările bacoviene în faţa inerţiei spirituale, e 
mişcat de un zbucium profund şi de nelinişti me- 
tafizice, astfel încât semnificaţiile versurilor sale 
se află de multe ori în vecinătatea celor ale lui 
Blaga şi Rillce. în mod neaşteptat, e un spirit afin 


25 A se vedea: 

https://ro.wikipedia.org/wiki/George_Topirceanu 

26 Idem: 

http://ro.wikipedia.org/wiki/Ion_Minulescu. 

lui Bolintineanu 27 , într-o altă eră si într-o altă 
limbă poetică, cu privirile aruncate mereu înspre 
cerul înstelat si mare, volatilizându-si iubita în 
gânduri şi spaţii. Ca şi acela, vizualizează „noap- 
tea primordială / din care se născură miriadele” {Pe 
o gravură de Munch), adulmecă o „balsamică 
lună ” 28 şi „balsamice nopţi” {Septentrion). 

Poezia romantică a avut un rol important în 
conturarea viziunii sale (mai ales că repeta expe- 
rienţa „dramatică” a lui Eminescu): în versurile 
sale este mai mereu intertextualizat Eminescu si 

y 

sunt amintiţi Coleridge 29 , Keats 3 °... 

Urmând tradiţia veche, românească si 

y 7 y 

bizantină (dar şi eminescian-romantică), încearcă 
să fie bibliotecarul universului, răsfoind cu nesaţ 

7 y 

cărţile cosmice: „hrisovul câmpiilor nebuloase” 
{Mila pământului) şi filele nopţii înstelate, 
„logosul scripturilor tale,/ Ierusalime al dorului” 
{Inscripţie pe marmura nopţii). 

în acelaşi timp, după Ion Pillat, care a 
încercat să ne ofere o istorie poetică a liricii 
româneşti, este printre primii poeţi moderni care 
ne face să auzim cu claritate sonuri din poezia şi 


27 Idem: 

http://ro.wikipedia.org/wiki/Dimitrie_Bolintinea 

nu. 

28 Poezie a lui Emil Botta fără titlu, ed. cit., p. 505. 

29 A se vedea: 

http://ro.wikipedia.org/wiki/Samuel_Taylor_Cole 

ridge. 

30 Idem: http://ro.wikipedia.org/wiki/John_Keats. 

literatura română medievală (Neagoe Basarab, 
Coresi, cronicarii, Dosoftei, Petru Cercel, Dimi- 
trie Cantemir, poate şi Antim Ivireanul) - pe 
lângă multe alte simboluri culte. 

Identificăm, în poezia lui, multe dintre 
obsesiile şi frământările epocii, dar şi o fertilă 
simbioză între filosofia descoperirii specificului 
naţional, care i-a preocupat pe contemporani, şi 
originalitatea creatoare, metamorfozând în poe- 
zie propriile nelinişti. 

Poemele lui Emil Botta par un delir, cel mai 
adesea. El însuşi le face să aibă această configu- 
raţie, a unui discurs iraţional, greu inteligibil. 

Discursul său poetic capătă astfel dimen- 
siuni ireale, aproape fantastice. Ca şi cum ar fi 
rostit de un om cuprins de friguri sau de un 
muribund care rostogoleşte sentinţe părut fără 
sens, atunci când regândeşte viaţa. 

Dezideratul reevaluării literaturii vechi si a 

y 

creaţiei populare într-o formulă poetică modernă 
se întâlneşte la Botta cu încercarea de reprodu- 
cere în versuri a unui flux interior inexprimabil în 
enunţuri logice. 

Poetul e un Macbeth 31 fără crime, dar care 
este bântuit de regrete, flagelat de dureri şi 
nostalgii, urmărit de viziuni funebre. Dincolo însă 
de acest aspect fantasdc-delirant al poeziei sale, 
Botta îsi construieşte cu multă raţionalitate ver- 

y y y 

şurile. La temelia versurilor sale e multă erudiţie 

y 


31 A se vedea: 

https://en.wikipedia.org/wiki/Macbeth. 

şi tehnică poetică prechibzuită. Experienţa de 
viaţă devine un monolog fals-incoerent sau semi- 
coerent şi un dialog cu marea poezie şi artă. 

El vrea să fie român în teatrul lumii, 
amestecând experienţe proprii cu mari melancolii 
(cum spunea V. Voiculescu într-o poezie) din alte 
epoci literare, poetice îndeosebi. 

în versurile sale se insinuează mai mereu o 
farsă care e întotdeauna dramatică. Pare, de ase- 
menea, că joacă multe roluri sau că are o persona- 
litate multiplă. Dar toate sunt travestiuri ale 
aceleiaşi personalităţi, care costumează până şi 
elementele universului pentru a fi apte să joace 
un rol şi să întreţină un dialog. 

Este aici şi un reflex al poeziei eminesciene, 
care, la rândul ei, conserva o veche mentalitate 
bizantină si românesc-medievală. 

Primul volum, întunecatul April, apare în 

1937 - 

Titlul e aproape un oximoron, pentru că 
aprilie ar trebui să fie o lună a luminii, a miezului 
primăverii. 

De fapt, întunecatul April este, pentru poet, 
luna în care, după cum va spune mai târziu (iar 
ediţia consultată menţionează ca motto) a văzut 
Ielele : „eram în real, în concret şi totuşi eram într- 
un domeniu al fanteziei” 32 . A rupt graniţa dintre 
concret şi ireal sau ceea ce pare ireal în existenţă, 
creând fantasticul poeziei. 


32 Emil Botta, Poezii, ed. cit., p. 10. 

E o lumină întunecată pentru că această 
poezie e un complex de lumini şi umbre ale 
spiritului şi ale conştiinţei. 

Se refugiază „în cortul pădurii ”, fiind urmărit 
de întunecatul April înlănţuit şi cu „un cuţit în 
mâini să mi-l înfigă în coaste” (Ordin). 

Poezia de debut a lui Botta respiră un aer 
care va fi în atmosfera etapelor finale ale creaţiei 
lui Nichita Stănescu. Se poate spune că primul 
pleacă de la tristeţea la care celălalt va ajunge: 

Ia-mă la tine în trib, 
îi strig ca din gură de şarpe, 
dă-mi simbrie amară, amară, 
fa-mă calfa de înger, zelosul tău scrib. /.../ 

Şi întunecatul April se face mai subjugator, mai 

tiranic, 

acum mă va lua în primire năstruşnicul alai, 
acum îmi va săgeta cu o floare umărul 
şi-mi va porunci laconic: stai. 


Acest anotimp marchează intrarea într-o 
maturitate dureroasă a poetului, care i-realizează 
existenta. 

y 

Al doilea poem al volumului, Remember, ne 
determină să ne gândim şi la posibilitatea ca acest 
anotimp să se fi instaurat şi din cauza unei iubiri 
destrămate, fie pentru că ea a plecat, fie pentru că 
a murit. 

Al treilea poem, Domnul Amărăciune, ne 
aduce deja în atenţie literatura veche, pentru că 
mottoul ales de Botta este din Dimitrie Cantemir: 
„si steaua se numeşte Amărăciune”. 

Este „steaua rară” de care se simte vegheat, 
o stea eminesciană. 

De altfel, chiar în poemul anterior, reitera 
apropierea glacială din Luceafărul : „Să nu te 
superi dacă sărutul meu va fi recefi dacă dragostea 
mea ca un frig o să te sece” ( Remember ). 

Moartea va constitui obsesia fundamentală 
din lirica sa. Emil Botta este printre puţinii poeţi 
care o contemplă în cele mai terifiante amănunte 
ale consecinţelor sale. Iubirea si frumuseţea stau 
sub spectrul ei, şi de aceea April este întunecat. 

Viata este ca o frunză care se clatină între 

y 

lumină si întuneric. Realitatea morţii umbreşte 

y y y 

toate aspectele vieţii şi o face să pară inconsis- 
tentă, ireală. Sau, altfel spus, moartea dizolvă sub- 
stanţa concretă a vieţii. O face să pară somnam- 
bulică. Sau eterică. 

După cum spuneam, aici Botta se întâlneşte 
cu Bolintineanu, în această observare cutremu- 
rată a firului morţii împletit în orice ţesătură a 
vieţii. 

y 

Paradoxal, tot ce există capătă astfel un aer 
fragil dar deopotrivă unic, iar dincolo de ceea ce 
este perisabil începe să se străvadă esenţa inefa- 
bilă a lucrurilor, dar mai ales a fiinţei umane. 

Pentru că, urmărind poetic destrămarea 
făpturii, cu toate consecinţele ei dezastruoase, 

observi că există ceva care nu se poate înlocui cu 
nimic şi care nu poate nici să se şteargă. 

Atmosfera poeziei Domnul Amărăciune este, 
de asemenea, mortuară: „Cu o maramă acoperă 
iute groapa, lopata”. Poetul se pregăteşte pentru o 
înmormântare misterioasă: coboară „la ora cinci 
/.../ în haine negre” şi pleacă luând „ pălăria , 
bastonul, masca, /.../ mănuşile”. 

îl aşteaptă în noapte „un echipaj” care 
„clopoţeii-şi scutură şi uite cum flutură argintiul 
penaj”. Pentru că „Amărăciune m-a luat de mână 
şi m-a condus peste o punte”. 

Emil Botta introduce în poezia românească 
comunicarea părut firească, aproape banală, dar 
în care poezia şi tensiunea dramatică se infdtrează 
decisiv: 

Iubita mea şi-a gravat numele pe nisip 
pentru ca Dumnezeu să îl poată citi. /.../ 

Aşa vremea trecu alintată, calmă, 
stele se aşezau pe umeri, în palmă, 
eu compuneam sonete unde o moarte senină era 

evocată 

si ea, cu un beţişor, îsi scria numele, fermecată. 

(Idilă) 


Doar că visul la o moarte senină se destramă, 
lumea se transformă în alb şi negru („promontoriu 

din eben, din ivoriu ”) şi iubiţii devin „două deznă- 
dejdi, la negrele ţărmuri”. 

într-o poezie atât de modernă şi după ce 
inserase neologisme cu rezonanţe exotice ca să 
formeze ideea de spaţiu bicromatic, straniu, auto- 
rul recurge la cuvinte vechi pentru a crea, de data 
aceasta, impresia de asprime a experienţei: „ţi-s 
pleoapele cetluite 33 de plâns /.../ numele, ca un 
gârbaci 34 peste faţă”. 

Se simte un poet ocolit de glorii vane: 
„splendorile, slava ecourile” (Acum şi aici) l-au 
vizitat, dar s-au înspăimântat de faţa lui, „pe care 
un râu de tristeţe curgea”. 

Este nu doar tristeţe, ci o revărsare a ei, o 
imprimare a ei în cotidiana mimică, până la iden- 
tificare. 

Ar fi vrut să părăsească poverile sufletului şi 
să se înalţe deasupra lor, simţindu-le prea grele: 
„sufletul meu ridicându-se pluti/ peste somnul 
greu de păcate”. 

Toamna plouă cu mustrări („Şi ce de mus- 
trări au plouat / în toamna târzie”: toamna e târzie 
ca şi mustrările) şi se vede „ancorat într-o apă 
fumurie”. Adică într-o realitate învăluitoare, obse- 
dantă şi sufocantă, pe care nu poate să o depă- 
şească. 

y 

Suferinţa poate transporta sufletul care nu o 
mai suportă spre dorirea stringentă a unei exis- 

33 Acetlui = abate. 

34 Gârbaci = bici împletit din curele sau vine de bou. 

tenţe paradisiace. Poate părea un vis sau o aiurare 
(aşa cum chiar poetul sugerează), atâta timp cât 
realitatea imediată nu se dizolvă imediat. Dar 
omul, pe de o parte, se mişcă printre lucruri 
concrete, iar pe de altă parte se disociază interior 
de ele si trăieşte cu tot sufletul dorinţa transcen- 

y y y 

derii acestei lumi. 

Poetul constată astfel că „lucrurile au 
culoarea eternităţii” (Episod) . Şi aceasta fie pentru 
că dorul lui se imprimă în ţesătura lor, fie pentru 
că tensiunea extremă a experienţelor nefericite îl 
fac să intuiască esenţele de dincolo de vălul mate- 

y 

rial al lucrurilor. Este o concluzie teologică. 

Durerea sfâşietoare ascute ochii facându-i să 

y 

penetreze structura materiei până la inefabilul 
fundamentelor ei. O experienţă asemănătoare ne- 
a oferit în poezie, mai înainte, Bolintineanu. 

Durerea transfigurează tocmai elementele 
care o fac atroce: „uraganul care geme nu e cumva 
briza Edenului?/ Plânsul tău nu e rouă şi lacrimile 
diamante/ aşa de turbate că ne-ar putea sparge 
capetele savante? // Şi tu în mohorâta rochie de 
bal / nu eşti oare heruvimul travestit?”. 

Şi, tot la fel ca la Bolintineanu, confuzia între 
moarte şi viaţă este atât de prezentă, încât nu e 
clar dacă îi reproşează iubitei despărţirea sau dacă 
trecerea ei dincolo este motivul acestei teribile 
zbuciumări. 

„Mohorâta rochie de bal” ar părea să îndrep- 
tăţească ultima presupunere. Mohorât însemna 
mai demult roşu închis (semnificaţie pe care a uti- 
lizat-o şi Eminescu), iar Botta contrage sensurile. 

Heruvimul înflăcărat ar fi o imagine la antipodul 
celei a femeii care plânge cu lacrimi turbate, îm- 
brăcate „în mohorâta rochie de bal”. însă deghi- 
zarea în această viaţă poate fi uneori de nede- 
mascat. 

Poetul intuieşte travestiul temporar (şi 
temporal) al acestei lumi. Ea nu este ceea ce este 
sau ceea ce ne pare nouă că este, ci realitatea vieţii 
concrete este o mască pusă asupra eternităţii. 

Se poate interpreta că existenţa fericită a 
universului primordial - edenică - a fost mascată 
după căderea oamenilor, devenind intempestivă 
şi distrugătoare. Sau că suferinţele acestei vieţi 
sunt antecamera care precede şi anunţă Para- 
disul. 

Oricum am înţelege semnificaţiile, conclu- 
zia este că însesi evenimentele acestei vieţi te 

y y 

împing spre o altă viaţă, pe care fiinţa umană 
simte că o doreşte chiar necunoscând-o. 

Pentru a putea rezista la presiunea traume- 
lor, trebuie ca sufletul să se ridice plutind peste 
somnul greu de păcate 35 . Peste somnul indiferen- 
ţei faţă de adevărata ontologie umană. 

„Spaţiile cotrobăiau prin veşnicie” (Cosmos) 
pentru că veşnicia a devenit gazda lor. Dar ceea 
ce îl interesează pe poet este că „urma îndră- 
gostiţilor s-a pierdut pe cer”. 

Şi pentru că ei nu se mai văd, îi „cade faţa-n 
palme ca un ban care sună”. Pentru că faţa este 

35 Am parafrazat cele două versuri pe care le-am 
citat puţin mai devreme, din poemul Acum şi aici. 



36 


întipărirea sonorităţii faptelor care se petrec în 
viata noastră. 

y 

Botta gândeşte în imagini poetice tulbură- 
toare. Puţin mai departe va spune că „fruntea e o 
taină gravă pe care abia o port ”, descriindu-se cu 
„mâinile vâslind nebuneşte prin viaţă ” spre un 
liman de ceaţă, care „e moartea care te scrutează 
şi te recunoaşte ” (A fost un mister). 

Prezenta morţii e irevocabilă în versurile 

y y 

sale. Este printre puţinii poeţi, dacă nu unicul, 
care îndrăzneşte să privească felul în care moar- 
tea devoră oamenii: 

Iubito, umflate ti-s buzele! 

7 y 

Cine e canibalul care te-a muscat? 

y 

Şi în părul tău peştii şi-au făcut culcuş, inima ţi- 

au supt-o ca ventuzele, 
si lintita verde te-a îmbrăcat. 

y y 

în privirile tale mă bălăcesc, 
de umedele tale braţe nu mă mai satur... 

y 

Cu neptunian alai 
ne ducem drept în Rai. 

(Praznic) 


* 


Mortule, să nu te răceşti 

7 y 

şi încearcă, te rog, să zâmbeşti 
ca cei mai cruzi căpitani 

când aveau cincisprezece ani. 

Sânge, nu înţepeni, 

Parcurge itinerariul din fiece zi 
Prin arterele scorţoase 

y 

Pe care, după autopsie, studentul milos le coase. 

Inimă, bijuterie într-un cufăr, 
o, de-ai şti, surioară, cât sufăr! 

Strigoiul meu va încinge, drept sabie, un vătrai 
când mi-i spune: Hai! 

(Nirvana) 


* 


Ridică-te din jilţ, tată, 
o, ce mare te-ai făcut, 
ti-a crescut barba imensă, 

y 7 

de nu-mi spuneai Emil, nu te-aş fi cunoscut. 

Şi mâinile tale sunt pline de pământ, de ceaţă... 
Cum ai ajuns aici dintr-o noapte fără hotare? 

N-ai găsit pe acolo un ac şi un fir de aţă 
ca să-ti cosi haina si desfimdatele buzunare? 

y y y 

Subterani, de ce i-aţi ros ghetele? 

De ce i-ai spart sticla ochelarilor, tu argilă? 
Noapte, de ce i-ai topit pe buze 
veninoasa pastilă? 


(Portret) 

Nici măcar Arghezi n-a privit atât de 
departe. 

Moartea si iubirea sunt temele fundamen- 

y 

tale ale poeziei lui Botta. 

Se plânge mai mereu de dezechilibrele 
provocate de iubiri haotice: „Doruri, m-aţi făcut 
harcea-parcea, / pofte, unde să vă mai aşez? I Iluzii, 
mi-aţi furat echilibrul,/ pământul meu se clatină 
ca un trapez ” (Un cuceritor). 

Marea i se pare a fi „plină de cadavrele feme- 
ilor tinere./ Seducătorule, căpcăunule, sunt iubite- 
le tale, purtând la frunte o diademă de dureri ” 
(Vacanţă). 

Invidiază soarta copacilor, care nu cunosc 
durerile morţii: „Arborii mor în somn ca pruncii în 
leagăne,/ dă Doamne să cunosc şi eu astă 
indolentă dispariţie,/ dormind să surâd viclean, 
smintit, / amicilor turtiţi sub potopul de plânsete” 
(Vacanţă). 

De fapt, sunt durerile conştiinţei, cele care 
fac moartea insuportabil de dureroasă. De aceea, 
„fuga noastră e povestită în Scripturi ” (Vacanţă). 

Ceea ce poate fi adevărat, pentru că Sfintele 
Scripturi oferă naraţiuni şi fapte istorice, dar 
totodată şi tipologii şi simboluri, în care se pot 
recunoaşte mulţi, fie în sens bun, fie în sens rău. 

Preferatul lui Botta este regimul nocturn: 
Vin acum nopţile, roată,/ o halima, una mie de 
nopţi” (Un cuceritor). Stelele sunt când „perlele 
nopţii” care „dormeau/ în cer, ca-ntr-o scoică” 

(Nuanţe), când o cergă sau noroadele nopţii 
emigrând spre auroră ( Vedeniile pădurarului) etc. 

Iar poetul îşi caută, cu un gest antonpannesc, 
un destin demn de el „prin bazarul stelelor vechi ” 
(Antipod). 

Poemul Mila pământului reproduce o idee 
pasageră prin creaţiile mai multor poeţi ai inter- 
belicului - cum ar fi Blaga sau Arghezi aceea că 
Dumnezeu nu mai aude rugăciunile oamenilor: 

Munţilor, nu mai bateti mătănii 

y 7 y 

la altarul cerului, posomorât, de toamnă. 

Dumnezeu e obosit, nu vă dă ascultare, 
cuvântul vostru colindă prin veşnicie ca un fum, 

la întâmplare. 

Râuri, nu vă mai prosternaţi, 
câmpii nebuloase, strângeţi-vă sul ca un hrisov 

prăfuit, 

căruntul Dumnezeu n-are cum să citească jalba 

voastră; 

El doarme sub mărul cu roade minunate, de 
heruvimi străjuit. 


Mesajul este identic cu cel dintr-o creaţie 
poetică folclorică, ce deschide Antologia de poezie 
populară alcătuită de Lucian Blaga, şi unde se 
spune că Dumnezeu doarme cu capul pe-o mănăs- 
tire/ Şi de nimic n-are ştire. Este deci posibil ca 
Blaga şi Emil Botta să fi suferit influenţe din partea 

acestei atitudini cam păgâne şi care poate fi iden- 
tificată în folclorul popular. 

în ceea ce -1 priveşte pe Arghezi, e o altă 
poveste. Pe care, de altfel, am depănat-o în 
volumul al treilea 36 al cărţii noatre Epilog la lumea 
veche. 

însă, din punct de vedere vizual, versurile lui 
Botta reproduc perspective cosmice foarte vechi, 
biblice şi patristice. Astfel, versul „câmpii nebu- 
loase, strângeţi-vă sul ca un hrisov” are în vedere 
un verset profetic de la Isaia: „cerurile se vor 
strânge ca un sul de carte 37 ” (Is. 34, 4, Biblia 1939). 

în ceea ce priveşte metafora cerurilor numite 
câmpii nebuloase, aceasta este de sorginte patris- 
tică (în Hexaemera: cerul înstelat este asemenea 
unei câmpii înflorite) şi este frecventă în creaţia 
lui Eminescu 38 . 

De asemenea, cerurile ca hrisov, ca înscris 
dumnezeiesc în hieroglife stelare, reprezintă o 
moştenire foarte veche, idee expusă limpede în 
Ps. 18, 1-4, reprodusă de asemenea în literatura 
bizantină si în literatura noastră veche, în cea 

36 Cartea se poate downloada de aici: 
http://www.te0l0giepentmazi.r0/2011/01/08/epil0 

g-la-lumea-veche-i-3/. 

37 Cartea era un papirus. Botta românizează 
termenul si îl numeşte hrisov. 

* y 

38 A se vedea Dr. Gianina Maria-Cristina Picioruş, 
Epilog la lumea veche, vo. I. 2, Teologie pentru azi, 
Bucureşti, 2010, p. 67-70. 

Cartea poate fi downloadată de aici: 
http://www.te0l0giepentruazi.r0/2010/06/04/epil 
og-la-lumea-veche-i-2/. 

paşoptistă şi la Eminescu 39 . Faptul în sine ne 
demonstrează că Emil Botta era atent la tradiţie. 

y 

Poetul îsi asumă nuanţele sumbre ale 

y y 

versurilor sale. El însuşi se închipuie un Dionysos 
exaltat şi nebun pe care fauna pădurii nu îl mai 
recunoaşte: „Să trimitem ştafete în a veacurilor 
umbră / să întrebe dacă Dionysos avea o privire aşa 
de sumbră” (Proverb). 

Celor care doresc să-si anuleze condiţia, 
visând la ceea ce nu pot atinge, Dumnezeu le pare 
„un făgăduit or” care nu-Şi respectă promisiunea: 
„Fapta Lui pentru ambiţioşi e tăgadă/ şi spusa e 
ademenire, e încercare, e nadă” (Fabulă). 

Poezia aceasta, Fabulă, ajunge în esenţă la o 
concluzie identică celei din balada lui Ion Barbu, 
Riga Crypto şi lapona Enigel. 

Din poemul Vizite am reţinut un vers care 
ne trimite la Psaltirea în versuri, şi anume: „Să ne 
soarbă ca pe un vin buza însetatului larg”. 
Versurile lui Dosoftei sună astfel: „Vivorul apei să 
nu mă tragă,/ Să mă-nghiţă genunea cea largă,/ 
Nice smârcul buza să-ş descheie/ Să mă soarbă 
şi să să încheie (Ps. 68, 47-50). De altfel, după cum 


39 Idem, p. 197-206 şi Dr. Gianina Maria-Cristina 
Picioruş, Antim Ivireanul: avangarda literară a Para- 
disului. Viaţa şi opera, Teologie pentru azi, Bucureşti, 
2010, p. 387-388. 

Cartea poate fi downloafată de aici: 
http : / / www. teologiepentruazi.ro /2010 /03/10/ anti 
m-ivireanul-avangarda-literara-a-paradisului-viata-si- 
opera-2010/. 

vom vedea, Botta ne va arăta că a cunoscut mulţi 

7 y 

scriitori ai literaturii vechi, pe lângă Dosoftei, şi 
că nu i-a fost indiferentă stilistica acelor pagini. 

încă de pe acum, dacă putem spune astfel, 
Emil Botta pregăteşte intrarea în scena literaturii 
române a lui Nichita Stănescu. 

Iată un prim exemplu elocvent în acest sens, 
şi anume strofa întâi a poemului Din senin : 

Tristul, sofistul, al meu alter-ego 
bătu la scorbura sihăstriei mele: 
era un Faust cu un ochi de uliu, 
o voluptate cu ochi de uliu. 


însă doar formula poetică e apropiată, pen- 
tru că personalităţile lor sunt distincte. 

Alter-egoul este numit, puţin mai departe în 
poezie, „goliat al dezolării El pare un demon, 
căruia poetul îi adresează cuvintele: „Te-oi urma 
prin anateme,! sprefricile care-ţi sunt destinate ”. 

Urmează răspunsul acestuia ce reprezintă, 
totodată, o probă de autoscopie severă şi o auto- 
caracterizare în aceleaşi tuse întunecate, cu care 

y y 7 

ne-a obişnuit deja autorul: 

„Ai mâini prea avide pentru harfele noastre ,/ 
foame boltită peste azima pământului./ Rămâi în 
pădure şi scrie stihuri,/ livid făuritor de catas- 
trofe”. 

I se reproşează, deci, prea multa alipire de 
materie. Alter-egoul demonic ar putea să derive 
dintr-o înţelegere eronată a motivelor eminesci- 

ene, dar care, totuşi, era specifică epocii. Post- 
romantismul multora din aceste poze, specifice 
versurilor sale, este, credem, evident. Eugen 
Simion vorbeşte de „imaginaţie romantică spiri- 
tualizată si voit teatralizată” 40 . 

y 

De asemenea, multe poeme se desfăşoară 
urmând modelul unui dialog imaginar sau al unei 
false intrigi dramatico-narative. 

Unele poezii par că frizează absurdul: 

Dincolo de linii, 
în pădurea cu vulpile-infantele 
şi Granzii de Spania - moş martinii, 
în grandiosul castel, 
stă piticul chel. 

Stă ce stă printre frunze cafenii 
neîntrecutul în istetii. 

y 

Si ce mai vis, 

y 7 

ce mascarade, ce parodii. 

Văzui o evă, frumoasă coz, miss Anabell, 
fluturând negrul drapel, 

Cap de Mort, graţios fluture! 

(Ordine, dezordine) 


40 Eugen Simion, Scriitori români de azi, voi. I, 
ediţia a doua revăzută şi completată, Ed. Cartea Româ- 
nească, Bucureşti, 1978, p. 79. 

Dacă nu cumva e delirul unui personaj 
dramatic, al unui Don Quijote care trăieşte în 
basme si în reverii. Ar vrea să trăiască - se 

y 

subînţelege - într-o astfel de lume, a inocenţei 
copilăreşti şi a basmului, care face din pădure o 
lume fantastică, mai degrabă decât în lumea 
imposturii şi a ipocriziei omeneşti. 

Compoziţional, poemele au o structură 
complexă, însumând ecouri din stiluri poetice şi 
artistice foarte diverse şi părut incompatibile. 
Acest lucru îi conferă un mare grad de origina- 
litate. 

Poemul Fantasmagoria imaginează o întoar- 
cere a lucrurilor în matcă: 

Stele ascunse în telescop, 
întorceti-vă-n cer. 

y 

Douăzeci de ani astronomul miop 
o să vă caute ca pe mioare un oier. 

Priviri, la matcă vă-nturnati 

7 y 

ca ploaia, ca izvoarele. 

Orbul care v-a pierdut cere să-i redaţi 
luna si soarele. 

y 

Melci, reintraţi în cocioabe, 
cenuşă, revino în focuri si-n vetre, 

y 7 y 7 

copaci, întoarceţi-vă în muguri, în boabe, 
şi voi, oameni, în pietre. 

întoarcerea aceasta la origini nu are însă 
motivaţii fantasmagorice, ci foarte reale şi dure- 
roase. 

Stelele trebuie să se întoarcă în cer si să nu 

y 

se lase văzute şi studiate de om, pentru că modul 
lui de a cerceta este insidios şi lipsit de reverenţă 
faţă de tainele lumii. Este o temă care apare şi la 
Blaga sau la alţi poeţi. 

De altfel, multe dintre aceste teme si idei 
sunt comune epocii, doar modul de transmitere 
este profund personal. 

Stelele ar trebui să se lase descoperite şi 
observate doar atunci când astronomul le va căuta 
precum păstorul îşi caută mioarele. Anume: cu 
dor şi cu dragoste. 

Cunoaşterea umană trebuie să fie întemeiată 

y 

pe contemplare iubitoare şi pe studiu care să îm- 
brăţişeze universul, nu să-l distrugă. 

Privirile ar trebui să fie ca izvoarele de 
limpezi, de curate. Sau ca ploile pline de revărsări 
ale iubirii şi înţelegerii faţă de tot ceea ce există. 
Pentru ca omul orb să înveţe să privească Juna şi 
soarele ”, pe care le vede cu ochiul banal al irele- 
vantei si al dezinteresului. 

y y 

Toate ar trebui să revină la vatra lor, să se 
reîntoarcă la punctul de plecare întru existenţă, 
pentru că la un moment dat s-a întâmplat ceva 
anormal şi această existenţă nu şi-a urmat parcur- 
sul corect. Iar pricina e desluşită în ultimul vers: 
sunt oamenii care au deviat mersul lumii de la 
destinaţia ei prestabilită. 

Dorinţa lui Botta ca oamenii să revină în 

y 

pietre se poate înţelege ca protest la adresa dezu- 
manizării lor. Originea lor nu e în pietre, dar 
comportamentul lor este de aşa natură, încât 
indică mai degrabă faptul că sunt născuţi din 
pietre, decât că sunt făpturi raţionale ale lui 
Dumnezeu. 

Obsesia morţilor violente revine în poemul 
Jaf. Poetul nu mai poate contempla natura cu 
aceeaşi ochi, natura în care s-au produs drame, ca 
şi cum nu s-ar fi întâmplat nimic. 

E o sensibilitate pe care nu am întâlnit-o la 
alţi poeţi. 

Astfel, el nu mai poate vedea marea, din 
cauza înecatului, şi nici noaptea cu „preţioasele 
stele”, din cauza spânzuratului care a luat cu el, în 
buzunar, „recile juvaeruri”. 

Frumuseţea cosmică păleşte în faţa suferin- 
ţelor umane. Ele nu o degradează, dar fiinţa sensi- 
bilă nu poate face abstracţie. 

Botta nu este poetul pastelurilor optimiste 
de tipul celor alecsandriene. La el drama umană e 
întotdeauna pe primul plan. Ea ţine prima pagină 
a acestui jurnal poetic cu multe seisme şi rarisime 
ape line. 

O ştire de senzaţie ar fi că: „înecatul a 
cuprins marea în braţe,l a înfăşurat-o în uragan 
ca-ntr-un şal de mătase/ şi s-a tot dus sub zodii 
mai norocoase”. Sau alta: „Spânzuratul a luat 
noaptea pe umeri,/ a îndopat buzunarul cu recile 

juvaeruri / şi a tulit-o ca un ogar cu limba scoasă 
prin ceruri 

Cum observam si undeva mai sus, Botta nu 

y 7 

se fereşte de amănuntele care fac parte din 
garderoba teribilă a morţii. 

Poetul răstoarnă perspectivele: cei morţi 
rechiziţionează lumea în şi prin care au murit şi 
nu invers. Pentru că ei nu pier, ci poartă cu ei ceva 
de valoare mergând „sub zodii mai norocoase ” şi 
„prin ceruri 

Ei iau ce poate fi mai preţios în această viaţă. 
Iar oamenilor rămaşi în urmă le este restricţionat 

y y 

accesul la o contemplare ignorantă a lumii aceste- 
ia, unde frumuseţea este împletită cu durerea. 

Lumea e teatrul unor drame de care s-ar 
cuveni să fim conştienţi, chiar dacă nu se petrec 
întotdeauna sub ochii noştri: 

y 

Prin al iepurilor somn speriat, 
au trecut ogarii în lung şi-n lat. 
în fruntea lor vânătorul 
împărţea din belşug omorul. 

Prin somnul profund al stejarilor 
au trecut ca hoardele tătarilor 
o mie de toamne despletite 
şi o mie de ierni, care de care mai cumplite. 


( Nuanţe ) 

Urmele acestor triste evenimente se află, 
desigur, numai în mintea celui care poate să 
reflecteze asupra lor, care vede şi ceea ce nu se 
vede imprimat în realitatea imediată. 

Celui care înţelege, însă, ce înseamnă istoria 
acestui pământ şi a umanităţii, i se deschid în faţa 
ochilor marile cicatrici pe care oamenii vor să le 
uite. El vede cataractele nevăzute pe care le 
poartă pământul pe care locuieşte. 

Lumea e plină de stigmate. Şi dacă ar putea 
să fie conştientă de toate suferinţele abominabile 

y y 

care s-au petrecut în ea, ar trebui să tresară în 
fiecare clipă dintr-un coşmar inepuizabil. 

Poetul se simte chiar vinovat că nu trăieşte 

y 

această tresărire : 

Doar prin somnul meu Cel Rău nu aducea 
nici spaimă, nici urgie, nici aprigă nea. 

Până şi perlele nopţii dormeau 
în cer, ca-ntr-o scoică. 

Ssst! Vorbeşte încet, 

y 7 

să nu le deştepţi, doică. 


Se simte vinovat că doarme somnul unui 
prunc inconştient de nenorocirile lumii. 

Aici nu pot să nu mă opresc şi să nu fac o 
comparaţie cu acea reflecţie, până în străfundurile 
sinelui si ale lumii, care este cerută celor care 
practică asceza ortodoxă, mai ales pe cea lăun- 
trică. 

Una dintre fundamentalele aspiraţii ale 
creştinului ortodox este să contemple universul şi 
să ajungă să înţeleagă atât frumuseţea creaţiei în 
inocenţa ei originală, cât şi adâncul inimaginabil 
al răului corosiv, care erodează fiinţa umană si 

7 y y 

distorsionează fata lumii. 

y 

Dacă nu vede care sunt consecinţele răului în 

y 

dimensiunea lor adevărată, catastrofică, nu îşi 
poate curăţi inima şi nu poate dori Frumuseţea şi 
Nevinovăţia mai presus de vederea celor imedia- 
te. 

De aceea, deşi - la fel ca în cazul altor poeţi 
români - versurile lui Botta nu conţin în mod 

y 

explicit o confesiune creştin-ortodoxă, în majori- 
tatea cazurilor nici nu o contrazic. 

Se ştie că Părintele Nicolae Steinhardt 

y 

admira lirica lui Botta si nu mă mir de ce. Iar el îl 

y 

vede astfel pe Botta: 

„Poate că-mi este permis a mi-1 
închipui, în final, nesigur de Iad, nesigur de 
izbăvire [...]. Dacă nu cumva, înfrânându-se 
de la amărăciune, îşi va fi grăit - reluând 
cuvintele crăiescului poet din vechime - 
astfel: «Omul ca iarba, zilele lui ca floarea 
câmpului; aşa va înflori. Că vânt a trecut 
peste el şi nu va mai fi şi nu se va mai 
cunoaşte încă locul său», şi, depăşindu-şi 
angoasa: «La loc de păşune, acolo m-a 
sălăşluit; la apa odihnei m-a hrănit»” 41 . 

41 N. Steinhardt, Critică la persoana întâi, ediţie 
îngrijită, studiu introductiv, note, referinţe critice şi 

însă viata lăuntrică si neliniştile sau căută- 

y y y 

rile ei disperate sunt sau ar trebui să fie conţinutul 
unor discuţii sau relatări duhovniceşti. Din 

y y 

păcate, acest lucru nu prea s-a întâmplat nici în 
interbelic şi nici în prezent. Pentru că redesco- 
perirea Ortodoxiei a fost şi este confiscată de unii 
spre a fi reorientată spre aspecte exterioare, soci- 
ale şi mai ales politice. Adică spre aspecte uşor 
digerabile şi în stare să nască fanatici. 

Pe când viata interioară a fost si este lăsată 

y y 

uitării, adică vederea de sine si constatarea 
consecinţelor ultime ale păcatului în oameni şi în 
univers. Tocmai aceea din care se naşte înălţarea 

y y 

deasupra dezideratelor futile şi a vanităţilor vre- 
melnice. însă Dumnezeu ne-a avertizat că nu toti 

y 

cei ce-I zic Lui „Doamne, Doamne” vor intra în 
împărăţia Cerurilor. Şi aceasta este realitatea, din 
păcate, şi în cazul poeziei româneşti, în care mulţi 
care spun „Doamne, Doamne” în poezie nu scriu 
lucruri mari si demne de o lirică creştină, ci lu- 
cruri mici si neînsemnate, reducând Creştinismul 

y 7 y 

la sentimente uşoare. 

y 

Şi multora li se pare că Nichifor Crainic sau 
Vasile Militam sunt mari poeţi creştini sau că 
versurile si cântecele de la Oastea Domnului ar fi 

y 

cine ştie ce capodopere. Se pare că n-au citit 
niciodată imnurile Sfântului Grigorie de Nazianz 
sau ale Sfântului Efrem Şirul, ca să facă o 
comparaţie şi să vadă dacă seamănă cumva 

indici de Florian Roatiş, repere biobibliografice de Virgil 
Bulat, Ed. Mănăstirea Rohia şi Polirom, 2011, p. 298-299. 

versificările copilăreşti ale celor dintâi cu teologia 
şi poezia copleşitoare ale celor din urmă. în fine... 

Revenind la Emil Botta, el îsi asumă o 
expresivitate părut ludică, chiar. ..populară, în 
spatele căreia ascunde însă multă dramă şi multă 
reflecţie. Pe când alţii încercau să-şi deghizeze 
vulgaritatea în versuri preţioase. 

Poezia lui Botta nu este însă deloc facilă. Sub 
pretextul autohtonizării şi a adaptării la ritmuri şi 
la o imagistică tipic românească a unor mari teme 
universale, Emil Botta ascunde o individualitate 
lirică foarte puternică. El este însă poetul care, din 
pudoare sau din umilinţă, face pe actorul în 
poezie şi se ascunde în spatele rolurilor. 

Moartea are multe ipostaze, schimbă multe 
feţe. în poemul Apoteoză, Botta şi-o imaginează 
ca pe o îmbrăcare „în ale nopţii straie/ un opac în 
opacitate”. Deşi nu atât de opac încât să nu fie 
recunoscut, ti e temă de întuneric, de a nu mai 
avea personalitate şi a se contopi cu opacitatea, 
de a nu se risipi... 

S-ar dori un rege al cosmosului, în ipostaza 
tradiţională, ca să nu fie năpădit de moarte şi 
înhăţat de duhurile de care se teme: „copacii mi- 
or spune: „Maiestate”!// Lupii să nu-mi sfâşie 
vestmântul,/ corbule, dă-mi pace /.../ Priculiciul, / 
să lase biciul./ Şi inima sus! înălţarea!/ Ducă-se 
duhul asfodelelor / la ruginosul scaun al stelelor”. 

Foarte puţine din poeziile lui Botta sunt 
citadine. Poetul hălăduieşte într-un univers larg, 
natural, departe de civilizaţie, având pururi un 

orizont deschis spre transcendenţă sau spre 
cosmosul mare, cu lună si stele. El reiterează 
cazul lui Eminescu, refugiindu-se într-un univers 
în care predomină elementele naturale, reconfi- 
gurate. Ion Pop apreciază că, şi în faţa cărţii 
universului, 


„poetul se comportă... ca un bibliofil, 
atras atât de înţelesurile ascunse si, ca atare, 

y y 7 7 

tulburătoare, cât şi de frumuseţea paginaţiei 
şi a literei, de eleganţa ilustraţiei şi a legă- 
turii” 42 . 


în Vedeniile pădurarului, „Mândra cu coasa 
îmi face semne/ semne tainice dintr-un lan aerian ”. 
Urşii se duc să se joace „în stafia vaporoasă a 
pădurii”, iar luna are degete reci care „se încaieră 43 
prin fuiorul copacilor”. 

Strofele reproduc un coşmar sălbatic. O 
maladie fără nume provoacă această febră care 
transformă pădurea într-un univers straniu, 
înspăimântător. De fapt, e o viziune crispată de 
spaima morţii: 

Arborii torturaţi de friguri 
delirau sub cerga stelelor. 

Noroadele nopţii emigrau spre auroră, 


42 Ion Pop, Jocul poeziei, ediţia a doua, revăzută şi 
adăugită, Ed. Casa Cărţii de Ştiinţă, Cluj -Napoca, 2006, 
p. 173. 


43 De la caier. 

cortegii zdrenţuite, cârtitoare. 


Arborii stufoşi, cu părul vâlvoi, 
evadează din ospiciu, ţipând. 

Ei rătăcesc prin tundrele somnului 
si vânează visătorii cu arcanul. 

y 


Dintre metaforele acestor versuri, „cerga 
stelelor ” şi „tundrele somnului ” sunt cele mai 
pătrunzătoare. Ele indică însă şi o anumită obse- 
sie a nordului împădurit sau a întinderilor reci, 
înfrigurate sub cerga stelelor. 

O impresie în ceea ce priveşte existenţa unor 
elemente de mitologie nordică, cu răul nedefinit 
dar persistent al unei realităţi semi-schimonosite, 
se desprinde parcă din această construcţie 
poetică. Cineva, poate poetul, doarme un somn 
scandinav sub un cer maramureşean si visează 

y y 

răcorile morţii şi pre-fantasmele ei agonice. 

„Spusu-mi-a odată moartea / că sunt cel mai 
nebun paj al ei” ( Acel „eu însumi”), admite poetul. 
Un paj (personaj eminescian), căruia moartea 
vrea să-i fie mireasă : „nu e un supliciu să fii 
holtei?”. 

însă această nuntă este dureroasă: „Dar un 
fum de piatră / şi un vânt de granit/ ca un văl 
şăgalnic / m-au învăluit”. între inefabil şi realitatea 
cea mai cruntă, moartea este cea care nu are chip, 
ci doar multe feţe. 



54 


Aceeaşi metaforă, a nuntirii cu moartea, 
apare şi în Mireasa Carpena : „Un aleluia deci 
acestui mire solemn,/ o lămâiţă miresei de lemn,/ 
lemn de carpen pe tăcuta alee,/ carne din carnea 
ta, dulcinee”. 

Acest poem conţine însă şi o definiţie subli- 
mă: „Inima e pasărea calamităţii/ care nu mai 
poate zbura”. Minunat haiku... dacă ar fi luat în 
sine. 

Şi poetul se întrebă, anti-heraclitian: ,,/zvo- 
rule, unde ţi-s apele,/ ale căror unde le aud?”. Aud 
izvorul pe care nu îl văd. Presimt ceea ce încă nu 
este. Iar poetul, ba „faţă de cenuşă” (Acel „eu 
însumi”), ba „Palidă Rază”, aşteaptă „zmeul 
tristeţii” (Mireasa Carpena). 

Ştie că de calvar nu poate scăpa nicidecum: 
„Nu mi-e teamă de rugul amurgului,/ de arcanele 
nopţii, de calvar, de cruce, / Sibylla mi-a spus într- 
un dor, într-o zi,/ nu cules, ci smuls că voi fi”. 

Părintele Nicolae Steinhardt amintea unde- 
va, în Jurnalul fericirii, despre un personaj care se 
aştepta să fie condamnat la moarte şi care îşi 
ocupa răstimpul, până la acel moment, imagi- 
nându-şi toate torturilor posibile şi toate morţile 
cumplite. Astfel nu avea să mai se teamă de ce 
putea să urmeze. 

Exerciţiile poetice ale lui Botta par să aibă 
acelaşi scop. Fiorii morţii sunt neanticipabili în 
adevărata lor cutremurare, dar o anumită pregă- 
tire este totuşi posibilă. 

Pădurea şi moartea se regăsesc împreună şi 
în poemul Toma Necredinciosul. S-ar părea că 
moartea ia forma unei traversări printr-o pădure 
plină de copaci în delir, cum spunea mai devreme: 

Spune-mi în şoaptă cine-i jupâniţa 
căreia îi tace pururi guriţa? 

Asta e sora moarte, 
care ne adună după ce ne desparte. 

Dar aceste zvonuri, dar aceste murmure? 

O, pădure, Toma, o pădure. 


O aluzie livrescă a acestui poem este cea la 
„Por-impărat cu cei zece mii ”, adică la Alexandria 
populară. 

De asemenea, poemul Aventura începe cu 
aceste versuri: „Ceasuri agonice trec peste pă- 
dure,/ fagii somnoroşi se gătesc de culcare,/ 
gnomii şi-au tras cuşmele pe ochi, ursul în bârlog 
suflă-n lumânare ”. 

S-ar părea că societatea pădurii e mai aproa- 
pe de poet decât cea umană. 

Pentru cea umană are poezii pline de sar- 
casm: 


Elita luase loc la parter 
şi proştii sus, aproape de cer. 

în lojă stătea o întâmplare cam abătută 

şi un năprasnic destin în mare ţinută. 

Un dezastru tare cât zece 
tot spera că totul va trece. 

Un naufragiu dormita în fotoliu 
înfăşurat în linţoliu. 

y y 

O răceală 

vagabonda prin sală. 

O inocentă 

y 

strălucea printr-o totală absenţă. 

Piesa era o răfuială 
între virtute şi greşeală. 

Scena era un sanctuar 
prin care adevărul trecea foarte rar. 

Actorii îşi îndrugau rolul, 
dar, încet, îi înghiţea nămolul; 

în pauze, tăcute aplauze, 
la finale, tăcute urale. 

Si când căzu cortina 

y 

toţi se-ntrebau cine poartă vina 
si cine-i autorul 

y 

care-a făptuit omorul, 

în cinci acte, cu sete, 
ca o crimă pe-ndelete, etc. 


Nu sunt multe asemenea poezii în opera sa, 
dar sunt grăitoare. 

Poemul intitulat Şi fauna imaginează un fel 
de antecameră a morţii, în care se înfăţişează „leii, 
paraleii” acestei vieţi - adică cei care se cred astfel 
-, „minotauri, centauri” şi alte caricaturi umane 
care s-au crezut: puternicii zilei. 

Acum, militarii au „mâinile roase de carii”, 
iar civilii, „fanţii cu flori veştede la butonieră” sunt 
„mâncaţi de molii”. 

Şi toţi mor „scuzându-se: fără să vreau”. 

Curtează cu totii o ultimă doamnă, cea.. .cu 
coasa. Se înghesuie la un ultim bordel, „hruba 
Frumoasei”, de unde nu se mai întorc înapoi cei 
cei care au crezut că vor fi veşnic plini de vigoare. 

Moartea e înfatisată ca o tânără curtezană 

y y 

care îi primeşte pe toţi: „Şi Frumoasa cu buzele 
pale / îşi lega cureluşa la sandale”... 

Scriitorii adunaţi la Cenaclu se pregătesc să 
se prefacă surzi când va veni Judecata lui Dum- 
nezeu. Premeditează, altfel spus, ca să rămână 
impasibili, să nu răspundă niciodată pentru cali- 
tatea morală a scrisului lor: 


Huliţii cu piei tărcate 
la bariera luminii s-au adunat. 

Ei premeditează miracole şi jafuri 

sub clinchetele unui cer dezabuzat. 


Trântorii, neghina, codoşii 
(nici c-am văzut mai rea răutate), 
iată ce gânduri gândeau 
huliţii cu piei tărcate: 

„Darabanele Judecăţii când vor vesti, 
să ne prefacem că nu ştim. 
Aprodul va căpia strigându-ne, 
si noi surzi să fim”. 

y 


Poezia ne aduce aminte de cuvintele lui 
Miron Costin: 

„scrisoarea ieste un lucru vecinie [...] Eu 
voi dea seama de ale mele, câte scriu” 44 . 

E frumoasă şi semnificativă metafora prin 
care numeşte Judecata de Apoi drept: „bariera 
luminii”. 

Protocol e un poem argheziano-eminescian, 
pe tema căutării marilor mistere de către omul- 
vierme, dar pe un ton ludic: 

„Cântaţi, cete, din ceteri, din oboaie,/ să mă 
încingă a stelelor văpaie./ Ameţit sufletul de atâta 
slavă / să se legene ca rimbaldesca navă.// Cheia 
farmecelor îmi deschide,/ una câte una, uşile 

44 Miron Costin, De neamul moldovenilor, ed. cit., 
p. 243. 

vechilor piramide. /.../ Enigmele stau bosumflate / 
ca la dans domnişoarele neinvitate./ Dar eu, 
cavaler -gândac, vierme- cavaler,/ când începe ca- 
drilul, mâna le-o cer”. 

E condiţia poetului, exprimată şăgalnic, dar 
enunţând realitatea unei căutări dureroase, a 

y 1 

unei vitejii îndârjite. 

Găsim o adevărată artă poetică, prin care 
viermele-cavaler se disociază de „huliţii cu piei 
tărcate”, care plănuiesc să facă pe surzii la Jude- 
cată. Dar prin aceasta Botta se (auto)înscrie pe 
linia Eminescu-Arghezi, pe linia unei poezii aflate 
în căutarea marilor răspunsuri. Aceasta, aşadar, în 
ciuda intenţionatei expresivităţi naive, nu e un 
joc, o pură fantezie fără semnificaţii metafizice. 

Un vagabond printre îngeri, cum va insinua 
în alte versuri, Botta îi avea printre modele, 
neîndoielnic, şi pe Villon 45 şi Rimbaud 46 . 

Sugerează faptul că depăşeşte afectarea unui 
artist oarecare: „Flautul meu are un ton arhitrist,/ 
de aceea poate nu sunt artist” (Gravitaţiuni) . 

O strofă din acelaşi poem („Zi şi noapte mă 
lamentez ,/ singur, singur ca un huhurez 47 ./ 
Clipele trec pe lângă mine/ ca furtuna printre 
ruine”) reactualizează un motiv psalmic, repro- 


45 A se vedea: 

https://en.wikipedia.org/wiki/Fran90is_Villon. 

46 Idem: 

http://en.wikipedia.org/wiki/Arthur_Rimbaud. 

47 Huhurez = pasăre răpitoare nocturnă, asemănă- 
toare cu bufnita. 

y 

dus în mai multe feluri de ediţiile biblice 

y 

româneşti: 

y 


„Asămănaiu-mă cu pelecanul pustinic, 
făcuiu-mă ca corbul de noapte în jărişte” (Ps. 
101, 7, Biblia 1688). 

„Asemănatu-m-am cu pelicanul de 
pustie, făcutu-m-am ca corbul de noapte în 
loc nelăcuit” (Ps. 101, 7, Biblia 1914). 

„Asemănatu-m-am cu pelicanul din 
pustie; ajuns-am ca bufniţa din dărâmături” 
(Ps. îoi, 7, Biblia 1988). 

„Devenit-am asemenea pelicanului 
pustiei,/ ajuns-am ca o bufniţă într-o casă 
dărăpănată” (Ps. 101, 7, Biblia 2001). 


Ca şi Arghezi, Botta se pleacă spre lumea 
lucrurilor umile: 

Pe temelii de rouă 
zidi-voi viata cea nouă. 

y 

Omizile 

să care cărămizile, 

ciocârliile 
să aducă mistriile, 

plopul 

să ardice târnăcopul. 
Carabusn 

y 

sa fie carausn, 

şi zgârie-norii, cocorii, 
să fie salahorii. 

(Vita nuova) 


* 


Prinţul florilor, Tatăl florilor, Adonai 
a vizitat la miez de noapte albastrul pământ. 
O, cum ondulau braţele margheritelor 
şi câmpia... 

Adonai S-a oprit la cocioaba urzicilor 
si trufaşul munte a încremenit. 

y y 

Jivinele cu botul pe labe 
au articulat câteva silabe. 

Vântul ca un sclav îşi rupea degetele 
ca ele să nu mai treacă prin lira copacilor, 
doar ulciorul şchiop aduse apă, 
şi au mai venit un codru de pâine, un drob de 
sare şi o ceapă. 

Adonai mulţumind lucrurilor umile 

y 

S-a urcat la cer, peste fire. 

Cocioaba urzicilor era un trandafiriu rai 

şi ulciorul şi pâinea şi sarea şi ceapa cântau: 
„Adonai, Adonai”. 

(Prinos) 


Arhitristeţea lui Botta pare un indiciu al 
scepticismului şi, deşi mai există şi versuri în care 
exprimarea frizează blasfemia, în altele (ca în mai 
sus citata poezie Prinos) nu se află nicio impie- 
tate. 

Dimpotrivă, faptul că Dumnezeu Se reve- 
lează în umilinţă poate fi arătat poetic şi în felul 
în care a făcut-o Botta. Dumnezeu nu uită nici 
urzicile, nici ceapa, nici codrul de pâine şi nici 
ulciorul şchiop. ..oricât de nesemnificative ar 
părea. Mai mult, aceste elemente ar putea fi doar 
simbolice, poetul sugerând că cei vizitaţi de 
Dumnezeu sunt, de fapt, săracii Lui, pe care El 
nu-i uită niciodată. 

Botta este printre puţinii poeţi care scriu 
despre greutatea conştiinţei sau despre povara 
gândurilor. Tema este în sine una religioasă, chiar 
isihastă, deşi versurile par să nu aibă nimic meta- 
fizic în ele. Nu sunt neliniştile existenţiale ale lui 
Blaga exprimate filosofic, ci probleme mult mai 
concrete, mai dostoievskiene am putea spune. 

Omul pe care îl afundă mulţimea de gânduri 
întunecate aşteaptă mereu o nouă zi, mereu un 
alt anotimp, care să le şteargă, să le înmor- 
mânteze. Existenţa devine o aşteptare neîncetată 

a unei ierni care să îngheţe, cu frigul ei extrem, 
furtunile lăuntrice, sau, dimpotrivă, a unei veri ca 
să le domolească cu arşiţa sa. 

y y 

E nevoie de acest disconfort provocat de frig 
sau de zăduf, ca să tacă suferinţele sufletului, să 
fie astupate durerile lăuntrice. Sau strălucirea 
soarelui poate să orbească aceste gânduri vocife- 
rante, pe care noaptea mai mult le lasă să se audă : 

Toamna mi-a scuturat pe frunte 
noian de gânduri veştede, arămii, mărunte. 

Iarnă, să le iei te implor, 
si să aşterni altele în locul lor. 

y y 

Primăvara mi-a turnat în pahar 
un vin dătător de vedenii, de coşmar. 

Vară, te rog vino-n pripă 
şi primeşte-mă sub arzătoarea-ţi aripă. 

Nu mai plânge, stea, nu mai jeli, 
noapte, nu mă dojeni. 

Bădie soare, fă tu dreptate 
si-am să-ti fiu frate. 

y y 

(Recolta) 


„Noian de gânduri” ne aminteşte de versurile 
lui Eminescu: „O, Maică Sfântă, pururea Fecioa- 
ră,/ în noaptea gândurilor mele vină./ / Speranţa 
mea tu n-o lăsa să moară / Deşi al meu e un noian 
de vină” (Răsai asupra mea). 

Voiculescu a scris şi el o poezie pe aceeaşi 
temă, în pădurile de gânduri, pe care am comen- 
tat-o în volumul anterior al acestei cărţi 48 . 

y 

Insomniile sunt „arzătoare tunici ale lui 
Nessus” ( T '. B.). Şi se imaginează ucigând, într-o 
noapte, Melancolia, „ca Saul omorând vrăjitoa- 
rele”. Aşa încât: „din oroarea crimei va rămâne o 
metaforă” (Ca Saul...). Dar şi la Eminescu: „melan- 
colia-mi, /.../ se face vers” (Singurătate). 

Obsesia morţii revine în Schiţă pentru infer- 
nul meu, iar în Armada, cea a trecerii timpului. 

Aici aflăm din nou versuri cu aer profund... 
nichitian: „De când îl vorbesc, de când îl tac,/ o, 
verde se făcu acest copac”. 

Dar, din acelaşi poem, inedită este şi 
metafora mâinilor care au crescut ca nişte pâini: 
„De când le port ca pe nişte pâini,/ o, cum au 
crescut aceste mâini”. Pentru că mâinile îi sunt 
foarte folositoare, dar în acelaşi timp, le simte ca 
unelte străine. Corpul uman, care se schimbă în 
timp, dă mărturie despre înstrăinarea omului de 
sine însuşi. Această perspectivă o vom regăsi ex- 
primată adesea de către Nichita Stănescu. 

Fiinţa umană e disociativă si acest lucru este 

y y 

de neînţeles sau de neacceptat, pentru că omul a 
păstrat conştiinţa unitădi sale indestructibile si 

JT y y y y 


48 A se vedea: Dr. Gianina Maria-Cristina Picioruş, 
Epilog la lumea veche, voi. I. 4, Teologie pentru azi, 
Bucureşti, 2012, p. 46, cf. 

http://www.teologiepentruazi.ro/2012/12/22/epilo 

g-la-lumea-veche-i-4/. 

nu poate primi uşor realitatea descompunerii sale 
treptate: 

„Lucrurile să-şi amintească de mine/ ca 
maniacul de vechile figurine./.../ Un ciclon îmi 
trece prin plete ca o răsplată,/ adierile mă 
împresoară şi mă îmbată. / Şi faţa serafică, tristă / 
se destramă ca o batistă 

Categoric, Botta e creatorul unei expresivi- 
tăţi poetice novatoare. Iar poezia lui e un jurnal 
de idei în versuri, de gânduri şi sentimente. 

într-o tragedie fără nume, e inserat romantic 
„un sihastru” locuind pe un munte, „părăsit ca 
regele Lear”. Şi totul se petrece într-un decor 
cosmic demn de a se derula în el drama regelui 
lumii (a omului, adică): „Din volbura cuvintelor s- 
a născut un munte/ şi o pădure şi un vaier şi o 
vale”. 

Acesta este, chintesenţiat, habitatul cosmic 
al dramei umane. Sihastrului îi lipseşte însă, 
biblic sau mioritic, „un fluier la chimir”, cu care să 
îsi însoţească sinqurătatea care se loveşte de văi si 

y y U y y 

de stele. 

Nu i se poate da fluierul, pentru că: „singură- 
tatea nu-i o stână, mi-au spus / răii tragedieni cu 
voci dogite./ Şi ursuzul sihastru nu-i un păstor, / el 
n-are nici turme, nici Sulamite”. 

Poate fi o aluzie la condiţia omului contem- 

y 

poran, care s-a îndepărtat de modul de viaţă 
patriarhal şi care nu mai are imensul univers ca loc 
de tânguire şi nu mai are nici credinţa şi ingenui- 

tatea Patriarhilor Sfinţi, nici a împăraţilor Profeţi 
şi poeţi David sau Solomon. 

Singurătatea omului modern nu e stâna la 
care păstorul poate să o transforme în cântec din 
fluier. El a pierdut conştiinţa locuirii în mijlocul 
unei scene cosmice, unde durerea lui se putea 
vedea în adevărata ei dimensiune, stârnind par- 
ticiparea şi compasiunea universală. 

Este o viziune care nu e proprie baladelor 
populare haiduceşti 49 , cum s-a susţinut multă 
vreme la noi, ci literaturii patristice, care a 
subliniat regalitatea omului, demnitatea lui, 
precum şi comunicarea/ comuniunea lui haric- 
raţională cu întreaga creaţie şi participarea 
acesteia la drama lui. Acest tip de nostalgie e 


49 Paşoptiştii au fost cei care au impus în conştiinţa 
publică o imagini idilică a baladei populare haiduceşti. A 
se vedea Mihaela Grancea, Haiducul şi tâlharul - o dilemă 
culturală? Schiţă de imagologie istorică şi literatură 
comparată, în voi. coordonat de Andi Mihalache şi 
Alexandru Istrate, Romantism şi modernitate. Atitudini, 
reevaluări, polemici, Ed. Universităţii „Alexandru Ioan 
Cuza”, Iaşi, 2009, p. 522-523: 

„Balada/ cântecul haiducesc (această definire a fost 
preferată, de multe ori, de Alecsandri, deşi denumirea 
tradiţională era aceea de cântec bătrânesc) transmite, în 
primul rând, date/ descrieri despre natura rebelului, 
personaj care presupunea, cel puţin la nivelul manifestă- 
rilor publice, un amestec arhaic, precreştin aproape, de 
superstiţie şi ferocitate. [...] Cântecele epice care nu 
conveneau mito-genezei romantice, au fost, de regulă, 
eliminate din proiectul care viza culegerea şi publicarea 
celor mai reprezentative creaţii folclorice”. 



67 


propriu literaturii romantice şi moderne. E o 
temă pe care a dezvoltat-o şi Arghezi... 

Versurile lui Botta sunt o formă de catharsis, 
de eliberare de obsesiile şi motivele care îi apasă 
conştiinţa. Trecerea timpului şi aşteptarea înfio- 
rată a morţii sunt subiectele lui predilecte. 
Timpul şi spaţiul se dilată şi se contractă, se 
atomizează sau se condensează pentru a forma 
partituri existenţiale mirobolante: 

Ore, încingeţi o horă 
tăcută, vastă, incoloră. 

Minute ca păpădiile, 
veniţi cu miile. 

y 

Clipe capricioase, clipe cu toane, 

Veniţi în milioane. /.../ 

Lună, ia-mi ochii 

cu strălucirea frumoaselor tale rochii. 

Umiliti-mă ceruri, constelaţii 
Cu ale voastre steme, tronuri şi spaţii. 

(Petrecere) 


Atomii incolori temporali (orele, minutele şi 
clipele), formează o lume incredibilă, contem- 
plată cu surprindere. Ea e tăcută şi incoloră, dacă 
e privită de departe, din afara fascinaţiei ei calei- 
doscopice. 

Toată această existenţă este privită ca o 
aglomerare sau ca o avalanşă de ore, minute şi 
clipe, descompusă aşadar în secvenţe temporale 
din ce în ce mai mici. Şi totuşi aceste particule de 
timp părut haotice, „cu toane”, găzduiesc lumi 
stelare care nu sunt la voia hazardului, ci în formă 
de „steme, tronuri şi spaţii”. 

Şi profilează o lună suavă: o prinţesă într-un 
roman cavaleresc proiectat prin simboluri conste- 
late. Poate fi şi aici o reformulare prescurtată a 
viziunilor eminesciene. Evanescenţa şi splendoa- 
rea incalculabilă ale lumii sunt reproduse conco- 
mitent, oximoronic. 

Interesant este că poetul pleacă de la 
inconsistenţa temporală pentru a zări consisten- 
ţa cosmică şi raţiunea ei exemplară, fascinantele 
ei înlănţuiri logice şi narative. 

Structura fluidă a timpului, cu insesizabilele 
secunde care se destramă ca păpădiile, susţine 
perplexant tronurile celeste, uriaşa materie cos- 
mică organizată armonic în nenumărate. ..legende 
stelare. 

Si de această realitate mirifică doreşte să fie 

y y 

bombardat, la nivelul raţiunii contemplative, de 
acest cortegiu ebluisant al coerenţei micro şi 
macro-cosmice. 

Sub aparenţa surprinzătoare a unui joc de 
cuvinte/ cu cuvintele, copilăresc aproape, Emil 
Botta ascunde probleme de o severă gravitate. 
Iată şi poemul Pact: 

Pâlcuri, pâlcuri, la podul calicilor 
aşteptăm să treacă alaiul rândunicilor 
ce să duc la cer în ambasadă 
cu flamuri sute şi muzici o grămadă. 

Ala, bala, portocala, 

Doamne, unde Ţi-s tunetele, 
unde chimvalele, 

unde cele patru puncte, cardinalele? 

învoitu-s-au cu singuratecul om, 
rătăcită frunză prin al nopţii dom. 
Frunţii lui să-i împrumute divinul nimb 
şi el să renunţe la plimbare, în schimb. 


Situat între enigmatic şi infantil- derizoriu, 
acest tip de exprimare poetică pune cititorul, fără 
îndoială, în nedumerire. Este poezia de acest fel 
expresia unor stări fulgurante, a unor sentimente 
volatile, sau ţinteşte semnificaţii mult mai pro- 
funde? 

Lecturate rapid, frunzărite, versurile sale 
lasă impresia mai degrabă a fi rezultatul unor 
experienţe şi idei febrile, momentane. 

Sub magma unor formulări care exprimă 
tensiuni liminare, pare totuşi că adastă un 
complex de semnificaţii şi înţelegeri stabile, o 
luciditate căreia îi displace retorica limpede şi îi 
place, dimpotrivă, să îngâne concluziile cugetă- 
rilor sale. 

Mai degrabă credem că poetul conjugă cele 
două constante ale operei sale, instantaneitatea şi 
prelucrarea reflecţiei îndelungi asupra propriei 
experienţe existenţiale sau asupra literaturii par- 
curse. 

De aici rezultă o poetică ingenioasă, de 
factură nouă, un colaj neobişnuit între naivitate / 
superficialitate şi profunzime. 

Dar poate că e mai mult jucată această 
naivitate, în descendenta unor modele ca Emi- 
nescu, Arghezi sau Ion Barbu (cel din După 
melci). Şi atunci vorbim de foarte puţină 
instinctivitate în versurile sale, deşi încearcă să ne 
lase impresia notaţiei sub impresia evenimen- 
tului. 

însă tocmai circumstanţele concrete sunt 

y 

foarte neclare în lirica sa, fiind transformate în 
poveste simbolică, eliptică. 

Uneori, printre versuri include şi insolite 
formule sententiale sau afirmaţii care îl definesc 

y y 

în mod profund. Aşa este şi definiţia din poemul 
amintit anterior, cu referire la omul singuratic, 
care este o „rătăcită frunză prin al nopţii dom”. 

Reconstruită într-un limbaj modern, această 
sentinţă poartă însă conţinutul unei perspective 
străvechi în literatura si cultura noastră. Chiar 

y 

termenul „dom” are o istorie îndelungată la poeţii 
romantici, francezi si români. 

7 y 

Esenţial pentru interpretarea poeticii lui 
Botta este însă si următorul vers, oarecum banal 

y 7 

şi neobservabil în contextul poemului A vedea, 

vedere : „vreau să văd lucruri neobişnuite”. Deşi 

” y y 

această dorinţă în sine plutea în ambianţa epocii 
moderne, lucrurile neobişnuite sunt mereu altele, 
pentru fiecare poet în parte. Şi acest fapt le asi- 
gură originalitatea, în pofida dezideratului co- 
mun, altfel firesc, specific curentului. 

întotdeauna moartea e, la Botta, un liman 
nedesluşit, chiar şi atunci când pare că o doreşte: 
„Ah, plăcută, plăcută e boarea / care-mi duce nava 
în golfurile ceţii!” (A vedea, vedere). 

Cu sau fără „lampa lui Aladin”, presimte o 
„nefastă dreptate” care îl aşteaptă: nefastă pentru 
erorile şi păcatele sale. însă această conştiinţă este 
ortodoxă, spre deosebire de cea care se consideră 
fără vină. 

Graniţa între realitate si fabulaţie este foarte 

y y y 

subţire, ca în poemul O nouă planetă: 

„Odaia mea se plimbă prin infinit / lucitoare 
ca un soare la zenit. 1 1 Din când în când vine o fată/ 
într-o rochie cu trenă, cam demodată./ Geniul 
odăii îmi spune: «E o stea:/ vezi, poartă-te frumos 
cu ea»”. 

Amintirile de neşters ale copilăriei sunt 
evocate în poezia Vestigii. E vorba de memoria 
afectivă, care imprimă şi reţine amănuntele care 
au contribuit cel mai mult la formarea caracteru- 
lui viitorului poet. 

Şi, deşi spune că „mi-aduc vag aminte”, acest 
vag este mai important decât cele despre care 
afirmă că îsi aduce aminte bine. Pentru că ceea ce 

y 

denumeşte drept vag izbucneşte, de fapt, din 
străfunduri sufleteşti mult mai adânci: 

y 

Mi-aduc vag aminte 

de Spaima-Pădurii, care nu avea nici un dinte. 
Mi-aduc vag aminte 
de aspra mătase a gliei, Părinte. 

Mi-aduc vag aminte 

de mâinile mamei, care veneau din ceruri să mă 

alinte. 

Mi-aduc vag aminte 

de basmele care începeau aşa: „Luaţi aminte”. 


Dar ce bine mi-aduc aminte, vai mie, 
de a nopţilor vijelie. 

Cum ne amintim, vai nouă, 
de a nopţilor sângeroasă rouă. 


Din nou, deşi nu se face nicio menţiune 

7 y y 

despre virtute sau patimă / păcat, aluziile versu- 
rilor sunt destul de transparente. 

Poemul este un reproş adus sieşi, pentru că 
a uitat neprihănirea copilăriei, ceea ce îi era sfânt 
şi iubit atunci, şi s-a lăsat în voia pasiunilor care 
păreau o rouă pentru suflet, dar pe care ulterior 
le-a regretat. 

Aşa încât se aseamănă singur cu acei eroi din 
basme care n-au luat în serios avertismentele. 

Sub alte forme, aceeaşi dezamăgire au 
confesat-o şi Bolintineanu, Eminescu, Arghezi, 
Barbu, etc. 

La Emil Botta întâlnim un alt mod de a 
exprima un crez tradiţional într-un limbaj poetic 
modernist. 

în Craiul Amurg descoperim un peisaj 
proiectat ca o naraţiune fantastică, având un aer 
de baladă. 

Este printre puţinele peisaje pure din lirica 
sa, în care interesul este de ordin descriptiv/ 
pictural : 


Craiul Amurg, ucigaşul macilor, 
a scăldat câmpia într-o baie de sânge. 
L-am văzut cum ştergea spada 
pe copacii care porniră a plânge. 

Paserile din cuibul incendiat 
aveau aripi de diamant şi cărbune. 

Şi aruncau, săgeţi, către ceruri 
priviri săgetătoare nebune. 

Singur în rădvanul negru treceam, 
şi cum galopa năzdrăvanul amurg! 

Pe aleile pavate cu umbră, printre răcori, 
suiam spre castelul Craiului Amurg. 


E adevărat că nu lipsesc nici sugestiile 
tanatice, mai evidente în ultima strofă. 

Dar, în primele două strofe, valenţele 
simbolice se întrevăd mai mult retrospectiv, prin 
prisma acelei perspective definitive, din strofa 
finală. 

Privite separat însă, ele formează un tablou 
convingător (deşi puţin suprarealist), în nuanţe 
de roşu şi negru, cu scăpărări stranii, ireale/ fabu- 
loase. 

Botta realizează, în altă poezie, şi o scurtă 
schiţă a răsăritului, în maniera care l-a făcut 
cunoscut pe Blaga: „Lebedele aurorei dalbe / au 
trecut prin somnul grădinilor” (Eres). 

Dar el nu este un poet al tainei, ci al 
disperărilor exclamate ca tuşe vii aruncate pe 
pânză. 

Remarcăm faptul că descrierile lui sunt 
mereu dinamice şi că are o predilecţie pentru 
proiecţia unor imagini vaste, fantastice. 

Ca si conştiinţă terifiată de aşteptarea 
ultimelor consecinţe ale faptelor sale, vizitată 
adesea de coşmaruri, Botta are însă multe în 

y 7 

comun cu Blaga şi cu Arghezi. Temerile sale sunt 
sfredelitoare, iar perspectiva morţii se profilează 
neîndurător: 

Terorile mele, fiţi mai blajine 
cu arlechinul speriat de moarte. /.../ 

Copilăria nu se mai aude, 

a rămas printre relicve, printre amulete. 

Zâmbetul a scăpătat, a pălit, 

ochii apun în cearcăne violete. 

în genunchi, pe brânci, spre Canossa, 
bronzat de lună ca un arap, 
cu frica-n sân, cu noaptea pe umăr, 
cu cenuşa stelelor pe cap. 

0 A Vil-a indulgenţă) 


S-ar părea că o apropiere de Dumnezeu se 
produce totuşi, chiar dacă este exprimată cu 
multe ocolişuri sau este relevată secvenţial în 

y y 

contexte nu foarte limpezi în expunerea acestei 
confesiuni. 

în poemul Copilul nostru, spune: „Hohotul 
meu va forma o piramidă a desperării / şi 
Dumnezeu în persoană veni-va să-mi aline păti- 
mirea”. 

Iar în Mântuire se referă la o baladă ca un 
recviem: 

Te rog, baladă, spune cuvinte frumoase 
celor ce la racla mea se vor opri, 
fii brăţara mâinilor evlavioase 

y 

care viata-mi vor frunzări. 

y 

Convoacă foşnetul arborilor dragi, 
paserile să îngâne un prohod 
pentru cel care a dezertat 
din armata regelui Nimrod. 

Faptul că a fugit din armata lui Nimrod 5 ° se 
poate interpreta prin aceea că a renunţat să mai 
lupte împotriva lui Dumnezeu. De aceea, păsările 
ar putea să îi cânte un prohod şi arborii să-l plângă 
cu foşnetul frunzişului lor. 

în baladele populare ( Mioriţa şi Ciobănaşul) 
apare, într-adevăr, această slujbă pe care univer- 
sul o face acelora care se întâmplă să moară acci- 
dental, departe de oameni şi de posibilitatea de a 
fi prohodiţi creştineşte. 

Ca şi înaintaşii sau contemporanii săi (de la 
Eminescu la Pillat şi Maniu), Botta apelează la 
limbajul bibliei cosmice. 

Motivul invocat de el este acela că nu mai 
poate înţelege „predica cerurilor”. Că - altfel spus 
- textul uman s-a degradat, vocabularul/ cuvin- 
tele omeneşti nu mai prezintă încredere, şi e 
nevoie de o întoarcere la natural, la literele si 
textul cosmic: 

Din predica cerurilor nu înţeleg o boabă: 
Să-mi traducă arborii, vântul să-mi fie interpret, 
iarba poenilor să colaboreze şi ea. 

Licurici, să-mi daţi luminiţele voastre! 

Umbre, penumbre, seninuri, 
lăsaţi să oficieze liturghiile, privighetoarea-n 

sutană, 


50 A se vedea: 

https://en.wikipedia.org/wiki/Nimrod. 

un cuc ermit deie răspunsul din strană; 
aleanuri, tantalice chinuri. 

( Confidenţă ) 


Se poate spune că, pe omul modern, 
desacralizat, o singură scriere mai poate să-l 
impresioneze: cea în care este întipărită frumu- 
seţea universală. 

y 

E nevoie de un altfel de limbaj care să-l 
conducă pe om la Dumnezeu: e o temă funda- 
mentală - dacă nu cumva tema fundamentală - a 
modernismului. 

De la poezia cosmică a lui Eminescu până la 
necuvintele lui Nichita, această nelinişte esenţială 

7 y y 

brăzdează poezia română. 

De aceea invocă şi Botta această interpretare 
a cuvintelor dumnezeieşti prin intermediul natu- 
rii. Este foarte interesant acest aspect, pentru că 
el nu reprezintă o inovaţie teologică sau o erezie. 

Sfinţii Părinţi ai Bisericii, din Răsărit si din 
Apus (Sfântul Augustin nu face excepţie 51 ) au 

51 Sancti Aurelii Augustini, Hipponensis Episcopi, 
De Trinitate, PL 42, col. 845: „non ero segnis ad 
inquirendam substantiam Dei, sive per Scriptura Ejus, 
sive per creaturam. Quae utraque nobis ad hoc propo- 
nitur intuenda, ut Ipse quaeratur, Ipse diligatur, Qui et 
illam inspiravit, et istam creavit”. 

In traducerea naostră: „nu voi fi leneş pentru a 
cerceta [despre] firea lui Dumnezeu [substantiam Dei], 
fie cu ajutorul Scripturii Lui, fie cu ajutorul creaţiei [Lui]. 
Care, amândouă, sunt puse înaintea noastră spre 

susţinut întotdeauna existenta acestei duble 

y y 

revelări a lui Dumnezeu: prin Scriptură şi prin 
natură / cosmos. 

Doar că poeţii romantici şi moderni au 
arătat o predilecţie pentru cea de a doua... 

Ba chiar, la Botta, în compraţie cu textul 
cosmic ilizibil/ neinterpretabil pentru cei care au 
pierdut conştiinţa şi cunoştinţa, cele originare, 
ale omului, „discursul liric apare mereu la o 
oarecare distantă de obiectul vizat - text 

y 

«apocrif», ne-autentic [...]. Jocul poeziei, joc al 
imaginaţiei, nu înseamnă astfel doar o eliberare a 
eului...ci şi o pierdere a comunicării originare 
dintre cuvânt si obiect” 52 . Mai bine zis: o consta- 

y 

tare a acestei pierderi. 

Această constatare va genera o temă esen- 
ţială pentru lirica lui Nichita Stănescu. 

Poemul Ciclu e o artă poetică, în care Botta 
exprimă dorinţa de a elabora - oarecum arghe- 
zian - o poezie a revoltei: 

„Pe lume de mă voi întoarce,/ să fiţi mai 
drăguţe, Parce./ Nu-mi puneţi în mâini creanga de 
măslin / şi nu vreau pace câtuşi de puţin. // Daţi- 
mi o spadă, o ţeapă, o grapă,/ să nu creadă pădurea 
că de mine scapă./ Daţi-mi furiile drept lozincă / şi 
nu îngăduiţi să mai cânt din astă dezacordată 
caterincă ”. 


contemplare. Pentru ca pe El să-L căutăm, pe El să-L 
iubim, Care şi pe aceea [Scriptura] a inspirat-o şi pe 
aceasta [lumea/ universul] a creat-o”. 

52 Ion Pop, op. cit., p. r85. 

Finalul ei este apoteotic şi prin el poetul îşi 
afirmă aspiraţia spre. ..tradiţie: „stăpâni să-mi fie 
cei doi rumâni,/ Dor si Nelinişte ”. 

71 y y 

Un fior expresionist, înrudit cu cel specific 
lui Blaga sau Rillce, străbate poezia Linişte : „Stele 
suverane, în această noapte,/ cădeţi sătule ca 
fructele coapte ”. 

întunecatul April a reprezentat un moment 
de cotitură în existenţa poetului: „El vine pentru a 
mă tămădui / de febra numită a trăi”. 

Imaginarul poetic al lui Botta este - după 
cum am văzut şi până acum - construit adesea din 
metafore surprinzătoare, în care inefabilul se 
plasticizează şi concretul se inefabilizează. 

Prin aceasta, cosmicul / cerescul se apropie 
tot mai mult de pământesc, iar naturalul sălbatic / 
ingenuu de omenesc. 

Aşa şi aici: „Vai, stelele, cum l-au tatuat/ pe 
acest apostat”. Tatuajul stelar este desigur un 
stigmat imprimat cu fierul roşu al luminii side- 
rale. însă e o imprimare redemptorie, petrecută 
spre trezirea celui însemnat în felul acesta. 

Stigmatul se va transforma în sigiliul poetu- 
lui. Cotitura existenţială, deşi dureroasă, pare să 
fi avut totuşi o urmare benefică, caracterizată 
chiar de poet ca un fel de renaştere a conştiinţei: 

Mulţumesc, întunecat April, 
că mi-ai arătat în oglindă icoana unui copil, 
că m-ai învătat stiinta ciocârliei 

y y y 

care trece vămile veciei. /.../ 

Şi pentru deşertul acestui caiet 
în care a călugărit un descreierat poet. 


în Post ludum scrie că: „mi-e inima pedeapsă, 
mustrare, nuia./ Şi de gândurile crude care m-au 
bătut foarte sălbatec/ mi-e un somn de jăratec E 
o confesiune a unei stări spirituale, înregistrată cu 
exactitate. 

Mi-e somn de gânduri înseamnă că: mi-e dor 
să adoarmă gândurile, să tacă. Un somn de jăratec 
semnifică un dor aprins de linişte interioară. 

Volumul Pe-o gură de rai apare şase ani mai 
târziu, în 1943, şi cu doi ani înainte, aşadar, de a 
se încheia războiul. 

Botta nu se dezminte, practicând acelaşi stil 
şi concepţie poetică. La care, de altfel, nu va 
renunţa nici mai târziu, în ciuda faptului că multe 
s-au schimbat (inclusiv) în poezia românească, 
de-a lungul acestor decenii. 

Primul poem poartă titlul volumului. E o 
artă poetică, dorul fără saţiu fiind uşor de 
identificat cu dorul de poezie: 

De un dor fără satiu-s învins 

y 

si nu ştiu ce sete mă arde. 

y y 

Parcă mereu, din adânc, 
un ochi răpitor de Himeră 

ar vrea sa ma piarda. 

Şi pururi n-am pace, 
nici al stelei vrăjit du-te-vino în spaţii, 
nici timpii de aur, nici anii-lumină, 
izvoare sub lună, ori dornică ciută, 
nimic nu mă stinge, nimic nu m-alină 
şi parc-aş visa o planetă pierdută. 

E atâta nepace în sufletul meu, 
bătut de alean şi de umbre cuprins... 

Un dor fără saţiu m-a-nvins, 
si nu ştiu ce sete mă arde mereu. 


Oare Doinaş n-ar fi putut preface, peste 
câţiva ani, această alegorie în... baladă 53 ? 

Mai departe, va spune: „Şi mi-a dat Domnul 
neliniştea setei nebune,! rubedenia vulcanelor 
crăpate de sete,/ simpatia stâncii, a focarelor 
bete,! purtam pe buze munţi de cărbune ” 
(Briareu). 


53 A se vedea si articolul meu de aici: 

y 

http://www.te0l0giepentruazi.r0/20i3/06/07/cate 

va-probleme-legate-de-mistretul-cu-colti-de-argint/. 

Acesta a intrat în cartea mea, Studii literare, voi. I, 
Teologie pentru azi, Bucureşti, 2014, p. 411-422, cf 

http://www.teologiepentruazi.ro/2014/06/29/stud 

ii-literare-vol-i/. 

Un cerb i se pare o „arătare noptoasă” care 
coboară tocmai „din vremea lui Gelu” (Cerb). Cu 
coarnele prinde luceferii şi are „umedul bot înse- 
tat de izvoară 54 ”. 

Se vede că Botta încearcă să contruiască un 
univers românesc în poezie, autohtonizând alego- 
riile care privesc însă, mai mult, o experienţă 
lirică subiectivă. 

Pe urmele lui Heliade, Macedonski si Ion 
Barbu, poetul încearcă să fie creator de eufonii şi 
aliteraţii onomatopeice, în poezia Trif nebun. 

Poemul e, de altfel, un fel de Noapte de mai 55 
a lui Botta, în care se străduieşte să reproducă 
trilul privighetorilor: 

Trif nebun! Vi, og, vi, 
privighetori, vrăjitori, într-o zi, 
vi, og, vi, i, og, vi, 
privighetori, în păduri de alun, 
vi, og, vi, i, og, vi, Trif nebun! 

O, sfinte Soare! Si aruncai 

7 y 

deoparte cartea. Ce magic Mai! 

Alei, păsăruie, nu amuţi, 
cântare cântă-mi în homerica zi, 
zi-mi-o, cântarea, din cuib, din alun, 


54 Izvoară e un plural arhaic, regăsibil la Dosoftei, 
pe care Eminescu l-a încetăţenit ca termen poetic. 

55 A se vedea: 

http://ro.wikisource.org/wiki/Noaptea_de_mai_( 

Macedonski). 

vi, og, vi, i, og, vi, Trif nebun! 

Şi cade amurgul. Mi-e umbra uşoară. 

O, pierde-m-aş pierde în multul albastru! etc. 


Remarcăm încercarea de a se apropia mai 
mult de peisajele tradiţionale, sau, mai degrabă, 
de a construi poezia pe simboluri perene, stră- 
bune: codrul, cerbul, privighetoarea, ciocârlia... 

Sunt elemente ale naturii regăsite, învigo- 
rate de poet, şi pe care doreşte să le reinventeze în 
versuri. 

Aşteptând „oaspeţii în vestminte de friguri” 
0 Anotimp ), poetul contemplă acelaşi cer spre care 
îsi ridică foarte adesea ochii. 

y 

S-ar putea spune că cerul cu lună şi cu stele 
e tot atât de frecvent în versurile sale ca în opera 
lui Eminescu. 

Numai că panorama celestă a pierdut, între 
timp, din epoca romantică până în cea modernă, 
anumite atribute - fapt despre care am mai 
discutat. Dar împrumută, în schimb, o anumită 
blazare umană, conştiinţa ruinelor spirituale. 

Astfel, în acelaşi poem al lui Botta, „de 
himerice bolţi se anină / armele nopţii, stelele-n 
ruină”. 

Astrul nopţii este însă: „frunte a lucrurilor, 
luna mea, proră”. 

Declamaţiile sunt oarecum fireşti pentru 
Botta... 

Puţin mai departe, totuşi, ne întâmpină o cu 
totul altă viziune nocturnă: „Eşti al nopţii miez 
putred,/ lună verzuie!”. După care, ne vom 
întoarce din nou la concepţia tradiţională despre 
cerul înstelat ca „al nopţilor sublim policandru” 
(Clipei)... 

Peregrinarea aceasta între atitudini şi con- 
cepţii, indecizia, aşa cum afirmam şi altădată, este 
un simptom al erei moderne. 

în luna lui brumar, „de aur oseminte văd prin 
geamuri” ( Brumariul ). Versul reprezintă o sinteză 
peisagistică autumnală cu adânci semnificaţii. 
Toamna are culoarea Sfintelor Moaşte. 

y 

Doar că Botta nu rămâne niciodată la pastel, 
ci evoluează spre narativ, spre o schiţă de poveste, 
ca odinioară Alecsandri, dar şi spre semnificaţii 
profunde. 

în Muza tragică, toamna e picturalizată... 
sonor: „ Superb / instrument de muzică toamna-i / 
când bruma cădea”. 

Noaptea e o Electră, codrul un Oreste 
infelice, iar „umila micsandră” pare o Casandră. 
Pădurea e, altfel spus, o lume cel puţin la fel de 
profundă şi de complexă ca şi tragedia antică. 

Să asculţi muzica brumei când cade înseam- 

y 

nă, de fapt, să asculţi... simfonia nostalgiei. 

în alt poem, Oberon, scrie că: „simfonica 
moarte-n pădure mă cheamă;/ ci vin’ odată, vin’ să 
murim”. Aici numeşte pădurea „cimitir al primă- 
verii mele,/ pajură-pădure cu amarnică faţă”. E 

„pădurea fantomă” care poate fi interpretată în 
multe feluri. în mod esenţial, însă, înţelegem că 
substanţialitatea ei poate fi reală sau simbolică/ 
alegorică. 

Sunt două feţe ale pădurii - cap şi pajură - 
una pozitivă şi alta negativă. Reversul nefast e o 
proiecţie subiectivă a tuturor frisoanelor poetu- 
lui, concentrate într-o imagine faunescă şi coşma- 
rescă. 

în Măiastră, pădurea e un rai, de data 
aceasta, în descendentă vizionară eminesciană. 

7 y 

Ea este un spaţiu securizant, un loc în care nu 
încape nefericirea sau damnarea: 

„în păduri, în rai,/ nu se mai aude grai de 
cucuvăi,/ nu se mai aude glasul rău-augure,/ în 
pădure, în rai”. 

Aici a văzut-o pe Măiastră - privighetoarea 
sau ciocârlia - pe care o numeşte „soţia lui înger” 
şi „lujerul de floare ”: 

„Ochii de Măiastră, doi luceferei,/ le-am 
sorbit lumina pan mă îmbătară /.../ brăţare de 
lună au cuprins mijlocul / seninei Măiastre, lujerul 
de floare”. 

Botta îşi construieşte o mitologie poetică 
proprie intr-un spaţiu plin de arhetipuri româ- 
neşti. Şi cum pădurea e unul dintre simbolurile 
fundamentale ale românităţii, poetul şi-l însuşeş- 
te fără reţineri. Păsările - mai ales privighetoarea 
si ciocârlia - sunt de asemenea simboluri în 

y 

această heraldică esenţială. 

y 

Poetul realizează şi un scurt tablou alegoric, 
format din numai două versuri, dar care ar putea 

ascunde semnificaţii metafizice mai profunde: 
„Pierea fără larmă înţeleptul soare, / aştrilor -disci- 
poli lăsându-le focul ” '. 

E un peisaj celest compus dintr-o istorie 
lapidară. De altfel, Botta a creat nenumărate 
scenete siderale, a asociat panoramei cosmice 
morfologii diverse. 

Aici însă, tabloul poate fi interpretat ca fiind 
sugerat de Evanghelii: Soarele-Hristos moare, 
înviază şi Se înalţă la cer „fără larmă” şi lasă/ 
dăruieşte Ucenicilor-aştri „focul” harului pentru 
a-1 însămânţa pe pământ. 

E o viziune ce corespunde asocierilor simbo- 
lice tradiţionale dintre Dumnezeu si soare si 

y y y 

dintre Sfinţi si aştrii cereşti. 

y y y y 

în ritmuri de baladă, Botta imaginează o 
nuntă cosmică, în care introduce, aluziv, şi alte 
motive cunoscute. 

De fapt, poezia lui e o pictură modernă, care 
în loc de contururi clare si de culori individuale, 

y 7 

cultivă clar-obscurul, echivocul, vagul, straniul, 
şocantul. 

y 

încât o temă străveche este tratată astfel de 

poet: 


Izvoare petrec 
în locuri vrăjite, 
acolo unde stelele, 
clare, vestite, 
îsi schimbă inelele. 

y 

Izvoarele sar, 
hohotind ca nebunele, 
când o lună de vis 
şi stelele, unele, 
parcă moarte mi-s. 

Izvoarele spun 
că-i nuntă în cer. 

Al mirelui mers, 
pasul său sever, 
prefacă-se-n vers. 

Izvoarele cântă: 

„Veniţi, surioare, 
în alaiul lui; 
noi fete-izvoare, 
scumpe soarelui!”. 

Ca în vis ascultam 
cum izvoare şoptesc... 

Şi m-a prins un dor, 
să fiu negru nor, 
nunta s-o umbresc. 

(Nunta) 

E, în aceste versuri, un amestec straniu de 
Eminescu, Mioriţa, limbaj biblic. ..în tonuri alte- 
rate. 

Nu suntem siguri dacă e o atmosferă nup- 
ţială, tonifiantă. O adiere de incertitudine inte- 
rioară străbate pe alocuri versurile. 

Stranietatea e însă o poză arhiprezentă în 
lirica lui Botta. Poetul recurge la sintagme-simbol, 
care, pentru cei care cunosc marea literatură, 
conţin o sumă de semnificaţii absconse: „izvoarele 
sar”, „izvoarele spun”, „lună de vis” (expresii 
poetice eminesciene), „nuntă în cer” (titlul unui 
roman al lui Mircea Eliade, din 1938), „al mirelui 
mers”, „veniţi, surioare, în alaiul lui” (ecouri 
biblice) etc. 

Operează aşadar cu o contragere în cuvinte 
a unor poveşti mult mai lungi... 

Cuvintele sau metaforele devin astfel nişte 
personaje sau nişte enigme ambulante prin 
pădurea versurilor sale. 

Impresia de pastişă e depăşită de originali- 
tatea acestui tip de colaje ideatice şi literare. 

Uneori poetul e foarte atent la splendoarea 
ambientală: 

„Aerul, tremurătorul, copilul, clarul, / în aurii 
pânze ne înfăşoară.../ în caleaşca trasă de fluturii 
săi / a venit de cu seară.// Noaptea întreagă a 
lunecat,/ pe vioara divină, arcuşul divin./ Opreşte- 
te! Stai! Asupră-ne stai iară şi iar,/ cer adamantin!” 
(Aerul, tremurătorul). 

O căprioară, o ciocârlie, un cocor i se par 
îngeri prin frumuseţea şi elasticitatea elanului lor. 
Doar oamenii sunt: „ostatecii, înfieraţii, butucii ,/ 

ne ia zălog lutul pe vrute, nevrute. ..I Soarta ne bate 
cum noi batem nucii” ( Râzi de noi...). 

Botta are o viziune grandioasă a cerului şi a 
mărilor. E obsedat de ele si de codru, ca si 
Eminescu, lucru observat si de critica literară 56 . 
Grandoarea nu constă însă, paradoxal, în imensi- 
tatea peisajelor cosmice, ci în sugestia unei pre- 
ţiozităţi şi a unui simbolism aparte. 

Imaginile cosmice, el le încrustează în 
giuvaeruri metaforice. 

Din literatura veche şi de la Eminescu putea 
să retină motivul cerului ca o carte scrisă cu litere 

y 

de stele. în poeziile la care ne vom referi mai jos, 
pecetea vizionară a lui Eminescu este inconfun- 
dabilă: 


Carte de aur 

cu inscripţii nepieritoare 
în cerul sculptat ! /.../ 

Oh, rătăcesc prin meandrele acestui in-folio 
cu magistrul ce mă protege. 

(Glosse) 


Ne amintim de zborul cosmic al prinţului 
eminescian, însoţit de magul-maestru călător în 
stele... 

Ion Vinea utilizează acelaşi termen, infolio, 
pentru a desemna cartea celestă: „Ce lună veche 
astă seară/ pe cerul de atlas uzat./ Tăcerea şi-a 

56 A se vedea Ion Pop, op. cit., p. 172. 

desfăşurat / infoliul indescifrat / prz'rzs în pecetea 
lui de ceară ” (Nocturnă). 

Am vorbit din destul, în volumele anterioare 
ale cărţii de faţă, despre biblia cosmică în tradiţia 
noastră literară, începând de la cronografe, 
trecând prin Cazanii, prin didahiile Sfântului 
Antim Ivireanul si scrierile literare ale lui Dimitrie 

y 

Cantemir şi ajungând la paşoptişti, Eminescu şi 
poeţii moderni. 

Toposul este însă la fel de prezent şi în 
literatura apuseană. Iată, spre exemplu, câteva 
versuri ale lui Rillce: 

în desăvârşita noapte 
când ridic privirea din carte, 
din numerabilele clare rânduri, 
o, ce stelar de limpede se-mparte, 
ca un buchet de rustice flori, 
îngrămădirea de gânduri: 

Tinereţe a sprinten legănatei prore, 
cu şovăieli, duioşii, mângâieri. - 
Pretutindeni bucuria de-a fi mână-n mână, 
dorinţă însă nicăieri; 

y 7 

prea mult univers şi destulă ţărână 
(în desăvârşita noapte ) 57 


57 Cf. Rainer Maria Rillce, Versuri, EPLU, Bucureşti, 


1966. 

De altfel - ca stil poetic, dar nu numai - cei 
doi poeţi par să fie apropiaţi, dacă ne uităm mai 
ales la Elegiile duineze şi cu precădere la Elegia a 
zecea 58 . 

Mai departe: 

...fluier de arbori desface Selene. 

Şi mlădiile săbii şi lancia dreaptă, 
şi mult plinele de graţie, avântatele arcuri, 
şi murgi trepădând, şi ulii cu ochi de zamfiră, 
şi Bărbatul cu plete de noapte, 
dezrobiţi din mileniu veniră 

y 

în poiana ce freme de şoapte. 

Vă deşteptaţi! 

Tilincele morţilor sună, 

y 7 

cornul învierilor sună, 
şi până la mine veşnicia străbate... 

O, clinchet de arme din alte vieţi 

7 y 

şi sfintele chipuri şi pajura lună, 
si vedenia codrului frate. 

y 

(Bărbat Voevodul) 


Aluziile la Scrisoarea III, Scrisoarea IV si 

7 y 

Peste vârfuri sunt destul de evidente. 

Interesant este modul cum îmbină şi ampli- 
fică Botta receptarea foarte personală a poeziei lui 

58 A se vedea: Rainer Maria Rillce, Elegiile duineze. 
Sonetele către Orfeu, Ed. Univers, Bucureşti, 1978. 

Eminescu. Cum transformă sentimentele şi ideile 
lui Eminescu în ale sale, imprimându-le alte me- 
saje sau conotaţii. 

E aici şi o intersectare cu optica epocii sale, 
cu filosofia autohtonistă a Gândirii sau a lui Blaga. 
Un vers precum „şi până la mine veşnicia străbate” 
deţine aceeaşi semnificaţie cu celebrul „veşnicia s- 
a născut la sat”, al lui Blaga. 

Numai că, la Botta, nu satul, ci trecutul 
voievodal, elogiat mai înainte de Eminescu, este 
cel care poartă până în prezent adierile veşniciei. 

Alte poeme: 

De-aş fi noapte! în mare să bat, 
frunte bătută-n stigmate de aur... /.../ 
iubito, iubito, nu e nici moartea, 
nici smaraldica mare prin stânci când deliră. 

De-aş fi noapte! Candoare ce sunt! 

Visule, spune-mi că trezia e vană 
şi mă ia cenuşiul, şi sunt copia umbrei 
si toarnă-mi divinul, vinul uitării în cană. 

y 7 

(Hecate) 


* 


Pe reci întinsori se mişcau 

y 

ale stelelor ordii cumplite... 
Si în fruntea lor cine-mi sta, 

y 7 

Căpetenia oştilor cine-mi era? 

Luna si fetele aurite. 

y y 

Ah, mă orbeşti cu torta ta, 

7 y y 7 

Lună, Fortună! Tu, călătoare 
pe troianele căi, prin poveşti, 
pe bătutele de stele drumuri crăieşti, 
peste mări în declin, murmurătoare. 

Şi voi împărăteselor, stele de ger, 
zeităţi argintii ale firii, 
magice trupe, fiţi îndeajuns 
de îndurate pentru cel ajuns 
la ţărmuri, în pragul muririi. 

O tristă virtute, un crai erai, 
o înfiorare, 

în brumata manta de Brumar, 
un crepuscul ce-mi cade pe frunte, un stol 

funerar, 

de ape o sunare. 

( Seraphita ) 


Sunt foarte multe imagini şi expresii culese 
de la Eminescu, în versurile de mai sus. 

La Eminescu, lumea e o raclă sau un sicriu 
„ţintuit şi ferecat cu stele ” {Demonism). La Botta, 
marea e o „frunte bătută-n stigmate de aur”. 

Marea delirantă sau „în declin ”, murmură- 
toare, a lui Botta ne rememorează alte versuri 
eminesciene: 

„Lucească cer senin / Eternelor ape, II Care 
din văi adâncii Se-nalţă la maluri, I Cu braţe de 
valuril S-ar atârna de stânci - // Şi murmură- 
ntrunal Când spumegând recad” (Nu voi mormânt 
bogat). 

Despre vanitatea vieţii şi despre umbră la 
Eminescu...am scris foarte mult 59 . 

„Vinul uitării”, de asemenea, îl găsim în 
finalul poemului Memento mori, din care bea 
Eminescu: „Din agheazima din lacul, ce te-nchină 
nemurirei,/ E o picătură-n vinul poeziei ş-a 
gândirei”. 

în acelaşi poem, de altfel, se află şi trupele 
sau ordiile de stele : „oştiri de flori pe straturi par a 
fi stele topite”; „Stelele-n oştiri se mişcă?”. 

întinsorile reci ale cerului pe care se mişcă 
stelele le întâlnim în Călin nebunul: „pe-ntinsori 
de catifea / Sunt cusute-n umed aur ici o stea, colo 
o stea”. 

Sunarea de ape este de asemenea o sugestie 
eminesciană: „în curgerea de ape, pe-a frunzelor 
sunare” (Codru şi salon) etc. Intertextualizarea lui 
Eminescu este, prin urmare, de proporţii, în aceste 
poezii. 

De aceea spuneam că Botta iese din cadrele 
epocii sale şi anunţă sau pregăteşte poezia mo- 
dernă postbelică (pe Nichita Stănescu şi oniris- 


59 A se vedea cartea mea, Epilog la lumea veche, voi. 
I. 2, ediţia a doua, Teologie pentru azi, Bucureşti, 2015, 

c f 

http://www.teologiepentruazi.ro/2015/05/16/epilo 

g-la-lumea-veche-i-2-editia-a-doua/. 

mul 6 °) şi chiar pe cea postmodernă, deşi inter- 
textul său este diferit de cel postmodern. 

Iluminarea nopţii sau clarul nopţii sunt 
cântate în poemele: Veniţi , adieri şi Mozart. Din 
nou, unui peisaj vesperal i se imprimă semnificaţii 
alegorice, biblice: „Treacă paharul acesta,/ potirul 
amurgului plin de otrave!” (Veniţi, adieri). 

înserarea este aici un ceas al conştientizării 

y 

a cât de încărcată a devenit conştiinţa de lungul 
zilei sau al zilelor. De aceea e un pahar cu otravă. 

Noaptea e timpul reculegerii, al avântării 
dorului de nemurire, în care se scutură de praful 
cotidianitătii: 

y 

Iluminare şi noapte! Un înger îşi trece 
aureolele de pe un umăr pe altul. 

Se preoţeşte verdele codru 
Şi prin frunzime se arată înaltul. 

Veniţi, adieri negrăit de blânde, 
în ale visărilor crenge şi lunce! /.../ 

Oh, sufletul mi-e plin şi ars de dor... 

El noaptea se îmbată cu himere, 
visându-se nemuritor 
pierdut printre clare sidere. 


în celălalt poem: 


60 A se vedea: 

http://ro.wikipedia.org/wiki/Onirism. 

Claritate a nopţii! Liră 
pe care se întrec maeştrii îngeri! 

Florile toate se inspiră, 
în ora de muzică, 
ascultând, fredonând. 

Claritate a nopţii! Undă 
Tremurătoare ce mă poartă... 


Se desprinde din aceste versuri percepţia de 
taină universală, în asentimentul lui Blaga şi al 
tradiţionaliştilor mai mult, dincolo de unda speci- 
fică de nelinişte sau de atmosfera mai stranie. 

y 

Şi gândul la moarte este exprimat într-un 
mod apropiat de stilul care l-a făcut inconfundabil 
pe Lucian Blaga: 

„Dragă mi-e libertatea / de a visa în lan /... de 
a visa moartea, de a mi-o imagina / ca un desfrâuj 
An cu an, / clipă cu clipă va creşte,/ mă va cuceri./ 
Tot cuprinsul, întregul, tâlhăreşte,/ regiunile 
acestea singuratece,/ cad în mâinile morţii sălba- 
tece ” ( Fericirile ). 

în poemul Dă-mi freamătul, cerul înstelat al 
nopţii îi pare o risipă de lacrime („Risipa-ţi de 
lacrime o cer”), viziune inspirată tot din Eminescu 
( Călin Nebunul sau Călin (fde din poveste)): 

Stele rare din tărie cad ca picuri de argint, 

Şi seninul cer albastru mândru lacrimile-1 prind; 



Dar dacă ar cădea toate, el rămâne trist şi gol, 
N-ai putea sa faci cu ochii înălţimilor ocol. 

(Călin (file din poveste)) 

* 


E frumos pe când din cerul plin de-o sântă bogăţie 
Cade-o lacrimă frumoasă în adâncă vecinicie /.../ 
Stea ce cade taie lumea ca o lacrimă de-argint, 
Pe seninul cer albastru frumos lacrimile-1 prind... 

( Călin Nebunul) 


Din Eminescu s-a hrănit toată poezia 
noastră modernă. Pare-se însă că Botta e un 
fervent consumator de poezie şi de viziuni emi- 
nesciene, pe care le resemantizează în propriile 
versuri. 

Tot aici, „moartea cea grea” este „ minunăţia ” 
pe care o aşteaptă: „Şi vântul a jale când s-o 
tângui,/ duiosu-ţi păr când l-o clătina,/ ah, 
moarte, nu mă ocoli, / arată-mi-te, stea !”. 

Conjugând eminescianismul (freamătul 
pădurii şi lacrimile stelare) cu balada populară, 
intenţia poetului era probabil să ajungă la un fel 
de esenţă a românismului. 

y 

Doar că astfel de juxtapuneri poetice, pre- 
luate de ideologii comunismului, vor deveni, 
peste nici un deceniu, exerciţii facile în procesul 
de construire a unei. .poezii socialiste. 

Bineînţeles, comuniştii nu erau atenti la 

y 7 y y 

subtilităţi şi poezia lor militantă va fi în speţă o 
parodie grotescă a poeziei şi a intenţiilor prede- 
cesorilor. 

Totuşi, nimic nu îi va împiedica, pe cei ce vor 
încerca să conceapă noua literatură socialistă, să 
se inspire copios tocmai din ceea ce susţineau că 
detestă. Adică din tendinţele manifestate anterior 

y 

la Gândirea sau de către poeţii tradiţionalişti în 
general. 

Si acest lucru este oarecum de înţeles, 
pentru că poezia populară oferea un model eroic 
(mă gândesc la cântecul de haiducie), dar şi 
prozodic, uşor de adaptat de către comunişti, 
încât le-a convenit de minune. 

Iar modul acesta - cam fortat si doctrinar la 

y y 

rândul lui - de a asocia tipare lirice a căror 
substanţă poetică e totuşi greu de conjugat, aşa 
cum face Botta mai sus, le-a oferit alt model 
comuniştilor, pe care aceştia l-au exploatat masiv. 
Cu exagerările groteşti de rigoare. 

Cam acelaşi lucru se poate afirma şi despre 
poemul La moartea lui Paul Popescu. 

Botta îl intertextualizează aici pe Miron 
Costin: „Spun cuvintele din bătrâni / că vieţile stau 
în clipita ochiului /.../ şi zilele omului sunt bătăi 
delicate de pleoapă,/ şi totul, odată, se curmă”. 

Dar exagerează apăsând pe coarda lirismului 
patriotic până la o exaltare cam deşănţată: 


Paule, Paule, 

ferice de tine, viteazule, 
te aud în adierile frunzei si-n munţi, 
în izvoarele patriei te aud, 
dar ce spui a traduce nu-s vrednic 
fiindcă nu cunosc 
vorbirea exaltată a îngerilor. 

Pământul spune: „Luaţi, mâncaţi!” 

Si muscat-ai ţărâna, 

y y y 7 

si acum ştii ce dulce-i 

y y 

glia României, 

dulce ca o azimă dospită în miere, 
turta din miere si fiere a tatălui nostru 

y 

care eşti în ceruri, Bălcescu. 

y 7 


Poezia patriotică din epoca socialistă va 
musti de astfel de formulări. Inclusiv aluziile 
religioase blasfemice vor fi împrumutate de noua 
direcţie căreia, de asemenea, îi convenea blasfe- 
mia. Nu ofer exemple în acest sens, dar cine do- 
reşte să le caute, le va găsi. 

Poemul Preistorie apelează la acelaşi tip de 
intertextualitate: 

Cum ascultam un glas preacunoscut, 
al codrului jelind că-i moare frunza 
- un freamăt lung şi arhicunoscut - 
Din sânul focului, din afumata vatră, 
o sânziană se arată 
şi prinde a cânta. 

Ciudat rapsod! în aer se înfiripau 
măreţe stânci si ţărmuri sublunare, 

7 7 7 7 

mări de mărgean, clocotitoare spume, 
frumoase foc, de-un farmec fără nume. 

Din cer înalt, cu recea lor mustrare, 
ochii stelelor, ascuţiţi de visare, 

7 7 7 7 

mă priveau. 

Şi auzeam, din adânc de memorie, 
ca dintr-o misterioasă preistorie, 
auzeam ditirambice paseri în ramuri, 
şi cucul, Doamne, ce-mi cânta beţiu, 
şi apele cu susurul zglobiu. 

Mă înfăsurau cu dulcime 

7 

primăverile din vechime... 


Acelaşi Eminescu şi aceeaşi poezie populară, 
sublimată... 

între imaginile poetice preluate de la 
Eminescu se află si „ochii stelelor, ascuţiţi de 

7 77 7 7 7 

visare ”. Eminescu însuşi a împrumutat-o însă de 
la Antim Ivireanul. Dacă nu se acceptă că ar fi 
putut ajunge să citească vreun manuscris al 
Didahiilor, atunci le-a cunoscut prin intermediul 
lui Piuariu-Molnar 61 . Acesta copiase fragmente 
poetice întregi din Didahii în Retorica sa, publi- 


61 A se vedea: 

http://enciclopediaromaniei.ro/wiki/Ioan_Molnar 

-Piuariu. 

cată la Buda în 1798, deci şi pe cel din predica la 
Sfântul Nicolae, în care apăreau ochii stelelor de 
argint, care se închideau şi se deschideau pe ceruri. 

în ceea ce priveşte substantivul „dulcime”, el 
este un derivat de la epitetul dulce, destul de mult 
solicitat în literatura veche. îndelunga şi semnifi- 
cativa lui utilizare au remarcat-o însă, înaintea lui 
Botta, şi paşoptiştii (cu precădere Bolintineanu), 
dar mai ales Eminescu. 

Versul al treilea al poemului pare mai 
degrabă un ...comentariu. Poetul însuşi l-a marcat 
prin linii de pauză. E vorba de un freamăt al 
codrului „arhicunoscut”. Ar putea fi interpretat ca 
o prozaică imixtiune de tip postmodern, dar cred 
că astfel de referinţe la poezia trecutului nu 
aparţin doar postmodernităţii. 

Versurile lui Botta indică mai degrabă do- 
bândirea unei conştiinţe acute a clasicizării acelei 

y y 

poezii. A conştiinţei că a devenit un reper literar 
imuabil si că, indiferent de evoluţia literaturii si 

y 7 y y 

culturii, ea rămâne exponenţială ca fenomen ar- 
tistic. 

De aceea, Botta - ca si alţi confraţi - încearcă 
să stabilească un anumit tip de raportare faţă de 
acest clasicism valoric. Este totuşi adevărat, pe de 
altă parte, că Botta e în bună măsură un poet 
livresc, care îşi construieşte. ..lumi interioare fan- 
tastice. 

El a grefat pe propria simţire şi personalitate 
sensibilitatea poetică românească şi străină care 1- 
a impresionat puternic. Este ciudat însă că influ- 
enţele cele mai pronunţate vin din partea ro- 



102 


mantismului. Şi, în această privinţă, Botta pare, la 
un alt nivel, un continuator al lui St. O. Iosif sau 

7 7 

al lui G. Cosbuc. într-o cu totul altă manieră 

7 

poetică, însă, şi lărgind orizontul de receptare. 

Ecourile romantismului s-au întins mult si s- 

7 

au stins greu la noi. Şi asta i se datorează lui 
Eminescu, dar numai în parte. Credem însă că 
redescoperirea ideologiei romantice a avut chiar o 
mai mare importanţă în reluarea acestui fir poe- 
tic, în epoca modernă a căutării tradiţiei şi a 
descoperii autohtonismului. 

Şi totuşi, există şi poeme în care confesiunea 
este transparentă. Din unele ca acestea răsare 
amănuntul biografic: 

Iubirea mă apără, 
de aceea port 

fruntea sus, în exil printre oameni. 

Când ziua decade şi când, spre apus, 
cumpăna liniştită se-nclină, 
o, atunci, de sus, 
primesc o tristeţe senină. 

Ochii mei în extaz rătăcesc 
spre adâncul fântânii unde stelele scapără. 

O, de al stelelor dor mă topesc 
si m-as duce la ele, 
dar Iubirea mă apără. 


Ce graiuri nebune mă cheamă, 

în lunci, cântătoare Undine. 

Şi când să le ajung, Piaza Rea 
mă trage la dânsa: la mine, la mine! 

Dar mă însoteste acel Cineva, 
Iubirea, pururi cu mine. 

(Scut) 


„în exil printre oameni” ar putea fi titlul unui 
roman autobiografic, dincolo de faptul că repre- 
zintă un motiv foarte vechi, al pământului ca exil 
al oamenilor alungaţi din Rai. 

înţelegem că e vorba de tentaţia sinuciderii, 
de acele chemări spre ceva care pare mirific, dar e 
malefic. 

Recunoaştem si aici un construct romantic, 
în sensul în care închipuirea este înşelată de 
aparenţe fantastice, inspirat din Goethe şi din 
fantasticul popular. Mai ales că Ondinele existau 
si la Eminescu. 

y 

Mai evidentă este această influentă în alte 

y 

două poezii, tot din acest volum, Intermezzo şi 
Duo, despre care am mai vorbit cu altă ocazie 62 . 

Versurile „Ochii mei în extaz rătăcesc/ spre 
adâncul fântânii unde stelele scapără” ne amintesc 
indubitabil de Blaga: „Sapă numai, sapă, sapă,/ 


62 Ase veeda: 

http://www.te0l0giepentmazi.r0/2013/06/07/cate 

va-probleme-legate-de-mistretul-cu-colti-de-argint/. 

Până dai de stele-n apă” (Sapă frate, sapă, sapă din 
voi. Vârsta de fier). 

La Botta au însă alt înţeles. Aici ele sunt mai 

y 

degrabă o mreajă eminesciană, luminoasă ca 
mreaja de văpaie a Luceafărului, care l-ar putea 
însă înşela şi scufunda în moarte pe cel ce le 
priveşte topit de dorul lor. 

Undeva, pe drumul împlinirii acestei do- 
rinţe, apare Piaza Rea... fapt care îl avertizează cu 
privire la scopul şi finalitatea negative ale acestui 
miraj. însă există „acel Cineva, Iubirea ”, Dum- 
nezeu, Care îl scapă din plasa acestor tentaţii. 

Promenadele romantice sub lună se pres- 
chimbă, la Botta, într-o controversă aprigă, 
dintre. ..iubire şi lună. E un scenariu fantezist, prin 
care poetul concepe un decor fantastic, invocând 
o posibilă shakespeariană dramă, cu personaje 
cosmice. 


Iubirea-n cer cu luna se certa 
că-n frumuseţe nu-i chip s-o întreacă, 
înfiorate cuvinte şi-au spus. A pierduţilor stea 
dincolo, dincolo încerca să mă treacă. 

Ne ştiind a trăi, ascultam 

y 7 

cum bate novembre pădurile moarte, 
întunecat, neştiind a trăi, 
sufletul se-mbătase de moarte. 


Iubirea-n cer cu luna se certa... 
O, masca ei cumplită, de Gorgonă, 

şi părul auriu care cădea, 
un fum, un foc, dintr-o lunară zonă. 

(Solilocviu) 


însă e doar un decor, o scenă în fundal, cu 
elemente de dramă romantică sau de tragedie 
antică, al cărei subiect sau derulare, însă, nu 
interesează. Prin evocarea ei, poetul insinuează 
numai care este motivul pentru suferinţa sa şi 
dorul de moarte. 

în centrul acestui teatru - în strofa centrală 
- se derulează însă un conflict lăuntric, o contro- 
versă personală. Zbuciumul interior îmbracă, la 
rândul lui, forma alegorică a pădurilor moarte bă- 
tute de novembre. 

Sugestia e una creştină şi romantică deopo- 
trivă: aceea că drama interioară e mai importantă 
decât universul întreg şi decât scenetele mitolo- 
gice pe care arătările lunare sau stelare le-au pu- 
tut inspira autorilor antici/ clasici. 

Aici scena cosmică nu este cea eminesciană, 
ci aceea în care fantezia mitologică proiectează 
conflicte generate de raţiuni vane. Numai sufletul 
îmbătat cu dor de moarte este eminescian, înca- 
drat de rame clasice ale unui tablou insignifiant 
pentru durerile lăuntrice, pentru pădurile mu- 
rinde ale lumii dinăuntru. 



Am putea considera poemul o artă poetică, 
înfăţişând sugestiv.. .cearta modernilor cu anti- 
cii 63 . 


Am putea numi poemul Elegie o variantă 
modernă d e...bolintineanism: 

Ca firul trandafirului te pleci, 
tinereţe în soartă, 

f 7 

ca umbra unei umbre te pleci, 
tinereţe moartă. 

f 

Mi-e gura încă fierbinte 
de sărutul tău, Suvenire, 
de nebune văpăi, de mari jurăminte, 
mi-e gura încă fierbinte. 

E clarul de lună ce văd, 
dănţuind în al nopţilor teatru, 
e clarul de moarte ce văd... 

Ah, luminosule ochi idolatru, 
ah, tinereţe de-a pururea moartă, 
lunateca moarte ce-mi cere la poartă? 

Ca firul trandafirului te pleci, 


63 A se vedea: 

http://fr.wikipedia.org/wiki/Querelle_des_Ancien 

s_et_des_Modernes. 

Sau: 

http://en.wikipedia.org/wiki/Quarrel_of_the_Ancients_ 
and the Moderns. 

Tinereţe în soartă. 

y 


Pot fi invocate multe poeme ale lui 
Bolintineanu, ca ilustrare a unui mesaj aproape 
identic şi utilizând apelul la o imagistică similară, 
recuperată, de fapt, din recuzita străveche a lui 
vanitas vanitatum şi, respectiv, fortuna labilis. 

însă versul „Ah, luminosule ochi idolatru ” e... 
nichitian avant la lettre (a se vedea poemul 
Cântec de iarnă, din voi. Sensul iubirii : „doar sorii 
albi se rotesc liniştit, idolatru”...). Pentru că 
Nichita va miza pe abstactizare/ conceptualizare 
si va conferi unor astfel de formulări o aură de 

y 

mister poetic inelucidabil. De aceea ele sunt reţi- 
nute mai mult din poezia lui Nichita. 

Ochiul idolatru este aici acela care face din 
tinereţe şi din vigoarea ei o idolatrie. Din gene- 
raţia interbelică, Mircea Eliade a ilustrat cel mai 
bine, în romanele sale, această problemă, a idola- 
trizării tinereţii si a forţei. 

y y J y 

Doar că tinereţea devine foarte repede... 
„tinereţe de-a pururea moartă”. Şi aici motivul se 
întâlneşte, cum spuneam, cu mult mai vechi 
retorici (multe din ele poetice) pe această temă. 

Există strofe sau poeme, în opera lui Botta - 
după cum am avut prilejul să observăm deja -, 
care ilustrează reutilizarea unor structuri poetice 
romantice în versuri moderne. 

Anumite unde romantice curg în matca unor 
efluvii sentimentale si ideatice moderniste. Auto- 

y 

ml le utilizează ca pe un fel de elemente retro, 
care dau senzaţia de clasicizare a propriei creaţii 
poetice, de confluenţă cu marea operă a lumii. 
Sigur, păstrând şi un specific românesc... 

Poetul e un erudit care ştie a construi colaje 
care solicită cititorul afectiv şi cognitiv. E un dejă 
V1/ 64 care invadează discursul poetic modern, fa- 
candu-l familiar şi lăsând impresia creării unei căi 
mai uşoare de întâlnire cu autorul. 

7 

Poate fi, cu adevărat, un mod de facilizare a 
mesajului. Sau, dimpotrivă, un trompe l’oeil 65 . 
Ceva de acest gen întâlnim în poemul Atunci, 
acolo, în care observăm felul în care ni se modifică 
percepţia - cum ni se curbează vederea, am putea 
spune - de la un tablou aproape romantic spre 
unul alegoric-modernist: 

Sărac de speranţe când trec 
uimit prin lumea cu feţe uimite, 
când fruntea grea o aplec 
peste pădurile desfrunzite, 

când, în flăcări, danţând mă-nconjor 
suferinţele ca de torte o horă, 
atunci îmi aduce un dor 
aminte de tine, Pandoră. 

E un frig tropical în amurg, 


64 A se vedea: 

https://en.wikipedia.org/wiki/Deja_vu. 

65 Idem: 

https://ro.wikipedia.org/wiki/Trompe_roeil. 

mă strânge , în cercu-i polar , aurora... 
Un semn! Şi te voi ajunge în ceruri, 
Primăvară, Pandora. 


Dificultatea poeziei lui Botta tocmai în 
aceasta constă: în faptul că el e un poet livresc la 
nivelul construirii limbajului şi al imaginilor poe- 
tice, dar care nu poate fi interpretat integrându-1 
într-un curent poetic anume. Sau raportându-1 
strict la o epocă şi la o atitudine lirico-filosofică. 
E cazul multor poeţi români. Dar despre această 
situaţie am discutat si altădată. 

y y 

între poeţii modernişti (sau modernisto- 
tradiţionalişti) , e mai degrabă un poet solitar. în 
sensul că nu urmăreşte parcurgerea unor etape 
tematice. 

Poezia lui urmează un flux interior de idei şi 
de sentimente, oricâte aluzii livreşti ar amalgama 
în procesul creativ. Forma poetică e mai mult o 
deghizare. 

Si nu este lumea însăsi un teatru imens ? 

y y 

Atunci de ce nu ar apela la orice costumaţie 
poetică doreşte, pentru a-şi interpreta... persona- 
jul? Uneori rolurile te pot ajuta să te defineşti, 
dacă te pun în contexte neprevăzute şi te obligă 
să îţi descoperi subteranele psihologice şi spiri- 
tuale. Arta a avut de multe ori acest rol, al rele- 
vării profunzimilor sufleteşti. 

în poezia la care am făcut referire, mesajul 
este cel al aşteptării unei primăveri edenice. 
Pandora e un simbol negativ, dacă e interpretată 



110 


mitologic 66 . ..şi atunci „ Primăvară , Pandora” e un 
oximoron. 

Dar e posibil ca acest simbol să fi fost 
reconvertit si din el să nu mai rămână decât ideea 

y 

de redescoperire treptată a unor daruri - pan dora 
înseamnă toate darurile, în greacă. 

Sau aceea de spaţiu în care sunt încuiate 
toate frumuseţile. 

y 

Tonul profund eminescian al poeziei ne 
îndrumă însă spre a o interpreta ca o poezie de 
dragoste. Pandora e o alegorie a feminităţii care 
ascunde în ea toate relele, dar şi. ..toată primăvara. 

Femeia e un oximoron provocator de stări 
oximoronice: „E un frig tropical în amurg,/ mă 
strânge, în cercu-i polar, aurora”. 

O nădejde a învierii şi a regăsirii „în ceruri” 
închide poemul. Conjugarea semnificaţiilor, 
pentru a crea o stare de confuzie sau un simbo- 
lism complex, e de regăsit adesea în versurile lui 
Botta. 

O melancolie prelungă şi o tristeţe meta- 
fizică se ascunde în versurile sale. E o durere de 
durerea lumii, o sfâşiere născută de un dramatism 
uman care depăşeşte istoria personală, chiar dacă 
exprimat foarte personal, sfâşietor: 

Dulciule, ascunsule-n tăcere, 
pământe, pământe, vere, 
fa-te cristalin, si morţii tăi 

7 y y 

vedea-i-aş ca florile-n văi. 

66 Idem: http://ro.wikipedia.org/wiki/Pandora. 

Geme frunza! Vai, geme ea. 

Si cade veştedă, cade frunza. 

y y 7 

Ah, Orfeu al codrului verde, 
spune-mi Cântecul. Mi-e dor a mă pierde. 

Ah, se scutur tineri anii mei, 
în băltoaca lunei, palidei. 
Mistuie-mă cu sărut sălciu, 
altissimă lună! Fă să nu mai fiu! 

Sfâsiati-mă odată, dulci vedenii ; 

y y 7 7 

iată corbii, furii mei, muntenii! 
Toamna e! Asupra-mi se abate, 
Bruma ei mă bate greu, mă bate. 

(Dulciule, ascunsule) 


Viziunea pământului „cristalin”, transpa- 
rent, prin care s-ar putea vedea morţii „ca florile- 
n văi” arată, de fapt, un dor de învierea generală şi 
o dorinţă de transfigurare a întregii umanităţi. 

De aici, alunecă la un dor de moarte perso- 
nal, exprimat eminescian şi romantic. 

Simbolurile sunt arhicunoscute si de aceea 

y 

nu sunt greu de descifrat. însă Botta chintesen- 
ţiază o întreagă poezie românească, cu proiecţiile 
si ideile ei fundamentale, metamorfozând-o în 
sevă poetică proprie. 

Luna, codrii sau corbii sunt steme ale univer- 
sului poetic care ar părea că nu mai suportă o 

nouă invocare în lirica de la jumătatea secolului 
al XX-lea. 

Şi totuşi această rescriere a istoriei poetice 
româneşti într-un flux propriu nu este deloc aga- 
santă, nu irită printr-un patetism patriotard. E o 
asumare firească si onestă a unui trecut care 

y 

devine fiinţă poetică prezentă. 

Acest lucru ne determină să afirmăm că, 
dintre poeţii consideraţi tradiţionalişti, care şi-au 
propus recuperarea trecutului într-o poezie nouă, 
Emil Botta a reuşit cu adevărat această metamor- 
foză deloc facilă. 

Ceea ce dovedeşte, cum spuneam şi altă 
dată, că nu modernismul stilistic impune atitudi- 
nea iconoclastă, că forma poetică sau artistică nu 
determină conţinutul, ci dimpotrivă, poate să 
accepte orice conţinut. 

în cazul lui Botta, nu trebuie însă a cădea 
nici în extrema de a considera că aceste imagini 
poetice, prin care pare să iradieze nucleul poeziei 
mai vechi, nu sunt rezultatul eruperii unui vulcan 
de sentimente personale care se exprimă numai 
într-un veşmânt cu imprimări deja cunoscute. 

Există şi constructi n acest tip de poezie, dar, 
în mod paradoxal, este şi multă notaţie directă, 
care se foloseşte de asimilările livreşti, într-un fel 
în care ne putem da seama că poezia iubită de 
Botta i-a devenit mediu interior personal şi consti- 
tuie o formă expresivă indispensabilă a realităţilor 
lăuntrice. 

Simbolurile de care vorbeam mai sus, 
arhicunoscute, sunt restilizate, fără să se producă 

o resemantizare spectaculoasă. Astfel, în „Orfeu al 
codrului verde” recunoaştem compactarea a două 
mărci esenţiale ale poeziei eminesciene şi roman- 
tice, în general. 

Eminescu însusi nu le-a asociat în felul 

y 

acesta şi nici paşoptiştii, înaintea lui. Dar sintag- 
ma lui Botta devine astfel un simbol abisal, un 
mise-en-abîme, prin suprapunerea celor două efi- 
gii- 

Cunoaştem faptul că pădurea sau codrul a 
fost definit prin cântarea frunzelor, prin simfonia 
care îşi are prototipul în armonia edenică. 

Am arătat altădată că, în cărţile ortodoxe de 

7 y 

cult, foşnetul frunzelor era considerat de Adam o 
rugăciune pentru restaurarea sa în Rai. Spuneam, 
de asemenea, că Eminescu era, în opinia noastră, 
conştient de tradiţia bizantină. Tocmai de aceea, 
„Orfeu al codrului verde” capătă semnificaţii foar- 
te profunde, atunci când cercetăm firul tradiţiei 
poetice. 

Jalea lui Orfeu, în Memento mori, reprezintă 
durerea unei lumi care alunecă spre final, o lume 
care nu mai aude Cântecul care a adus-o întru 
fiinţă, „al Vrăjitorului care vrăjeşte cu iscusinţă” 
(Ps. 37, 3), al Celui care spune: „v-am cântat din 
fluier şi n-aţi jucat; v-am cântat de jale şi nu v-aţi 
tânguit” (Mt. 11, 7; Lc. 7, 32). 

De asemenea, frunza veştedă care geme şi 
toamna târzie, cu bruma care bate greu devin 
hieroglife personale, în versurile lui Botta, în 
ciuda îndelungii lor utilizări şi a unei simbolistici 
referentiate adesea. 

y 

Pentru că dorul de moarte, deşi împrumută 
o expresie clasicizată de Eminescu, presupune un 
fior inimitabil în oricine îl trăieşte. 

y 

în această direcţie, Botta şi după el Nichita 
Stănescu se vor face instrumentele unui suflet 
naţional si chiar universal. 

y y 

Dacă înaintaşii - cu prisosinţă Eminescu - 
au gândit şi au scris în simboluri/ hieroglife greu 
aprofundabile, cu trecerea timpului, imersiunea 
către ele este din ce în ce mai complicată şi adân- 
curile de străbătut sunt tot mai mari. 

Intr-un poem dedicat lui Eminescu şi intitu- 
lat Nefiinţei (nu nefiinţei budiste şi nihiliste, ci 
celui care a dăruit acestui concept - creaţie a 
scriitorilor bisericeşti - valoare poetică extraordi- 
nară în literatura română), Botta îşi exprimă, ca şi 
Pillat, reverenţa faţă de acesta şi neputinţa de a-i 
sta în apropiere: 

„Ca un argint ce scris a fost să-mi scape,/ 
imaginea ta în tremurătoarele ape / căzu. /.../ Vai, 
umilitoarea stea care mă sărută pe mine,/ purpură 
n-are, nici aur, nici gloria,/ gloria mândrelor stele 
regine ”. 

Recunoaştem, desigur, aluziile la Epigonii 67 , 
unde poezia e „strai de purpură şi aur peste ţărâna 
cea grea ”, şi la Ondina 68 , în care luna este regina 
stelelor: „Regina albelor nopţii regine 

Interesant că, în acest poem, Botta reiterea- 
ză ceea ce a mai afirmat şi în alte poeme (Confi- 


67 A se vedea: 

http://ro.wikisource.org/wiki/Epigonii. 

68 Idem: http://ro.wikisource.org/wiki/Ondina. 

denţă, Glosse), şi anume că scriptura cosmică îi 
este indescifrabilă: „mută eşti pentru mine, imen- 
sitate,/ călăuză vicleană eşti, cu rele priviri în 
adâncimi plecate, / duşmancă eşti!/ Dar frumoasă 
ca nimeni alta”. 

Cosmosul este pentru moderni o călăuză... 
neînţeleasă. 

y 

Această perspectivă pare a fi reluată şi în 
Mattinata, în care lumea de jos, simbolizată de 
metafora văii (de origine psalmică, reprodusă însă 
de nenumărate ori în poezia noastră până la 
Botta), este receptată în opoziţie cu lumea side- 
rală, cu frumuseţea cosmică. 

Numai că rezultatul comparaţiei este inver- 
sat, splendoarea universului stelar părând palidă 
pe lângă cea a lumii pământene: 

în cerescul fapt al dimineţii 
văile trec, imperiale... 

Sunt frumoase văile mele, 
mai frumoase ca stelele pale. 

Vale ocean, vale-n furtună, 
sufletul meu cu tine se cunună, 
cu rouă ta, Cosânzeană, Ileană, 
valefăr’de prihană. 

Dacă sui dealul, cu mine te-oi lua, 
de n-ai putere, te-oi ajuta, 
clară povară, pe umeri te-oi duce, 
vale, nelinişte, cruce. 

O primă privire, neatentă, ar putea interpre- 
ta acest poem ca un gest iconoclast al autorului. 
Este însă un poem hristologic. Aici e ilustrată, în 
mod abscons, atitudinea Fiului lui Dumnezeu, 
Care a plecat cerurile şi S-a pogorât ca să rezi- 
dească acest pământ în frumuseţea şi sfinţenia lui 
originară. 

Nu e mai puţin importantă, în faţa Lui, 
această planetă în care l-a aşezat pe om (macro- 
cosmos în microcosmos, rezumatul creaţiei si 

7 y y 

chipul Său), decât toată imensitatea cosmică. 

Dimpotrivă, cum arăta odinioară Sfântul 
Antim Ivireanul în didahii, din tot universul, 
pământul pare a fi în centrul atenţiei lui Dumne- 
zeu, Care învârtejeşte soarele în jurul lui: 

îndrăgeşte 
si iubeşte mai mult 

y y 

pre smeritul acesta de pământ /.../ 
spre dânsul 

luminează cu razele sale, 
spre dânsul 

împodobeşte cu toate feliurile de copaci, 
spre dânsul încununează cu florile, 

spre dânsul îmbogăţeşte cu rodurile, 
pre dânsul hrăneşte cu lucrurile sale. 

Şi, pentru ca să nu se depărteze 
de la el niciodată, 

face pururea 

o învârtejire împrejurul lui 
cu un umblet necontenit 69 . 

întorcându-ne la Botta, poemul său înfăţi- 
şează o perspectivă ortodoxă, scripturală. 

Acest pământ este „valea plângerii” (Ps. 83, 
7) şi „valea Judecăţii” (Ioil 4, 14), însă este şi valea 
în care a venit Hristos şi pe care o va transfigura 
în veşnicie: 

y 


„Ce frumoase sunt casele tale, Iacove, 
corturile tale, Israele! Ca nişte văi împă- 
durite, umbrite, ca nişte paradise pe lângă 
râuri şi ca nişte corturi pe care le-a împlântat 
Domnul ca cedrii lângă ape. Va ieşi om din 
sămânţa lui şi va fi Domnul multor popoa- 
re”(Num. 24, 3-7, LXX) 7 °. 

„Eu - floarea câmpului, crinul văilor” 
(Cânt. Cânt. 2, 1, Biblia 1688, cf. LXX). 

La Botta: „în cerescul fapt al dimineţii / văile 
trec, imperiale”... 


69 Antim Ivireanul, Opere, ediţie critică şi studiu 
introductiv de Gabriel Ştrempel, Ed. Minerva, Bucureşti, 
1972, p. 211. 

70 Traducerea ne aparţine. Textul în greacă este 
următorul: coc KaA.01 oou oi oÎkol IaKcoP ai OKrivai 000 
Iapar|A. Goaei vanai OKia(ouaai «ai coacl TTapa 8 eiaoi citi 
TTOtapcâv «ai coacl OKr|vai ac eur^ev Kupioc cooel Ke 5 poi nap’ 
liSara d;eA,eoaeTai avGpcoiToc ck tou oiTeppaToc auroO Kai 
Kupieuaei eGvcov ttoAAov. 

Văile ar putea deţine în cel mai mic grad 
atributul de a fi dinamice, de a.. .trece ca nişte 
galaxii în cosmos. Şi iată că un ochi pătrunzător - 
în mod dumnezeiesc, doar aşa - poate să le 
sesizeze. ..imperialitatea. 

în zorii naşterii acestei lumi, „în cerescul 
fapt”, adică în cereasca/ dumnezeiasca facere a 
universului, în dimineaţa creării ei (dosofteian 
vorbind: „Demineaţă când ieş[i], Tu dai rază” ( Ps. 
64. 25J), s-au născut aceste văi imperiale. 

Dumnezeu le-a creat „frumoase”, „mai fru- 
moase ca stelele pale”. Că ele au devenit „ocean” şi 
„furtună”, aceasta este o situaţie survenită ulte- 
rior, din cauza păcatului omenesc. 

însă, privite în adâncime, în reflectarea 
frumuseţii lor nealterate, ele îşi recapătă inocenţa 
primordială: „Cosânzeană, Ileană,/ vale făr’ de 
prihană”. 

Ultima strofă este, de fapt, cea care ne dă 
cheia paradigmei în care trebuie înţeles poemul: 
Hristos, crinul văilor, este Cel ce a luat „pe umeri” 
această vale a plângerii şi a suit cu ea „dealul” 
Golgotei pentru a o face din nou vale făr’ de 
prihană, fiindcă a văzut-o mai frumoasă decât 
„stelele pale”. 

împăratul şi Crinul văilor (floarea de crin 71 a 
devenit simbol heraldic în Imperiul Bizantin, 
preluat ulterior de Carol cel Mare şi apoi de casa 
regală franceză) este cel care le îmbracă imperial: 


71 A se vedea: 

http://fr.wikipedia.org/wiki/Fleur_de_lys. 



ii9 


„Luaţi seama la crinii câmpului cum 
cresc: nu se ostenesc, nici nu torc. Şi vă spun 
vouă că nici Solomon, în toată mărirea lui, 
nu s-a îmbrăcat ca unul dintre aceştia” (Mt. 
6, 28-29). 

„Priviţi la crini cum cresc: Nu torc, nici 
nu tes. Si zic vouă că nici Solomon, în toată 
mărirea lui, nu s-a îmbrăcat ca unul dintre 
aceştia” (Lc. 12, iq) i:L . 


Putem crede oare că Botta nu a avut în 
vedere aceste semnificaţii? 

y 

Dimpotrivă, considerăm că, din această 
perspectivă, poetul, cununat cu lumea din dra- 
goste şi compasiune pentru ea, este unul care 
urmează modelul eristic, rolul lui fiind acela de a- 
i dezvălui frumuseţea de Cosânzeană, în poezie. 

A scrie poezie înseamnă a-şi asuma această 
„clară povară ”, când viaţa aceasta este „vale, 
nelinişte, cruce”. 

Dacă o porţi astfel... 

în alt poem: 

Prind să geamă 
harfele adormitelor văi; 
sunt strigările Domnului, 
valurile Someşului, 

y 7 

valurile-mironosite foarte de dimineaţă la 

y y 

mormânt. 


72 Am utilizat Biblia 1988. 

( Ape şi vis) 


Universul poetic al lui Botta se învârte şi pe 
mai departe în jurul aceloraşi teme şi obsesii, pe 
care le-am semnalat până acum şi le-am analizat. 

Credem că e timpul unei sistematizări. Vom 
încerca să definim esenţa acestui tip de poezie. Ea 
poate fi considerată pur şi simplu modernistă şi 
tratată în consecinţă. Dar, am văzut că există însă 
şi un înalt grad de noutate pe care îl aduce lirica 
sa, tocmai prin recuperarea unor tuşe vechi de 
limbaj şi de gândire. 

Se poate spune că Emil Botta realizează o 
extraordinară stilizare a expresivităţii poetice ro- 
mâneşti si totodată a unui număr foarte mare de 

y y 

motive poetice, reinventate şi colajate la el în 
poezie într-un mod cu totul original, în care 
tipare expresive foarte vechi, ale literaturii noastre 
medievale, stau lejer lângă altele romantice şi 
moderne. 

Forma poeziei sale e baladesc-romantică. 
Poemele stau sub semnul unui romantism tutelar, 
si acesta reinventat, înţeles în mod fundamental 
ca idee genială de contopire a trecutului îndepăr- 
tat, elegiac şi idilic, cu trecutul mai apropiat şi cu 
prezentul, într-un strai de poveste şi cântec 
popular, de basm şi poezie modernistă. 

Ca în aceste versuri: 


Ai o viperă în păr, ia seama! 

când te-ai înclinat să bei 
din lucindă cupa crinului, 
am văzut căpşorul viperei. 

Codrul, cu armele-i, ne înconjoară. 
Tiran e codrul. Să fugim. 

Aruncă oglinda, înfăţişarea, 
o, vie în murmure, tulbure, marea, 
noi seninele Zodii să fim. 

Tu Lebăda, floarea genunei albastre, 
Arcaşul sunt eu, cu strălucii săgeţi; 
o, decât munţii pletoşilor geţi, 
mai înalte-s iubirile noastre. 

Şi viscolul bate a vis, a părere... 

Aruncă şi gresia, în ţara-i n-om mere... 

Oh, vântul ne minte cu farmece muzici, 
cu şoapta mistralului, a palmilor sudici, 
cu heruvicu-i viers de vioară. 

Lup voi fi, Meşter Lup, călătorul, 
fi-vei tu frageda Jupâniţă Mioară, 
şi sărutări aprinse cu carul ne-om da. 

Filipica stelelor n-o asculta 
o, nu, nu care cumva 
în unda-le clară frumuseţea să-ţi spurci; 
că stelele vor să ne vadă 
ori topindu-ne ca o zăpadă, 

ori ca păcătoşii în furci. 

Aşterne-te dorului, până la moarte. 
Moartea, de fapt, nu ne-o lovi; 
dar s-ar putea ca într-o bună zi, 
îmbătaţi de ceruri şi dragoste, 
să uităm din somn a ne trezi. 

(Anacreontica) 


* 


Tot colindând am înnoptat 
sub Ursa Mare, de lume departe 
când, ce să vezi, o haită de îngeri. 

Cu o sublimă ferocitate 
ne dă târcoale, adulmecă, 
şleahta bizarilor, haita de îngeri. 

Ah, m-aş întoarce la religia Lunei! 

Să adorm, să visez o apă bântuită de lună, 
ca doar atunci Domnul să-şi plimbe 
înstelatele degete, în mine să-şi plimbe. 

(Adoraţia Lunei) 


Poate că unii ar fi tentaţi să privească 
operaţiile poetice ale lui Botta ca pe un gen de 
intertextualitate postmodernă, dar o să ne oprim 
la conceptul de sinteză poetică dintr-o raţiune 

foarte precisă, aceea că s-a aflat în intenţia 
autorului. 

Fuziunile pe care le operează Botta sunt 
surprinzătoare, atât în plan lingvistico-poetic, cât 
şi conceptual-poetic. 

Poetul este cu adevărat un maestru al 
costumelor şi al decorurilor poetice. Din câteva 
mişcări geniale recreează un ansamblu excepţio- 
nal, un Shakespeare redivivus, un Hamlet inter- 
pretat modern. 

Doar că subiectul lui nu e Hamlet. 

Subiectul lui e... toată poezia românească, 
nerezumată, cum au susţinut şi alţii, la produc- 
ţiile în versuri. 

y 

Poezie românească reprezintă, de fapt, 
pentru el, un ansamblu de atitudini spirituale şi 
de proiecţii vizionare, specifice literaturii şi cuge- 
tării româneşti. 

y 

Aducerea sub aceeaşi cupolă a tuturor 
acestor semnificaţii, revărsate într-un perimetru 
întins de timp, reasamblate pentru a fi capabile să 
fuzioneze într-un mod nesperat de bine, se face, 
cum spuneam, sub auspiciile romantismului, ba 
chiar ale unui adesea sugerat eminescianism 
tutelar. 

Multe poeme sunt balade moderne, poveşti 
simbolic-eliptice, epopei/ legende contemporane 
cu aer medieval-romantic, reduse la esenţă si 

7 y y 

transpuse în regie modernă: 


De mult visez că Roland e pe aici... 

Şi vântul când suflă prin ramul arinului, 
ascult înfiorat şi suspin: 

E Olifantul, e cornul Paladinului! 

Iarna, în iarna cea grea, 
când viscolul bate în ram fără milă, 
strig nebun, ca de luptă: Montjoie 73 ! 

Şi revin apoi la viaţa-mi umilă. 

( Epopee ) 


Ascultă. E luntrea vikingilor! 

Cadenţa lopeţilor ce clar se aude! 

Şi al goelanzilor ţipăt fantastic 
ne smulge din vis. 

Acum sunt la poartă. Ei vin 
din fiordul de gheaţă, din lună; 
au navigat multe nopţi pân’ s-ajungă la noi, 
albiţi de-nspumarea meteoricei mări. 

(Noapte din Andersen) 

Povestea baladei romantice am depănat-o 
într-un alt articol... 74 . Dar nu putem să nu 

73 A se vedea: 

http://www.newadvent.org/cathen/11306a.htm. 

74 A vedea aici: 

realizăm că această baladă, a cărei resurecţie o vor 
proclama alţii, era deja un deziderat foarte vechi 
al liricii româneşti. 

y 

Cerchisdi se vor declara doar deziluzionaţi 

y y 

de eşecul tradiţionaliştilor în această privinţă, dar 
scopul în sine era, de fapt, de multă vreme 
urmărit. Căci balada... plutea în aer. Emil Botta e 
(încă) o dovadă în acest sens. 

însă el este şi o dovadă a faptului că nu 
recursul la tradiţia românească este în sine steril 

y 

din punct de vedere estetico-poetic, ci cauza 
eşecului amintit mai sus trebuie identificată, asa 
cum a făcut-o în mod foarte corect Mircea Scarlat, 
în „lipsei unei autentice vocaţii poetice la re- 
prezentanţii mişcării” 75 . Scarlat se referă la neose- 
mănătorism, dar concluzia poate fi extinsă... 

Botta, de altfel, considerăm că le-a oferit 
sugestii cerchiştilor - despre unele am mai vor- 
bit 76 . în spatele construcţiilor sale, al colajelor 
multiple, stă însă un autor în mod real măcinat, el 


http://www.teologiepentmazi.ro/2013/02/17/poste 

ritatea-literara-a-lui-dimitrie-cantemir-i/. 

Articolul a intrat în cartea mea, Studii literare, voi. 
1, op. cit., p. 171-235, cf 

http://www.teologiepentmazi.ro/2014/06/29/stud 

ii-literare-vol-i/. 

75 Mircea Scarlat, Istoria poeziei româneşti, voi. IV, 
cu un Argument de Nicolae Manolescu, ediţie de Dora 
Scarlat, Ed. Minerva, Bucureşti, 1990, p. 96. 

76 Mă refer la articolul meu, pe care l-am indicat şi 
undeva mai sus: 

http://www.te0l0giepentruazi.r0/2013/06/07/cate 

va-probleme-legate-de-mistretul-cu-colti-de-argint/. 

însuşi, de melancolii, care îşi îmbracă iconologic 
tristeţile în vestigii medieval-romantice, pe ritm 
interior de baladă. 

Maximul paradox este că sentimentele sunt 
foarte personale, şi acest lucru face poezia vie, o 
scoate din zona artificialului, a artefactului: 

Nu sunt pe placul inimii mele 
domisoarele roze, 

y 7 

ce mi-au sfâşiat obrajii 
cu sărutările lor 
în taverna celor Două Roze. 

M-au asemuit poate cu eroul faimos, 
cu nostimadele, cu baladele, cu palavrele sale; 
deşi n-am strai de fir şi purecii m-au ros, 
deşi n-am la pantofi aurii paftale, 
o, deşi beau cel mai prost vin, 
domnişoarele roze, 
în taverna celor Două Roze, 
datu-mi-au chin peste chin. 

(Humoresca) 

* 


Mă încearcă un demon 
la căderea serii; 
cugete, fii liniştit, 
cugete, fii împietrit 
la căderea serii. 


O noapte de paradisuri 

văpaie asupra-mi aşterne. /.../ 

Se facea că intrasem ca iarba în secera lunei, 
se facea că murisem din cauza lunei 
de inimă rea. 

(în munţi) 

* 


întristare care cuprinzi 
mijlocelul florilor, 
întristare care aşterni pe buzele 
florilor, surorilor, 
un uşor, mistuitor sărut /.../ 

întristare şi Amurgire, 
întâmplări ale sufletului meu, 
ritmuri ale inimii mele, 
să încremenesc între voi 
ca între două furii as vrea, 
asemenea apei fermecate, între pământ şi cer. 

( Documente asupra melancoliei) 

Volumele de după război [Vineri (1971) 77 şi 
Un dor fără saţiu (1976-1978)], nu arată o modifi- 
care substanţială a opticii poetice a autorului. S-a 


77 Volumul a apărut cu titlul Versuri în 1971, dar în 
ediţia de Poezii din care cităm se menţionează că „titlul 
Vineri apare însă în Gazeta literară odată cu primele 
poezii publicate în revistă la reintrarea poetului în viaţa 
literară, în 1967”, p. 232. 

apreciat însă că volumul care l-a impus definitv 
este Un dor fără saţiu. 

De aceea am preferat să-l studiem în mod 
nefracturat. Iar sensibilitatea lui poetică - privind 
acum retrospectiv - ni se pare că aparţine mai 
mult postbelicului decât perioadei anterioare. 

Botta nu se deplasează spre alte orizonturi 
ale poeziei, nici nu îşi înnoieşte foarte mult 
garderoba lirică. Poate doar la nivelul stărilor de 
spirit.. .ceea ce era firesc. 

Poemul care deschide întâiul volum post- 
belic 78 , ne face o mărturisire care poate fi 
considerată o definiţie a întregii lirici bottane: 

totul 

părea o viziune cumplită 
a unei minţi rătăcite. 

Rătăcite 
într-un dor 
de o infinită măreţie. 

y 

( Pământ ) 


Tot o artă poetică poate fi considerată şi 
poezia următoare (Muzeul), în care autorul 
pretinde că îşi vede portretul de tinereţe ca pe un 
alter necunoscut („un extraordinar de frumos 
portret,/ portret din tinereţe al meu,/ al Necunos- 
cutului”), atârnat într-un muzeu. 


78 în ediţia pe care o urmez. 

Evident, e vorba de muzeul literaturii româ- 
ne, de faptul că avea senzaţia că ajunsese un expo- 
nat. 

Idealurile artistice (şi existenţiale) ale tine- 
reţii erau totuşi erodate. De aceea, „am spart 
sticlosul perete ,/ acea dimensiune care mă fas- 
cina,/ am spart zidirea care mă sufoca / şi am fugit/ 
din închisoarea hermetică”. 

Această închisoare hermetică a poeziei o 
denumeşte: „acel Louvre 79 /.../ acea Lupărie”. 
Numai că schimbă o închisoare hermetică pe altă 
închisoare hermetică. 

Chiar dacă muzeul frumos ale poeziei inter- 
belice s-a baricadat / s-a închis undeva în trecut... 
autorul nu a făcut nişte paşi decisivi într-o altă 
direcţie. Dimpotrivă, îşi reamenajează poetica 
anterioară... 

Poate că, la nivel lăuntric, alta e aşezarea 
poetului. ..şi poate că detaşarea lui de trecut, în 
termenii experienţei personale, e una reală. 

Ca formă a discursului poetic însă, lirica sa 
conservă foarte mult datele esenţiale ale distin- 

y 

cţiei care l-a impus. 

E de discutat dacă poetul nu a vrut să modi- 
fice această conformaţie poetică. ..Dar eu cred că 
această poetică este cea care îl reprezintă în afară. 
Cea despre care a simţit că i se potriveşte : o robă 
pe care nu vrea s-o mai schimbe. 

Din această perspectivă, evoluţia lui nu e 
spectaculoasă. Rămâne de văzut dacă interior au 
avut loc combustii semnificative. 

79 A se vedea: http://www.louvre.fr/. 

După autodefiniri poetice şi declaraţia re- 
nunţării la o anumită perspectivă trecută asupra 
poeziei, al treilea poem ( Lucrarea ta) reprezintă 
reliefarea unui ideal... poedco-ascetic. 

El vorbeşte despre „scribi umili” ai Domnului 
care: „pe movila încrustată de lună,/ în sfinţenie 
învăluita movilă,/ acolo ne-am rugat, ne rugăm”. 
Pe aceşti „scribi umili din cancelariile sale”, El „ne- 
a izgonit aproape”. 

Atitudinea învederează acelaşi medievalism- 

7 

romantic despre care aminteam mai devreme. 
Enunţările poetice par nişte reproduceri după un 
Letopiseţ laconic, un fel de. ..Ureche tradus în 
poezie modernă. 

Continuarea poemului ne determină să 
credem că Botta a înţeles ceva esenţial despre 
confuzia nopţii romantice, a lui Eminescu în 
speţă: 

Lucrarea ta, Noapte, se numeşte confuzie; 
fost-a luna, oare? Poate că nu, 
ci tu, Iubire, poate că tu. 


Am arătat, în mai multe rânduri, în cărţile 
mele, că luna lui Eminescu este de fapt un simbol 
al ultimelor iradieri de lumină ale Soarelui dumne- 
zeiesc în noaptea lumii. Descifrarea, dacă ne 
uităm mai bine, o oferă chiar poetul în Memento 
mori. Şi, de altfel, simbolul lunii cu această 
semnificaţie exista în literatura noastră, înaintea 
paşoptismului. 

Versurile lui Botta, fiind poezie obscură 
modernistă, lasă loc de interpretări, dar parcă 
aceste semnificaţii sunt mai clare în acest context, 
în care scribii-poeţi se roagă pe o movilă încrus- 
tată de lună şi se simt izgoniţi aproape de Dum- 
nezeu. 

I-a devenit mai limpede, lui Botta, rolul 
poeziei ? 

Pe urmele interpretărilor lui Unamuno 80 , 
într-o alegorie la fel de livrescă, în poezia 
consecutivă: 

„Fiţi foarte atenţi/ cu acest manuscris./ Fiţi 
atenţi cu literat TJ cu înţelesu-i profund, cu 
fragila-i structură./ Eu evoc un secol de aur,/ un 
instrument de tortură:/ între eroare şi teroare/ stă 
subtila, suava literă TJ Pe o cruce în formă de T, a 
fost răstignită Himera:/ Nuestro Senor / Don 
Quijote/ EL Cristo espanol (Cervantes). 

Răstignirea lui Don Quijote poate să 
echivaleze cu ideea de artă spiritualizată. 

Himera poeziei poate să sufere. ..crucificare 
dacă poetul însuşi, creatorul acestei himere, al 
ficţiunii poetice, este cel care trece prin expe- 
rienţe care îl mortifică. 

y 

Nu mi se pare însă că se îndepărtează de o 
anumită optică modernistă, care a fost totuşi 
îndelung teoretizată şi ilustrată în poezie. 
Desigur, există coarde foarte personale ale acestui 


80 A se vedea: 

http://en.wikipedia.org/wiki/Miguel_de_Unamun 

lirism şi o respectabilă tentativă de autohtonizare 
a unor prestigioase idei şi fenomene culturale şi 
poetice. 

însă, cel mai adesea, poeţii noştri care în- 
cearcă să asume tradiţia, nu prea au pe ce să 
grefeze erudiţia lor în materie de poezie/ litera- 
tură/ cultură europeană şi universală, pentru că 
nu cunosc decât experienţa relativ recentă a tradi- 
ţiei lor. 

y 

Din păcate, aşa cum constatam şi altădată, 
în comparaţie cu Eminescu, poeţii noştri, care se 
vor tradiţionalişti 81 , pică la examenul cunoaşterii 
în profunzime a tradiţiei lor literare vechi. 

Aşa încât, primele poeme din primul volum 
postbelic al lui Botta reprezintă încercări de 
redefmire poetică. Deşi, oricât de mari i se par 
poetului transformările, nu vedem o reinventare 
de sine de-a dreptul surprinzătoare. 

Marea reformă a poeziei, însumând, însă, 
sugestii însemnate (ca stil şi atitudine) din lirica 
lui Botta, o face Nichita Stănescu. 

După acest grupaj de arte poetice, care fac 
introducerea primului volum postbelic, Botta 
continua cu o altă serie de poeme ce reţin atenţia 
printr-o temă comună: evenimentul foarte dure- 
ros pentru el al morţii fratelui său, Dan Botta 82 . 

Meditaţiile despre moarte şi despre condiţia 
umană nu au lipsit niciodată din versurile sale - 

81 Nu folosesc termenul în accepţiunea lui limitată. 

82 A se vedea: 

https://ro.wikipedia.org/wiki/Dan_Botta. 

dimpotrivă, constituie un fond ideatic aproape 
permanent - însă un astfel de prilej dramatic le 
revigorează. 

Poezia lui Emil Botta e prin excelenţă un 
exemplu de lirică ce se structurează ca un univers 
interior. La el pădurile, stelele, mierlele, incursi- 
unile eroice de tip medieval, evocarea poeziei 
româneşti si universale etc.. .toate sunt reunite 

y y 

într-un spaţiu interior al înţelegerii şi al simţirii. 

Poetul recurge la o sinteză prin juxtapunere, 
în care elementele constitutive ale acestui univers 
poetic lăuntric îşi păstrează fiecare, în bună mă- 
sură, trăsăturile fizionomiei originare. Chiar dacă 
sunt evocate eliptic sau simbolic, adică poetic. 

Dar aceste elemente defilează pe un câmp 
poetic care e o imensă scenă, cu nişte personaje 
în care se deghizează sentimentele şi gândirea 
poetului. Nu e o strategie poetică nouă, o utilizase 
şi Eminescu, făcând din personajele sale actori 
care să înfăţişeze un dialog al gândurilor sau o po- 
lemică de idei. 

La Botta, în schimb, rolul de personaje îl 
primesc mult mai multe elemente poetice, inclusiv 
cele pastişate din poezia lui Eminescu. Deşi e 
adevărat că, încă de la Eminescu, elementele 
cosmice, spre exemplu, nu mai făceau doar 
figuraţie, ci erau adevăraţi actori într-un dialog 
sau comunicare cosmică mult mai extinsă (şi care, 
de fapt, pe cât pare de modernă, pe atât de arhaică 
era, fiind ultraprezentă în literature bizantină şi 
românească veche). 

Intr-un interviu, întrebat despre păsările şi 
animalele din poezia sa, Botta sugerează: „ca într- 
o minoră Istorie ieroglifică vreau să spun cu totul 
altceva, vreau să înfăţişez cu totul altceva” 83 . 

La Botta, aşadar, se desfăşoară un teatru 

7 y 7 y 

modern, cu personaje inedite, cu scene care des- 
tructurează formula clasică a teatrului. Acest tip 
de poezie dramatică (în ambele sensuri ale carac- 
terizării) îl individualizează foarte mult pe Emil 
Botta între poeţii români moderni şi face dificilă 
receptarea şi definirea esenţei sale. 

Nu e o poezie fdosofică, după cum nici a lui 
Eminescu nu era, în sensul de a susţine un sistem 

7 y 

fdosofic. Pentru că fdosofia lor se manifestă într- 
un mod tradiţional bizantin si românesc: ca 

y y 

animare a unor dezbateri interioare esenţiale, 

y 7 

care vizează parcursul existenţial uman şi tot sen- 
sul vieţii. 

y 

Literatura bizantină şi postbizantină a 
respins tragedia antică şi reprezentaţia clasică, 
dar nu a anulat conflictul interior de idei, nici 
scena conştiinţei ca un teatru al dezbaterilor de 

y y 

cea mai mare gravitate. 

Astfel, sentimentul morţii îi apare lui Botta, 
în poemul împresurarea, ca un copac ce a crescut 
în mijlocul odăii (sufletului) şi pe care nu poate să 
îl taie, pentru că îl asaltează o pădure de simţiri: 


83 Cf Emil Botta. Interpretat de..., prefaţă, note, 
tabel cronologic şi bibliografie de Doina Uricariu, 
antologie de Paul Drogeanu, Ed. Eminescu, Bucureşti, 
1986, p. 76. 



135 


La violentă, 

y 7 

cu violenţă răspund copacii, 
seniori, juniori, fac un grup, 
totul acela, pădurea. 

Ce credeţi? 

y 

Ce s-a întâmplat acum, în Iulie. 
Creşte copacul colea 
în odaia-mi pustie, 
creşte o făclie gălbuie, 
cu frunze ca focuri gălbii. 

Dar mie nu copac, 
ci Teroarea un monstru 
îmi pare. 

Cine îl vede exclamă: 

Ciudat! De ce nu te scalzi 
în apele-i dulci, 
în dulcea sa umbră ? 

Oaza-i aici! Hic Rhodos, hic salta ! 84 
Sau: Pedante, 
ce nu scrii un hai-kai 85 , 
în buna ta japoneză, 
un hai-kai 

despre urne 86 şi mume 87 , 


84 în latină: Aici Rhodos, aici jocul/ dansul! 

85 A se vedea: http://en.wikipedia.org/wiki/Haikai. 

86 Idem: http://ro.wikipedia.org/wiki/Ume. 

87 Idem: 

http://en.wikipedia.org/wiki/Prunus_mume. 

adică despre copaci? 

Şi mă priveşte a milă zâmbind 
oratorul. 

Eu am vrut să-l tai, 
să-l retez, copacul, 
cu foarfecă mică. 

Dar copacul gălbui, 
învolburat, mă lovi. 

Şi, ca în cele mai aprinse imaginaţii, 
în ajutor i-au sărit sute, 
leghioane, centurii, 
silvestre oştiri, 

7 7 

toată suflarea, 
toată pădurea. 

Şi iată-mă, ia, silit de nevoi, 
să îndur un asediu, 
împresurarea, 
aici, în odaie. 


E si o realitate duhovnicească cea la care se 

7 

referă Botta, pe lângă cea elegiac-livrescă. Pentru 
că lupta interioară cu un sentiment sau cu un 
gând este cât se poate de dificilă. 

Din intenţia de a tăia gândul obsedant ca pe 
un copac, poate rezulta o. ..pădure de gânduri, care 
te asaltează. 

Ceea ce pare un joc de cuvinte şi de imagini 
la Botta, o joacă erudită cu referinţe livreşti 
diverse, ascunde un impas psihologic şi spiritual 
dramatic. 

Ambientalul poetic al acestei poezii poate 
părea excentric, cosmopolit, exotic. însă apelul la 
referinţe culte implicând alte meridiane literare 
susţine, în fapt, dezvoltarea unui traiect ideatic 
tradiţional, chiar a unei problematici spirituale 
care apare simptomatic în pagini vechi sau mo- 
derne şi care au (într-o măsură mai mare sau mai 
mică) relevanţă ascetico-mistică. 

Poezia lui Botta porneşte mereu de la 
naţional spre universal. Mai mult, universalul este 
invitat să devină. ..autohton. Pentru că oricum se 
metamorfozează atunci când intră în tezaurul de 
cultură personal. 

Problema împrumuturilor care îşi pierd din 
semnificaţiile originale, pentru a primi altele, 
atunci când sunt circumscrise altui spaţiu spiritu- 
al şi de gândire, a fost, de altfel, enunţată deja, de 
multă vreme. 

O mierlă paradisiacă îl omagiază pe poet ca 
pe un ţăran care lucrează ţarina sa, poezia: 
„Ţărane, mă omagiază mierla frumos,/ frumos de 
nespus./ Rusticane, ţărane, mierla mi-a spus,/ eu 
nu dispreţuiesc ţarina ta ”. 

Ţarina are şi un ecou biblic. în interpretarea 
ortodoxă a Scripturii, ea reprezintă pământul pe 
care trebuie să îl lucreze omul, după căderea din 
Rai, dar şi ţarina inimii, pe care, de asemenea, 

trtebuie să o cultive. Termenul apare şi în pildele 
evanghelice. înţelesurile versurilor lui Botta pot 
fi, aşadar, complexe. 

Poetul se regăseşte din nou într-un Ev 
Mediu ideal, într-un timp fără timp, paradisiac, cu 
tuse medievale: 

7 

„Mierlele Franţei au primit / încă de la Charles 
Martel, de la Clovis,/ pentru fapte de arme,! pentru 
eroice fapte/ onoruri înalte,/ ameţitor de înalte / Şi 
ţărane, tristane, să ştii,/ acolo mierlele dorm / în 
cimitirul eroilor ”... 

Mierlele Franţei - poeţii Franţei - „au o 
fantastică groapă comună ” şi pe mormântul lor 
scrie: „au murit pentru patrie ”. 

Ţăranul/ rusticanul / tristanul este omul de 
ţărână sau cavalerul de lut, Don Quij oţele poeziei. 

Botta dialoghează cu un imaginar poet 
francez, care a devenit mierlă în cer (de altfel, 
poezia se numeşte: în cer, în alt sat). 

Dialogul are loc în spaţiul închis al odăii 
(acelaşi, ca şi în poezia precedentă): „Şi fiind zise 
aceste / s-a înălţat/ în azurul odăii mierla, / în slăvi 
a pierit mierla ”. 

Iar poetul nu încearcă să ascundă faptul că, 
cel mai adesea, sau aproape întotdeauna, el scrie 
din poziţia de claustrat din punct de vedere social 
şi spaţial, de retras într-un orizont sensibil dimi- 
nuat ca şi condiţie fizică. în timp ce, din punct de 
vedere intelectual şi spiritual, evadează în lumile 
care constituie propriu-zis substanţa poeziei sale. 

Poate părea un fapt banal, dar nu mulţi poeţi 
îl enunţă, nu mulţi îl lasă să se vadă. Mai ales 

7 7 7 

dintre poeţii moderni, care evită precizarea, care li 
se pare de tip alecsandrin, a poziţiei lor în odaie. 

Botta reintroduce în poezie măsura distanţei 
dintre realitatea fizică şi realitatea psiho-spiritu- 
ală, ultima nefiind limitată de zidurile odăii. Un 
element clasic, dar care poate fi interpretat şi ca 
anticipativ postmodern. Depinde, ca întotdeau- 
na, din ce unghi sunt privite lucrurile. 

Lirica lui Botta este adânc reflexivă. Este pu- 
ternic marcată de experienţa lecturii şi a cugetării 
intensive la semnificaţiile lecturii. 

y 

Citind si comentând versurile lui, se desco- 

y 7 

peră nu numai experienţa sa personală, ci şi 
înţelegerea şi interpretarea experienţelor poetice 
ale tradiţiei, cu ajutorul cărora şi-a săpat o matcă 
stilistică şi a construit un univers propriu şi 
totodată inter-textual. 

E un poet care îşi construieşte casa poeziei 
folosind bucăţi de univers din alte lumi poetice/ 
literare. Aceasta reprezintă un fel de... critică 
literară exprimată însă tot prin poezie. Cred că am 
mai spus-o şi altă dată: poeţii se înţeleg mai bine 
între ei şi adesea apreciază şi valorifică ceea ce 
critica ajunge să deprecieze. 

Construiesc din clişee refolosibile sau chiar 

y 

din deşeuri literare (din ceea ce este considerat 
astfel de către contemporanii „prea evoluaţi”, care 
le-au consumat şi le-au înţeles pe toate şi au 
mereu nevoie de ceva nou), fără frică de vulga- 
ritate sau desuetudine. Pentru că schimbă caseta 

limbajului... dar nu uită să spună că nu au părăsit 
odaia. 

Critica literară e mereu avidă de noi interpre- 
tări, de noi perspective şi căi de pătrundere în 
analiza unei opere. Poeţii răspund adesea acestei 
neurastenii a contemporanilor printr-un atavism 
bine temperat stilistic, deghizat în forme literare 
hodierne. 

Spre exemplu, între obsesia căilor lactee care 
sunt hieroglife pe veci ferecate şi a eolienelor harfe 
acordate de seraficul vânt (Amintirea fratelui 
meu) - teme şi motive ale literaturii vechi (din 
cronografe şi psalmi 88 ) actualizate de Eminescu 
în poezia sa - şi expresivitatea modernă a 
sentimentului modern, nu există linie de demar- 
caţie în poezia lui Botta. Linia de demarcaţie e 
trasată imaginar de receptarea scolastic-modernă 
care separă (irectitudinal) între vechi şi nou/ 
actual, între permis şi interzis. 

Limbajul criptic încifrează şi poezia de dra- 
goste, atunci când poetul vrea să arunce, peste 
amintiri, un văl de pudoare şi uitare. Episodul 
amoros (probabil pasager şi ca semnificaţie în 
plan personal) este anagramat astfel: 

Tu erai apa care doarme, 
eram tărmure înmărmurit. 

y 


88 Mai precis, din Palia istorică, din Cronograful lui 
Danovici si din cel al Sfântului Dimitrie al Rostovului si, 
respectiv, din psalmul 136, după cum am arătat în cărţile 
mele. 

Şi ce braţe de piatră avea 
stânca sciţilor, acel tărmure scit! 

y 7 y 

Şi mă făcui vultur pleşuv, 
pasăre de foc ce vultureşte căta, 
braţ de văpăi vultureşte îmbrăţişa 

y i y y y 

apa, apa care dormea. 

în rătăcire m-am rătăcit, 
în ceruri gigante printre nori. 

Si în rătăcire eram fericit, 
dând uitării acel tărmure scit. 

y 

(L.) 

A fost îndrăgostit... ca vulturul care planează 
peste ape... 

Remarcăm, din nou, expresivităţi nichitiene, 
pe lângă pastişa eminesciană de început. 

Poezia Mauzoleul ne exemplifică lectura 
unui tablou, de către un poet: 

Un aer crud în peisaj vibra 
şi eu, mut de spaimă, priveam la eroul 
acela căzut, 
muncit de săbii, 
mâncat de lance, 
cu scutul pierdut. 


Şi degetele fibroase, 
acele sârme ghimpoase 

mă oboseau. 

Istovitele oase, chinuitele flori spinoase, 
mă oboseau. 

Regimentul se zărea în zare 
fantomatic. 

Şi era o groaznică agitare 
în acea groaznică nemişcare; 

Comandantul era împietrit 
ca un stâlp de mirare 
şi într-o supra-nemişcare 
era tintuit. 

y 

Am văzut prin ochiană atacul 
în tabloul de amurg abătut 
si eroul acela căzut 

y 

cum aduna os luminos cu os luminos ... 


Dincolo de animarea pânzei, prin „ochiana” 
emoţiei poetului, prozodia reanim ă... retorica lui 
Dimitrie Cantemir, cea (binecunoscută) din Diva- 
nul şi mai cu seamă din Istoria ieroglifică 89 . Sau, 


89 A se vedea: 

http://www.teologiepentmazi.ro/tag/istoria- 

ieroglifica/. 

Dar şi cartea mea, Creatori de limbă şi de viziune 
poetică în literatura română. Dimitrie Cantemir, voi. 2. 1 
şi voi. 2. 2, cf 

http://www.te0l0giepentmazi.r0/2015/01/08/creat 

ori-de-limba-si-de-viziune-poetica-vol-2-1/; 

în general, retorica veche (tiparul omiletic, îndeo- 
sebi). 

Poetul a aflat de undeva că cei care vor fi în 
împărăţia Cerurilor vor înainta infinit în cunoaş- 
tere, că acolo Sfinţii vor fi desăvârşiţi în înţelep- 
ciune şi, în acelaşi timp, se va desăvârşi veşnic 
dorul lor de înţelepciune. ..şi încearcă să exprime 
cumva acest lucru în poemul Cum mortuis in 
lingua mortua [Cu morţii în limba moartă ]: 

Voi fi tobă de carte 
si atunci voi sti 

y y 

secrete idiome, graiuri stranii, 
atunci voi vorbi 
despre morţi 
pre limba morţilor, 
despre civilizaţiile morţilor. 

Zâmbeşti, se vede, 
ai dedicat un zâmbet, 
a conştiinţei floare, 
aproapelui tău necunoscut. 

Aşteaptă, aşteaptă, 
nu trece mult, voi vorbi 
cu morţii, despre moarte. 

Nu trece mult si voi fi 

y 

Tobă de carte. 

http://www.te0l0giepentmazi.r0/2015/07/07/crea 

tori-de-limba-si-de-viziune-poetica-vol-2-2/. 

Da, va vorbi cu morţii despre moarte... pentru 
că morţii sunt vii. 

j 

Este de observat şi de pus în evidenţă 
interesul acestui poet (al mai multor poeţi post- 
belici) pentru ceea ce depăşeşte cunoaşterea 
imediată, pentru ceea ce transcende raţionalitatea 
acestei lumi. 

Undeva, mai sus, într-o poezie despre care 
am vorbit deja (La moartea lui Paul Popescu), 
spunea: 

„te aud în adierile frunzei şi-n munţi,/ în 
izvoarele patriei te aud, / dar ce spui a traduce nu- 
s vrednic/ fiindcă nu cunosc / vorbirea exaltată a 
îngerilor ”. 

în sfera acestui interes se înscrie si obsesia 

y 

hieroglifelor pe veci ferecate ale căilor lactee, care 
ar putea să indice: „unde e raiul” (Amintirea frate- 
lui meu). 

Am avut ocazia să observăm recurenta 

y 

interogaţiilor sale poetice asupra incapacităţii 
modernilor de a mai lectura biblia comică, topos 
literar ortodox exprimat de multe ori în literatura 
veche: în psalmi (printr-o expresivitate aparte în 
Psaltirea în versuri), în cronografe şi în cele două 
opere esenţiale pentru literatura română ale lui 
Dimitrie Cantemir. 

Bineînţeles, în literatura română veche era 

y 7 

moştenit din hermeneutica patristică şi din isto- 
ria bizantină. 

„Secrete idiome” e o pastişă heliadescă. Şi 
Heliade, în Anatolida, încerca să descrie limba cu 
multe dialecte a cosmosului... 

Dar dorinţa de a cunoaşte limba îngerilor sau 
limbajul cosmic nu intră totuşi în sfera de preo- 
cupări a modernilor dezangajaţi... 

Cu toată ignoranţa afirmată şi asumată de 
poet (poeţi) în ceea ce priveşte acest tip de scrieri 
stelare/ cosmice şi cunoaşterea supranoţională, 
interesul susţinut faţă de ele, gravitaţia poetică în 
jurul acestor teme dezminte definiţia triumfalistă 
dată poetului modern ca un înfrigurat numai de 
propriul eu, dezinvolt în privinţa valorilor religi- 
oase şi dez-înfiorat în faţa preocupărilor artei şi 
culturii tradiţionale. 

y 

Lectura atentă a textelor poetice dezvăluie o 
cu totul altă situaţie decât cea pe care o proclamă 
adesea teoria literară. La noi, cel puţin, cu cât 
îndepărtarea de trecut e mai mare, cu atât îi face 
pe poeţi să caute şi să se scufunde în trecutul cât 
mai îndepărtat. 

E o reacţie normală din partea cuiva care 
vrea să-şi descopere şi să-şi dezvolte, cu adevărat, 
autenticitatea. 

Ca şi în volumele anterioare, unele poeme 
capătă un aer baladesc-fantastic ( Lucitoare , în 
luna lui mai). 

Poemul Note cuprinde o auto-definire în 
spirit romantic-simbolist, ceea ce înseamnă o 
raportare la valori. ..clasice. Astfel, asumându-şi 
postura bacoviană, el a fost „şcolarul durerii” din 
„oraşul acela mort”, căruia uneori „un înger îmi 
dădea să beau”. Dar şi, eminescian, cel pe care 
ceilalţi îl priveau „ca pe un astru mort”. 

O neaşteptată punte se întinde între Bacovia 
şi Eminescu. Căci afinitatea primului pentru cel 
de-al doilea a fost relativ târziu semnalată de 
critica literară: faptul că Bacovia e, de fapt, bună 
parte din Eminescu în transcriere modernistă. Şi 
anume tocmai acea parte care era moartă pentru 
oraş şi pentru care oraşul era mort. 

Din acelaşi poem reţinem şi un vers cu 
valoare de artă poetică: „am cules tristeţile cele 
mai rare”. Acestea sunt pietre preţioase rare. 

îngerii şi demonii populează încă - şi chiar 
din destul, am zice - poezia lui Botta, oricât de 
mult ar vrea unii să fie doar simboluri desa- 
cralizate sau fantasme ale subconştientului care 
bântuie mintea creatorului modern si rămân 

f 

imprimate în fotografia poeziei. 

Vede „haitele iadului” încingând aerul şi un 
înger pustiitor, mai luminos decât soarele 
(„ Lumina lui, lumina soarelui bate”) cum încon- 
jura pământul (Am văzut). 

Acesta spânzură „valea frumoasă” - despre 
care, ne amintim, Botta a vorbit în multe poeme. 
Ne-am oprit asupra unor semnificaţii profunde, 
undeva mai sus, în comentariul poemului 
Mattinata. Aici: 

Şi, Doamne, am văzut 
în ceruri cum se legăna 
valea frumoasă a mea, 
spânzurată. 



147 


Credem, totuşi, că în ciuda unor indicatori 
(intenţionaţi) spre o interpretare sceptică, spân- 
zurarea de cer are sens soteriologic. 

Poetul regretă că nu mai e cel de odinioară, 
băiatul mamii „cu ochii adânci de vioară ” ( Mamei 
mele). 

în poemul Folclor, Botta încearcă, într-o 
manieră care îl apropie de Marin Sorescu, o 
demitizare a alăturărilor literaturii române de cea 
occidentală, care sfârsesc mai întotdeauna cu 

7 y 

reflecţii autopersiflante. Şi îşi imaginează cum ar 
fi să fie...Amaradia 9 ° afluentul Tamisei: 

„...Şi veni Amaradia / jerpelita apă Amar adia, / 
nespălata de pe la noi / în păduchiosu-i suman 
lichid”. 

Concluzia e că nu putem fi nordici, nu pu- 
tem scrie despre podurile londoneze, ca cel „peste 
care trece / între orele 7 şi orele 5/ lordul Savile şi 
crima sa 91 ”. 

Numai că referinţa livrescă introduce, si de 
data aceasta, un joc de... semnific aţii, inteligent şi 
subtil, în context. Ca şi în cazul operei lui Oscar 
Wilde, se pune problema dacă e vorba de „impla- 
cabilul destin” sau (mai degrabă) de liberă alegere. 
Referitor, desigur, la ce putem şi la ce nu putem să 
scriem. 


90 A se vedea: 

http://ro.wikipedia.org/wiki/Râul_Amaradia_(Dol 

0 - 

91 Idem: 

http://en.wikipedia.org/wiki/Lord_Arthur_Savile 

%27S_Crime_and_Other_Stories. 

O rugăciune pentru moarte sună astfel: 
„Dezleagă noaptea / că-i spre asfinţit / şi întuneric 
sfânt nu se mai face /.../ Doamne, fă semnul: dez- 
leagă noaptea” ( Vasco ). 

Intr-adevăr, când Dumnezeu decide mo- 
mentul, ai conştiinţa că mai mult de atât nu ai fost 

7 y y 

în stare să faci, că nu ai făcut nimic, de fapt. ..Sau 
că nu mai aştepţi, în această lume, să se mai facă 
întuneric sfânt. Aici e doar.. .întuneric. 

Iubita l-ar plânge: „Şi tu, iubire, cortegiu de 
îngeri,/ eşti numai plâns, eşti o rouă de plângeri”. 

în alt poem, aude „un stol de clopote / în 
înaltul cerului meu /.../ miliarde şi încă şi încă / de 
clopote mii,/ milioane, trilioane, zeci şi zeci” 
0 Ancestralele ). Ele îi răpesc nu numai tristeţea, ci 
îl lasă „lipsit şi de /.../ setea tristeţii”. 

Ca şi în alte situaţii, deşi poetul se exprimă 
ca şi cum s-ar întâmpla ceva rău, ne gândim că s- 
ar putea, totuşi, să fie şi o strategie poetică, me- 
nită să îi camufleze bucuria. 

Pentru că poezia modernă nu e prietenă cu 
exprimarea exaltării, mai ales când e vorba de 
motive transcendentale. De aceea şi poeţii exultă 
uneori sub un semn lingvistic cu minus. 

Invocaţie pentru vis pare un exerciţiu mallar- 
mean sau barbian sau chiar. ..neocantemirean (ne 
amintim de poemele ermetice ale lui Cantemir din 
Istoria ieroglifică ): 


Oră cu sunet profund în minune, 

aşteptare de stampă cu mâini imobile: pridvoare 
pentru vizita Umbrei din turn. Tremurătoare 
tăceri aeriene: adoratiune. 

y 

Timidă invocaţie pentru vis. Mireasă 
dorită cum pânzele simple de mare 
un alcyon. Evantaliu de linişti coboare 
pace de cer în retortele morţii culeasă. 

E seara planturoasă crescută din orbită, 
pădurea de cărbune văzută prin cristal. 

Sub clopote de umbră, în rochii ca de bal 
princese dezolate (ce eros le agită?). 

întoarcere ciudată din somn, aici. Tortură 
cu dimineţi livide în trupul stins vibrat, 
când gestul fără spadă în gol s-a destrămat 
şi cavalerul tragic se rupe din armură. 


Cum lui Botta nu-i stă în obişnuinţă acest tip 
de poezie, înclinăm să credem că e o probă de 
virtuozitate. Sau ceva l-a atras spre a se exprima 
poetic şi în această manieră. în timp ce un alt 
poem, El Burlador, pare a fi ieşit de sub pana lui 
Nichita Stănescu. 

De altfel, din ce în ce mai mult, unele poeme 
se aseamănă ce tiparul creativ nichitian din faza 
lui ultimă de creaţie. Sau Nichita, spre sfârşitul 
carierei sale, va compune mai mult pe această 
partitură : 

El Burlador 92 , striga un glas, 
în decorul stins al stinsei alei, 
glasul nestins al iubitei femei. 

Pană de cocor! El Burlador! 

Şi intru în al pădurii cavou, 
mă pierd în pădurea, 
mă pierd în uitarea 
fără ecou. 

Sunt acum cel mai trist Don Juan, 
m-am închinat cucului, 
ce anotimp sur! 

Codrul îmi spune: Frunză de mohor... 
Ah, şarpele, ah, milostivul! 

Ia-n auzi-i râsul: 

Pană de cocor, El Burlador! 


în Soledad, eminescianizează: „Nu-s aster-n 
cer câte visez iubi,/ nu-i noapte atâta câtă ard să 
port,/ departe-s, vai, de-al veşniciei cort;/ în umbra 
lui regească vrere-aş fi! // Veste s-a dus că nu mai 
suntem tineri ,/ s-a istovit al tinereţii pas.../ Din 
focul clipei stinse ce-a rămas?/ Lacrime doar, ce-s 
partea crudei Vineri 

însă toate cele trei poeme, deşi sunt scrise în 
manieră cu totul diferită una de alta, mai clasică 
sau mai modernă, mai mult sau mai puţin erme- 


92 A se vedea: 

http://es.wikipedia.org/wiki/El_burlador_de_Sevi 

lla_y_convidado_de_piedra. 

tică, exprimă aceeaşi dezamăgire, acelaşi senti- 
ment de astenie existenţială în urma experi- 
enţelor amoroase. 

y 

„Iubirile” pasagere nu îl împlinesc. Şi, în 
această privinţă, Botta se adaugă corului de poeţi 
(Bolintineanu, Eminescu, Arghezi, Barbu etc.) 
care deplâng aceste episoade ca pe un eşec perso- 
nal, care priveşte experienţa şi cunoaşterea vieţii. 

Se declară si el un căutător al iubirii ideale : 

y 

eu lecţia nu o prea ştiu, 
eu despre alt corp auzii, 
eu despre alt corp am citit. 

Un corp ceresc, 
ceresc de frumos şlefuit, 
despre Acea iubită eu am citit 
în cartea-mi de căpătâi, 

Noul Erotocrit 93 . 


Termenul astrucat (înmormântat) aparţine 
limbii vechi: „Eu, cu aerul meu de astrucat,/ voi 
juca rolul mortului / adevărat ” (Teatrul). 

Dar putem să bănuim că l-a luat tot de la 
Cantemir, care are un vers „foarte sonor” în 


93 Sublinierea aparţine autorului. 

A se vedea: Noul Erotocrit, compus în versuri de 
Anton Pann, Sibiu, G. de Closius, 1837. Tomul întâi se 
poate downloada de aici: 

http://books.google.ro/books/about/Noul_Erotoc 

rit.html?id=h3AXAAAAYAAJ&redir_esc=y. 

Este în română, dar cu caractere chirilice. 



152 


Istoria ieroglifică : „Târna tiranul, ţărna ţăranul 
astrucă”. 

Drama vieţii lui Eminescu îl face şi pe el, ca 
şi pe Arghezi, să-l considere un răstignit: 

Vai, revizorul nostru, 
revizorul şcolar 

y 

domnul Eminescu, 
a fost tras pe roată. 

Când vei auzi creanga trosnind, 

Ia seama, spun: e osul lui /.../ 

Minţi, şcolare, minţi, 
am răcnit, 

Eminescu a fost răstignit. 


Tras pe roată sau răstignit... diferenţa e după 
preferinţele şi „rafinamentul” celor care ştiu să 
utilizeze tortura. 

Cert e că, aşa cum spunea Ibrăileanu 
odinioară, Goethe nu mai era Goethe dacă ar fi 
avut viata lui Eminescu. 

y 

Să ne gândim însă ce ar fi fost Eminescu dacă 
i s-ar fi creat condiţiile de existentă ale lui 

y y 

Goethe. ..măcar în parte... 

Multe dintre poemele lui Botta reprezintă 
fotografia unui sentiment, o stare de spirit persis- 
tentă, în urma unui eveniment care-si lasă ecou- 
rile în sufletul său. 

Fiorul morţii nu i-a fost niciodată străin, asa 

y 7 y 

cum am văzut, dar, după plecarea la cele veşnice 

a fratelui său, este cu atât mai intens. 

Gândul la moarte, la starea de dincolo si la 

7 y 

pocăinţă devine o constantă. 

Fără a fi ermetic, poetul alege să se ascundă 
sub măşti de cuvinte. Este, de altfel, poetul care a 
pus cel mai mult limba română să joace teatru în 
poezie. 

Niciodată nu este el, real, concret, ci întot- 
deauna costumat, incognito. întotdeauna ameste- 
că viata cu teatrul si cu literatura lumii (mai ales 
cu poezia lumii), coordonatele sale existenţiale, 
care devin coordonate lirice. 

De aceea îi este şi greu criticului să se 
pronunţe asupra stărilor de spirit, pentru că Botta 
face să plutească un văl de obscuritate peste 
exprimările sale poetice. Nu excludem, însă, nici 
posibilitatea ca această mişcar e fulgerătoare între 
doi poli, unul pozitiv şi altul negativ - care se 
produce permanent în lirica sa - să fie consecinţa 
unor frământări si incertitudini interioare. 

y 

Astfel, poemul Un vis ne atrage atenţia - în 
felul lui mai greu descifrabil de a sublinia 
contrastele personalităţii umane - asupra modu- 
lui în care începe să ia în calcul modelul paulin al 
pocăinţei: 


Ne duce în Paradis 
îngrozitorul meu vis. 


Poate unde nu am urcat 



Sanda Scala în genunchi, 
poate unde nu am strigat 
Mea Culpa 

în patru cornuri de lume, 
poate unde nu eram 
într-un ev mediu 
unde până şi tiranii 
stau în genunchi. 

Pe un câmp vag m-a dus, 
incert, imprecis, 
îngrozitorul meu vis. 

Si un mărăcine 

y 

cât roata carului 
rostogolit de vânt 
veni către mine 
ca un bolid însângerat. 

Şi am dat cu piciorul 
o lovitură si ce lovitură, 
oh, teme-te de mânia Mielului 
în acel mărăcine ciudat. 

Şi văzui: era un cap 
omenesc, însângerat, 
cu orbitele grele de gol, 
două vacante lucarne oribile 
din care 
lumina fugise. 


Atunci abia 

Mea Culpa, Mea Culpa, 
am strigat 

în patru cornuri de lume, 
atunci abia m-am frânt, 
am căzut în genunchi, 
atunci abia, 
ca o iarbă rea. 


„Nu am urcaţi Sanda Scala în genunchi” e un 
mod apocrif de a spune că nu a urcat scara 
virtuţilor, despre care se vorbeşte în Ortodoxie 
(sau scara Raiului 94 ) şi care este ipostaziată 
iconografic şi pe un perete exterior de la Mănăs- 
tirea Sucevita 95 : 

y 


94 A se vedea: 

https://upload.wikimedia.org/wikipedia/common 

s/5/5 c /The_Ladder_of_Divine_Ascent_Monastery_of_St 

_Catherine_Sinai_12th_century.jpg. 

95 Fotografia fragmentului de pe peretele exterior 
al Mănăstirii este preluată din locaţia: 

http://c0sminstefanescu.r0/2010/04/04/manastire 

a-sucevita-fotografii-cosmin-stefanescu/. 



156 



Perspectiva morţii i se înfăţişează, ca într-un 
coşmar, sub forma unui cap însângerat şi lipsit de 
ochi, „cu orbitele grele de gol,/ două vacante 
lucarne oribile/ din care / lumina fugise ”. Fugise 
lumina vieţii... 

y 

Dar, după cum vom vedea şi în alte poeme, 
Botta se confruntă, în conştiinţa sa, nu atât cu 
problema încetării din viaţa aceasta, ci mai mult 
cu aceea a unei continuităţi existenţiale dincolo de 

y y 

moarte. 

Faptul că „am dat cu piciorul /.../ în acel 
mărăcine ciudat” nu ni se pare o relatare întâm- 
plătoare, lipsită de semnificaţii. 

Sfântul Pavel este interpelat de Domnul, pe 
când era încă Saul, pe drumul Damascului, prin 
aceste cuvinte: „Eu sunt Iisus, pe Care tu îl 
prigoneşti. Greu îţi este să izbeşti cu piciorul în 
ţepuşă” (F. Ap. 9, 5). 

Tocmai de aceea aminteşte şi poetul de 
„mânia Mielului ”, sintagmă preluată din Apoc. 6, 
16 9 6 . 

Atitudinea din finalul poemului indică o 
aplecare spre penitenţă, spre recunoaşterea vino- 
văţiei, în sens crestin-traditional: „atunci abia m- 
am frânt,/ am căzut în genunchi,/ atunci abia,/ ca 
o iarbă rea”. 

însă, dacă din găvanele goane „lumina 
fugise”... poetul mărturiseşte şi o altă frică, încă şi 
mai mare, aceea de a se întâlni, precum Saul 
odinioară - dar nu aici, ci la Judecată - cu o altă 
Lumină. 

Adică: frica de a da ochii cu Dumnezeu, 
spectrul întâlnirii cu Lumina care l-a învăluit şi pe 
Saul şi care poate fi şi pedepsitoare: 


96 Contextul mai larg îl reprezintă un fragment 
celebru, la care s-a apelat intens şi în literatura noastră 
veche, dar şi în secvenţele eshatologice eminesciene: 

„Şi m-am uitat când a deschis pecetea a şasea şi s- 
a făcut cutremur mare, soarele s-a făcut negru ca un sac 
de păr şi luna întreagă s-a făcut ca sângele, şi stelele 
cerului au căzut pe pământ, precum smochinul îşi 
leapădă smochinele sale verzi, când este zguduit de 
vijelie. Iar cerul s-a dat în lături, ca o carte de piele pe 
care o faci sul si toti munţii si toate insulele s-au mişcat 

y y y y y 

din locurile lor. Şi împăraţii pământului şi domnii şi 
căpeteniile oştilor şi bogaţii şi cei puternici şi toţi robii şi 
toţi slobozii s-au ascuns în peşteri şi în stâncile 
munţilor, strigând munţilor şi stâncilor: Cădeţi peste noi 
şi ne ascundeţi pe noi de faţa Celui ce sade pe tron şi de 
mânia Mielului” (Apoc. 6, 12-16). 

Acestui învechit şcolar 

y 

fruntea i-o şterg 
de sudorile morţii. 

y 

Ce gânduri îl bat 
pe Şcolarul Durerii 
de-i alb la fată 

y 

ca albul ştergar? 

Am auzit 

despre un Spectru Solar 
si tremur de frică 

y 

si mă bate, mă bate 

y 7 

sentimentul ciudat 
de nefire, neştire... /.../ 

Si-s rătăcit 

y 

în acest osuar 
şi mi-e frică, o tainică frică, 
de Spectrul Solar. 

( Ultimul şcolar) 


Traversat de frisoanele morţii şi de spectrul 
răspunderii la Judecata Domnului, poetul face ca 
aceste turmentări interioare să survină în poezie 
sub diverse chipuri şi. ..moduri poetice. 

Uneori se îmbină traumele amintirilor si ale 

y 

prezentului, într-un vis infernal, iar Botta palpită 



159 


poetic cu accente când barbiene, când arghezie- 
ne, fluturând el însuşi de la o stare la alta: 

Ce incendii de vis, 
ce vis halandala. 

Şi ce gavote 97 , ce farandole 98 , 
cucul în opinci 
şi pătratul în cinci! 

Acum te aud, 
rapsod al singurătăţii! 

Şuvoaiele vocii, evocatoare, 
piatră cu piatră îmi surpă fiinţa, 
zaruri de foc ard în buzunare. 

M-am culcat cu amara dorinţă de ducă, 
mi-am risipit creierii pe golgota pernelor, lent. 
Nici miezul de noapte nu se despica mai lesne 
şi nu odihnea pe tipsii mai decent. /.../ 


97 Gavotă = vechi dans francez, de origine populară, 
cu mişcare moderată, asemănător cu gagliarda; melodia 
corespunzătoare, care într-o suită instrumentală precedă 
sarabanda. 

98 Farandolă = numele unui dans popular pro- 
vensal, vechi, cu ritm viu, în care dansatorii, ţinându-se 
de mână în lanţ, descriu spirale şi cercuri; melodie după 
care se execută acest dans. 

Sau: dans popular provensal, executat de obicei de 
10 până la 50 de dansatori. în mişcare rapidă şi în măsură 
de 6/8, farandola este uneori cântată dar, de cele mai 
multe, executată la galoubet [un fel de flaut] şi la 
tamburină. (Ex. celebre de farandolă în opera Mireille de 
Gounod şi în suita Arlesiana de Bizet). 

Şi vederile ca furnicile mi-au năpădit faţa, 
ochiul cutreieră o ţară de foc, foc, numai foc, 
munţi de foc, văi înfocate, înnebunite. /.../ 

Iată şi reptilele visului, 

Enormi visători prin pustiul de foc al odăii, 
Licurici enormi pe un straniu ogor, 
Hidoase arătări îmi fac semne. /.../ 

Visul meu a fost un copac 
de îngeri sălbatici locuit, 
a fost o movilă, un grai", 
o groapă a leilor a fost 
si eu am fost al nimănui. 

y 

Si tristele trestii 

y 

în incendiu cum s-au mistuit! 

Doar nebunul caută, caută 
un Lazăr din morţi, din morţi izgonit. 

(Leviathan 1933) 

Tot felul de guri de infern se deschid în 
conştiinţa celui persecutat de propria... conştiinţă. 

Faptul că, cel mai adesea, poezia modernă şi- 
a găsit liniştea prin a-şi exprima exasperarea şi 
tensiunea maximă a neliniştii în imagini atroce şi 
în absenţa aparentă a remediilor, nu poate fi 
surprinzător decât pentru. ..postmodernii care au 

99 Grui = colină, deluşor, furcă, măgură, movilă, 

pisc. 

uitat problematica morală şi suita stilistică a pre- 
decesorilor. 

Ca şi alţi confraţi, Botta atinge ultrasunetele 
sentimentului, fără a rămâne cantonat în această 
deznădejde, care e numai un climax al unul ecou 
sufletesc stins/ epuizat prin reflecţie şi poezie. 
Răbufnirea acelor reptile ale insomniei, din taver- 
nele sufletului, nu îl calcă în picioare... 

Altundeva se vede, arghezian, conştiinţa 
modernului flagelată de sentimentul vinovăţiei, 
dar şi ascunsa încredere în „izbăvire”: 

Trece, trece 

Cătana Pădurii, prin sită, 
cu furca, la deal... 

Oh, ce mirare, 
au aprins licuricii 
un rug mineral. 

Domneşte o noapte care nu este, 
numai noapte nu este, 
învăluită si mai si 

y y 

în aura misterului. /.../ 

Ca fariseii 

ne-om înfăşură în pelerinele nopţii, 
de Sfântul Fugă ne vom ruga. 

în genunchi, în genunchi, 

Cu genunchii înşurubaţi în pământ 
Ne vom ruga 

De fugă, de izbăvire... 

(Ante) 

Confuzia cu fariseii poate să fie o probă de 
umilinţă. Am încercat de multe ori să atrag 
atenţia că ceea ce poate părea o exprimare 
scepdc-modernistă poate să adăpostească, prin 
premeditarea poetului, înţelesuri vechi şi tradiţio- 
nale. 

Uneori iadul e ca un „ducat” unde este: 
„înfricoşare, înfrigurare”. Şi din care iese o arătare 
purtând „o coroană de paie/ şi fruntea/ şi ochiul ca 
ocna de sare” (Nordica). 

Altădată e un „azil de bătrâni / mâhnit, mis- 
tuit/ de focul cel rece” (Ce cauţi aici?). Un „iad fără 
jlacari ... 

E un azil de bătrâni infernul, pentru că în 
Rai, Sfinţii au viată neîmbătrânitoare (asa cum 
spune o cântare din slujba înmormântării, posibil 
cunoscută şi lui Botta). 

De aceea şi poetului i se pare că „decât mine 
mult,/ mult mai tânăr e tata”. ..care îl mustră (în 
vedenia sa) pentru că se află în acel azil. 

Şi pentru că suntem înaintea Crăciunu- 
lui ... 100 un scurt poem al lui Botta face o 
interpretare aparte a faptului că Domnul Hristos 


100 Scriam şi publicam acestea pe 22 decembrie 
2013, cf 

http://www.teologiepentruazi.ro/2013/12/22/emil- 

botta-masca-de-histrion-26/. 

S-a născut în iesle şi că - aşa cum spun şi colindele 
- boul şi asinul s-au apropiat de El, I s-au închinat 
si L-au încălzit cu suflarea lor: 

y 

Vitele de povară 
în Catedrala din centru 
intrară, în acea zi, 
în a Domnului casă, 
la domiciliul Său, cu albastre ogive. 

Cel Născut în iesle 
uşor le chema, 

y 7 

ca o adiere, 
ca o primăvară: 

Vite de povară, 
veniţi la Mine voi! 

y 

...Şi ele îngenunchiară 
si se închinară. 

y 

(închinarea) 

Nu e dificil de înţeles că este vorba de 

y 

oamenii sărmani, încovoiaţi de poveri şi suferinţe. 

Poate fi şi o aluzie la faptul că, în acei ani ai 
comunismului, „oamenii de vază” nu îndrăzneau 
să vină la Biserică, pentru ca nu cumva să fie 
denunţaţi si să suporte consecinţele. Si veneau tot 

y y y J7 y y 

vitele de povară, tot oamenii care duceau greul 
muncii si al sărăciei. 

y 

Faptul că vorbeşte despre o catedrală cu 
ogive poate fi un simplu artificiu, întrebuinţat 
spre devierea atenţiei vigilentei cenzuri. 

Actriţele sunt „delicatele tonuri de frescă”, 
care, atunci când vine „Prologul” - adică moartea 
- se pierd „în rotonda ochiului/ predominat de 
negru” ( Actriţele ). 

Câteva secvenţe poetice sună mai apăsat a 
Cantemir, atât în ceea ce priveşte prozodia, cât şi 
libertatea creatoare, care zideşte o arhitectură 
mirabilă sau peisaje fantaste: 

Vezi ce-mi făcu dolenta moarte, 
cu ce răni mă pecetlui, 
ca pe nimic mă dobândi! 

(Chemarea) 


* 


Arbori în asfinţit luminat 

y 

dorm în cer înstelat, 
în cer fermecat, 
cu alesele stele pardosit, 
în cea de a şaptea singurătate. 

...Era un timp al candorilor 
când arborii încă aveau 
rădăcinile înfipte în cer. /.../ 

Şi, tandrul de mine, 
am amurgit, 

norii m-au împânzit, 
ploaia m-a zăbrelit. 

(Singurătatea a Vlî-a) 


Ne aminteşte de baladele si bocetele lui 

y y 

Cantemir (spre exemplu: „Eu m-am vechit,/ m-am 
veştedzit/ şi ca florile de brumă m-am ovilit”... 101 ), 
dar şi de motivul lumii pe dos 102 (când „tot muntele 
înalt cu temeliele în sus / şi cu vârvul în gios / 
răsturnară / şi tot copaciul gros,/ înalt şi frundzos/ 
din rădăcină îl dezrădăcinară”) ori - aluziv - de 
arhitectura uluitoare a cetăţii Epithimiei şi a 
templului din centrul ei. 

însă acest „timp al candorilor”, din versurile 
lui Botta, este anotimpul morţii, când rădăcinile 
se înfig în cer, când omul se întoarce cu rădăcinile 
în cer, acolo unde e izvorul lui - cum spusese mai 
demult şi poetul Grigore Alexandrescu: „sufletul 
nostru, ca raza de soare,/ Ce-şi are-nceputul mai 
sus de pământ,/.../ îşi află în ceruri izvorul cel 
sfânt” (Reveria). 

Versurile „am amurgit,/ norii m-au 
împânzit 103 , / ploaia m-a zăbrelit” fac trimitere la 


101 Dimitrie Cantemir, Istoria ieroglifică, ediţie 
îngrijită de P. P. Panaitescu şi I. Verdeş, studiu intro- 
ductiv de Adriana Babeţi, Ed. Minerva, Bucureşti, 1997, 
p. 257. Transcrierea textului sub formă de versuri ne 
aparţine. 

102 A se vedea Idem, p. 172-174, 298-300. 

103 Cu sensul: m-au acoperit cu pânză. 

înmormântarea cosmică binecunoscută din bala- 
de, deşi iau o formă cultă, în maniera patentată 
de Cantemir. 

Intr-un „asfinţit luminat”, arborii/ oamenii 
se întorc cu rădăcinile în cer, unde e un palat 
pardosit cu stele. E ca şi cum suferinţa morţii ar 
îngheţa într-un peisaj feeric. 

însă durerea trecerii prin moarte nu e 
minoră. ..când corabia vieţii naufragiază : „Oh, 
când norii trec/ peste ale mării miragii,/ Doamne, 
atunci se petrec/ secretele tale naufragii”. 

Această taină a trecerii prin moarte şi a 
întâlnirii cu realitatea de dincolo îi provoacă 
întrebări şi nelinişti. De aceea reproduce această 
aşteptare înfiorată în multe chipuri. 

în alt poem, Sacerdoţiul, recurge tot la 
motive tradiţionale, făcând aluzie la moartea- 

y 1 

nuntă : 


Răsună un cântec faimos! 

în tăcerea de moarte 
dăntuieste Isaia cel mut. 

y y 

Si limba e mută 

y 

şi mâna ca o scripcă de oase 
şi piciorul e mut 
si laba de lut 

y 

de tot este mută. 

Ne înghite pământul 
si tot auzim 

y 

ciolanele mute: 

dăntuieste Isaia. 

y y 

Munţii cad peste noi 104 
şi se frâng în cădere 
şi ne frângem şi noi 
asurziţi de tăcere. 

y 

Si ascultăm, ascultăm: 
dăntuieste Isaia. 

y y 

„Isaie dănţuieşte” este un imn ortodox, 
cântat la nuntă 105 . 

Permanent, poetul se situează între frica de 
damnare şi nădejdea binecuvântării. 

îl străbat frisoanele infernului, dar există si 
destule simboluri sau imagini poetice fascinante 
care întruchipează speranţa nerostită a unei feri- 
ciri si frumuseţi veşnice. 

y y y 

Infernul şi neantul - ca la majoritatea 
poeţilor români - nu sunt asumate vanitos, ci 
constituie motive de frică si de oroare: 

y 

„înhaţă-mă, Singurătate!/ Bicele tale mă 
zvânte,/ facă din mine luntre şi punte:/ am uitat 
cifra neantului / şi bat în lespezi ca într-o frunte, / 
foarte abruptă frunte. / Nu lua seama că tremur,/ 
de-mi ard obrajii nu-ţi pese./ Aşa mă ştiu: livid, 
livid, / cutreierând memoria iubitei. /.../ 


104 A se vedea Apoc. 6, 15-16. 

105 A se vedea: 

http://www.youtube.com/watch?v=KnzsiSfFLeg. 

Sau: 

http://www.poezie.ro/index.php/personals/210263/Des 
pre_cântarea_Isaie,_dănţuieşte ! 

...Stăpână-i, aici, o tăcere infernală / pe care 
doar sobolii argilei o aud./ Oh, mâinile tale/ s-au 
topit şi curg melodioase la vale” (Magica). 

Botta se consideră „nebunul profet fără ţară / 
cu verb de foc”, care „suiam, suiam calvarul” (în 
arătare) sau cel care trebuie să prefacă „lucruri 
oribile / în Poezie Sublimă” (Este descripţia...). 

Următoare versuri se situează undeva între 
Cantemir si Nichita Stănescu (ca timbru liric si 
atitudine meditativă) : 

Ale Uraniei focuri, 
doar de mine ştiute, 
ardeau în cer. 

Te îmbracă, înfioratule, 
în tenebra de fier! 

Noi suntem, noi, 
gândirea stelelor, 
suntem aici 
din cauza stelelor. 

Unor îndelungate meditaţii ale ilustrelor astre, 
suntem noi consecinţa, 

y 7 

floarea si fructul. 

y 

în lăcaşul eternilor, 

y 7 

înstelatule, ca un ciclop stai... 

Si eu Verbul tău sunt, 

y 7 

Vai, cuvântul Vai 

din logosul tău. 

(încheierea coloanei) 

* 


Alergare şi zbor, aici, lângă mine 
o cădere pe aproape de mine, 
o leoaică ciocârlie, aici, lângă mine, 
spintecă zarea. 

Ah, alergare şi zbor, 

Vă iubesc nemişcarea! 

7 

(Leoaica) 


Faptul că noi, oamenii, suntem consecinţa 
îndelungilor meditaţii ale ilustrelor astre ni se pare 
din nou o exprimare apofadcă, şi anume a faptu- 
lui că suntem creaţia lui Dumnezeu (în urma 
sfatului din veşnicie al persoanelor treimice), a 
Celui pe Care îl arată cerul înstelat, aşa după cum 
(pe urmele Bibliei) indică toată literatura veche 
românească. 

Aşa numitul limbaj esopic (sau exprimarea 
sapienţială), mai ales în varianta poetizată a lui 
Cantemir din Istoria ieroglifică, a constituit o 
„resursă” importantă, iată, pentru poezia postbe- 
lică, cel puţin pentru Botta şi Nichita. 

Publicată prima dată în 1889, iar într-o ediţie 
critică abia în 1925, Istoria ieroglifică a aşteptat 
mult până să fie „descoperită” cu adevărat. ..Dar, 

pe de altă parte, credem că momentul prielnic nici 
nu s-ar fi putut ivi mai devreme, pentru ca ea să 
dea roade în literatura/ poezia noastră. 

Mai înainte de 1889, singurul care ar fi putut, 
cu adevărat, să se folosească intens de editarea ei 
ar fi fost doar Eminescu. 

Recurenţa imaginilor morţii, care îl obse- 
dează, este mare şi în volumul următor (şi 
ultimul), Un dor fără saţiu 106 . 

Cu „ochii umbriţi / de stele destule” (Păduren- 
cele), poetul se teme de a nu le mai vedea. 

Reapare îngerul exterminator (Alei!), păsă- 
rile (mierle, privighetori, turturele...) cu care 
dialoghează, ele fiind un fel de mesageri ai 
Paradisului. Poezia lui nu poate să existe fără 
personaje. Chiar dacă, de cele mai multe ori, ele 
sunt doar măşti ale propriilor sentimente. 

Gândul morţii e terorizant: „lunga noapte 
veghez / câmpia de os” (Monos). Vedeniile închi- 
puirii se petrec tot „aici, în odaie”, după ce „claruri 
de lună,/ cu târnăcop, cu berbecele,/ au spart 
pereţii”, au înlăturat „temnicerii, pereţii cei patru”. 

O nouă „variantă” a Mioriţei prinde contur 
în acelaşi poem: 


Penelul trecut 
prin claruri din luna 
cu şapte inele, 
cum ar fi pictat 

106 Folosim volumul Un dor fără saţiu, Ed. Emi- 
nescu, Bucureşti, 1978. 

faţa lui pierită, 
de martirizat! 

Negre stele, 

mure în chenar de pădure, 
drept ochii sleiţi 
de lumină goliţi. 

NIMENI să-i şteargă. 

Să rupă din cer 
NIMENI, ştergare de fier. 

Si ocne si steiuri de sare 

y y 

drept plânsete, 
drept lacrimi amare. 

Şi pene de corb 
în stâncă tăiate, 
drept plete 
fluturând apucate, 
drept bocete 
la cer înălţate. 

y 

Drept stufoasă barbă, 
firav fir de iarbă, 
grâul care a dat 
în spic tremurat. 


Poetul devine acela care visează mereu că a 
murit. Iar moartea e acea realitate cruntă care 
paralizează orice voinţă a omului, în care omul se 

simte obiect sau o conştiinţă care asistă la ceea ce 

y y 

se petrece cu sine dar nu mai poate reacţiona: 

Fiul meu drag, 
azi noapte 
unde ai rătăcit? 

- Mamă, 
în Gomora 

m-am risipit. 

- Fiule drag, 
într-o noapte 
ai încărunţit, 
o noapte doar 
si ai învineţit, 

într-o singură noapte 
de hoinărit. 

- Vai, mamă, 

a fost un vis rău, 
visul în care m-am rătăcit - 
şi, mamă, în acel vis 
de o mie de ori am murit. 

- Si mamei 

y 

de ce nu i-ai scris 
doar un cuvânt 
din acele moarte pustii? 

- Mamă, 

eu mă apucasem de scris, 
dar a venit, mamă, 
fratele vânt 
si mâna care scria 

y 

mi-a îngropat-o 
în acel vânăt pământ. 

(Ca un strigăt) 


E o ars moriendi (de altfel, un poem poartă 
chiar acest titlu) această încercare de a se obişnui 
cu moartea, închipuind-o în multe feluri. 

Poemele par, la un moment dat, o defilare de 
vise, care mai toate ascund simboluri ale morţii: 

Eram în vis, 
eram frate 
al femeii nebune 
suind calvarul, 
prin cimitirul sărac. 

(Os domnesc) 

* 


Si totul se făcea văzut 

7 

printr-un ciob afumat, de sticlă. 
Si se făcea că este 

7 

o eclipsă totală. 

Şi se lăsau devorate de noapte 
şi toate piereau. 

(15, în ajun) 


* 


Un alb coridor, 
uluitor în pădurea cea neagră, 
parc-ar fi un tunel 

tot din crengi înflorite. 

Şi mama vine spre mine 
din întuneric, pe alb coridor, 
mama moartă, lumină a ochilor mei. 

Şi parcă aud 

vocea mamei, cum nu mai e alta, 
parcă vorbeşte 
mama, vermină şi oase, 
subpământeşti rămăşiţe: 

Ai mâncat azi, băiete? 
Dormit-ai azi noapte? 

...Şi aspru şi rece îmi este răspunsul: 
Pleacă mamă, 
am mâncat, am dormit 
si mi-e bine. 

y 

Şi să nu vii înspre mine. 

Ori dacă vii, 
numai nu vorbi, 
doar ia-ti fiul cu tine. 

y 

{în pace) 


Somnul i se pare „un simulacru de moarte” 
{ Concertul ) şi e mereu sfârtecat de gândul plecării 
din lumea aceasta: 


Iar îmi scoate ochii 
galbena, 
isteria, delirul, 

pasărea cu inel de vânzare, 
cu inelul în cioc... 

(Nori grata) 


Chinuiţi mi-s ochii 

y 

de vedeniile, 

dezordonatele plăsmuiri ale minţii. /.../ 

Şi ploaia se repetă, 
soră cu ploaia precedentă: 
luat de un trist entuziasm, 
am strigat bis, 

în marele teatru al lumii. /.../ 

- Pe tine, Cer, 
de când lumea te cunosc, 
eşti foarte înalt. 

y 

Ţie mă rog, 

Cer înalt: 
o pânză albă 
aşternută aici. 

y 

Si ia Ursa Mare 

y 

si Carul, 

y ' 

ia-1 de la mine coşmarul 

y 

si osia lunii si roata furtunii. 

y y 

(Dormind) 

în poemul Ecourile, spune că Eminescu 
suferea de „mania grandorii ”, pentru că „Eminescu 
se credea Eminescu ”. 

Ca si Nichita, Botta se referă la un univers 
banal, cotidian, pe care încearcă să-l înnobileze, 
încearcă să aducă în prezent ecourile unor lumi 
de demult. Şi de aceea poezia poate părea uneori 
o combinaţie de. ..anacronism şi postmodernism. 
Adică îmbină ideologia postmodernă, despre 
expunerea evenimentului banal/ nesemnificativ, 
cu recuperarea gestului intrat în istorie. 

E un fel de a spune că istoria se reflectă în 
prezent, că e un mod de a-ţi recupra... amintirile 
universale. 

în mod neaşteptat, Botta se întâlneşte aici cu 
Mircea Eliade, cel din nuvelele fantastice, în 
modul de a amesteca trecutul cu prezentul şi de a 
transfera datele unei realităţi dintr-un timp în 
altul: 


Mai alb ca peretele 
stă lipit de perete 
doctorul înrămat, 
stră-străbunicul doamnei Lulu. 

Si cum din Lulu 

7 

nu e în casă, 
la ora asta, 
decât parfumul, 

îmi iau inima-n dinţi 

7 

şi-l întreb pe doctorul înrămat, 

doctorul fantasmelor 
din Bucureştii de odinioară: 

y 

Domn doctor, luminăţia-ta, 
fa-ţi pomană cu mine, fii milostiv... 

(Ecourile) 


* 


Pe dumneavoastră, iubito, 
v-am invitat 
în casa numai oglinzi, 
o casă 

cum numai la Inzi 
ori la ţărmii de Tigru 
ori fabulos Eufrat 
mai se află; 
o casă numai oglinzi 
cum în basme 
fabulosul palat. 

(Oglinzile) 


Poemul din urmă relatează un fapt obişnuit: 
cea de care s-a îndrăgostit poetul n-a răspuns 
chemării de a se vedea reflectată în iubirea lui. 
Metafora oglindirii e veche. 

Poetul s-a supărat şi „caii de foc/ i-am sunat,/ 
hoarda toată de foc/ a lui Han Belzehut./ Şi caii 
aceia năpraznici/ oglinzile / praf le-au făcut”. 

Adică a sfărâmat imaginea frumoasă a în- 
drăgostirii. 

Rămâne magnifică însă această imagine a 
îndrăgostitului, ca cel ce construieşte un palat de 
oglinzi, în stare să rivalizeze cu fabuloasele 
edificii ale maharajahilor (Taj-Mahal 107 e celebru) 
sau ale regilor din vechile civilizaţii orientale 
(asiro-babiloniană, persană, chineză). 

Poemul începe însă cu o secvenţă gnomică 108 
(poeţii noştri moderni sunt, de altfel, creatorii 
unui fel de gnomism liric sau metaforic, al cărui 
pattern 109 se poate identifica în scrierile vechi - 
Istoria ieroglifică este doar cel mai evident, atunci 
când e pusă în paralel cu această construcţie 
modernă): 


Am o casă 
numai oglinzi, 
în ea mă închid 
ca un fermecat 
şi mor mereu, repetat 
în glaciale oglinzi 
reflectat. 


E si o secvenţă ermetică. Deşi continuarea 

y y y 

poemului oferă cheia hermeneutică, recursul la 
astfel de momente în poezie reprezintă fie un 


107 A se vedea: 

http://ro.wikipedia.org/wiki/Taj_Mahal. 

108 Gnomic = care cuprinde maxime, sentinţe, 
reflecţii, aforisme. 

y 7 

109 A se vedea: 

https://en.wikipedia.org/wiki/Pattern. 

popas de reflecţie glacială (de raţiune rece) pe un 
parcurs tumultos, înflăcărat de sentimente, fie 
prilejul de a insera un mesaj mai profund. 

Adesea poetul recurge la acest artificiu, nu 
foarte uşor sesizabil, pentru că semnificaţia unor 
astfel de secvenţe (care alcătuiesc un conţinut în 
sine) pare să se armonizeze perfect cu întregul. 

Cum spuneam, numai ciudatul metaforism 
aforistic poate să trezească bănuieli asupra unei 
posibile deviaţii semantice. Iar aici pare a fi vorba 
de îndrăgostiri repetate, în urma cărora „mor 
mereu, repetat”. 

însă putem interpreta în multe alte feluri 
această casă de oglinzi, loc de recluziune a poe- 
tului, loc în care el repetă exerciţiul de ars 
moriendi, ca pe o mişcare de balet clasic. Rămâne 
întrebarea dacă vrea să atingă perfecţiunea sau 
doar înmulţeşte scenariile în acest lac al lebe- 

y y 

delor 110 murinde. 

Oglinzile pot nu numai să augmenteze 
egoul, ci şi să-l risipească prin multiplicare. 

Uneori, în poezia lui Botta se recunosc 
„acorduri” ce îl apropie de lirica lui Marin 
Sorescu: 


Doar vremea nu trece 
de la o vreme. /.../ 

Si trece o Umbră 

y 


110 A se vedea: 

http://ro.wikipedia.org/wiki/Lacul_lebedelor. 



de la o vreme: 

- Stai, Moarte, 
ai vreme, 
nu te grăbi! 

- Pe ce mă cunoşti 

y 

că sunt Moartea? 
-Te cunoşti după semn, 
pe rânjetul coasei, 
pe sapa de lemn. /.../ 

Cazul e limpede 
ca lumina de zi: 
Moartea eşti, 

y 7 

n-ai mai fi! 
(Limpede ca lacrima) 


* 


A fost odată 
o doamnă 
si ce mănuşi avea, 

y y 7 

frumoase mănuşi 

y 

din piele de suedez. 

Nu din piele de Suedia, 
piele de suedez, ai să vezi. /.../ 

Si aud 

y 

sunete seci, sacadate, 
sunete lemnoase, 
oasele troznind, 
ca si cum un cariu 

y 

ar toca stâlpii lumii. 

Şi cad globul-soare 
si altele stele, 

y 7 

scrâşnind. 

y 

(Irig rid) 

îl apropie de Sorescu dezinvoltura cu care 
pare că prezintă lucruri banale, dar a căror 
semnificaţie trebuie căutată în profunzime. 

Un poem, Plus şi minus, interferează cu 
mesajul poeziei Altă matematică a lui Nichita 
Stănescu 111 : 


Da, este adevărat, 
o lacrimă 
si încă o lacrimă, 
pe obraji lunecând, 
în potire de crin 
tremurând, 
fac tot o lacrimă, 
una singură, 
un limpede lac, 
o mare lacrimă limpede. 

Un copac 
şi încă un copac, 
de tâlhari abătuti 

y 

amândoi, 


111 A se vedea comentariul meu: 
http://www.te0l0giepentruazi.r0/2009/02/24/anti 
matematica-si-mistica-iubirii/. 

înjunghiaţi copaci, 
îngenunchiaţi, 
la pământ, 
fac doi copaci doi, 
doi morţi neslujiţi, 
doi morţi despărţiţi. 
- Dar un foc 
dacă i-ar bântui, 
un foc 

dacă i-ar mistui, 
cenuşa acelor ucişi, 
a copacilor, 
se va contopi, 
într-o îmbrăţişare 

y y 

milosul foc 
pe veci i-ar uni. 

- Da, este adevărat, 
eu nu văzusem 
acel foc 
si vâlva lui. 

y 

în Fizica mea, 
elementul foc 
nu era, nu era. 


La Botta, însă, tema nu este dragostea, ci 
moartea. Mereu moartea. El fiind poetul care şi-a 
imaginat moartea în zeci de feluri. 

Rotirea de astre ajunge să i se pară un vârtej 
de corbi, iar apropiata moarte îşi cerne cenuşa 
subţire pe pleoapele sale: 



Astre se rotesc 
pe adâncul văilor: 
nu-s astre, 
sunt corbi 
pe adâncul văilor, 
în ceresc anotimp. 

Dati-mi corbi, liniştea, 

y 7 y 7 

linişte, liniştea 

y 7 y 

cât mai am timp. 

Astrele aprind 
răzvrătita pădure, 
ard cei nalţi stejari, 
acei crai de ghindă. /.../ 

Pe pleoape îmi cad 
peniţele corbului. 

Tu, neagră menire, 
pe pleoape-mi resfiri 
umbra ta subţire. 

y 

(Somnul) 

Spectrul morţii transformă cuvintele 
simboluri şi enunţurile în apoftegme esenţiale : 

Muzica sferelor era 
după umila părere a mea. 

Ceruri cântând, 
vitroasele ceruri sunând, 
incorporale retorici retorizând 

în aerul fără densitate 
în extramundana puritate [...]. 

(Iberia) 

* 


Plop, plop, 
am să te spui 
cititorilor în stele, 
regilor-magilor, 
moartelor de multe dinastii, 
astrologilor, 
caldeenilor, 
berzelor-egipţienilor, 
să-ti citească din cărţulii 

y y 

horoscop de plop. /.../ 

Aici vei petrece, 
vei face un stagiu aici, 
o penitenţă aici, 
în veştede pagini, 
aici în paragini, 
în opera mea. 

Plop, plop, 
cu o mie de pleoape, 
o mie de ochi! 

(Ruga fericitului autor) 


Ce lină plutire 
pe albastre oglinzi, 

ce aer albastru era, 
cât cuprinzi! 

Şi înjura Onelei 
şi arunca la belciuge 
si rechini si recife 

y y 

intrau în coşciuge. 

Tot văzutul 
nevăzut se făcea 
si totul era, 

y 7 

suferinţa era 

y 

si nu exista. 

y 

(Ars moriendi) 

* 


Mi-au dat de furcă 
Inexistenta, 
vidul absolut, 
neantul absolut 
absolutul zero, 
mi-ati dat de furcă, 

y 7 

voi, Legendari! 

Când armăsari 

petrecuţi prin urechile acului, 
când nor de lăcuste 
mana holdelor luând, 
când incendiu 
în lentila în care privesc 
la păduri, la relicve, 
la brazi-piramide, 

pe scoarţa bradului încrustând 
hieroglife. 

(Scrisorile) 

* 


Ce mi-ai scris de Cetatea înger? 

De ce mi-ai spus: 

„Cetăţile visate sunt în cer”? 

De groaza îngerilor, 
în somnul de plumb, 
în arcanele spaimelor nesfârşite 
m-am ascuns. /.../ 

Era un timp atemporal, 
un timp de Haos, de Hades, 
în somnul infernal. 

Şi a fost parcă ieri, 
în noaptea ieriului 
când fiinţa imperiului, 
fiinţa Nicăieriului 

y 

s-a desfiinţat. 

y 

(Nicăieri, din Ultimele poezii) 

îndrăznesc să susţin că tiparul poetic se află 
la Cantemir, după cum am indicat şi într-o carte 
recentă a mea 112 . Există, în exemplele de mai sus, 
foarte multe elemente care aparţin unei perspec- 

112 Studii literare, voi. I, op. cit., p. 179-197, 217-227, 
cf http://www.teologiepentruazi.ro/2014/06/29/studii- 
literare-vol-i/. 

tive poetice vechi şi pe care Botta le inserează 
pentru a genera viziunea unei alte lumi, cu care 
este pe cale să se întâlnească. 

Această schimbare de status existenţial îi 
produce însă o panică ireprimabilă. Pentru că el 
nu mai are stabilitatea în credinţă a înaintaşilor, 
deşi vede că se apropie în mod alert de realitatea 
pe care aceştia o descriseseră. 

O poezie are ca temă lupta lui Iacob cu 
îngerul, care îl preocupase şi pe Nichita Stă- 
nescu 113 , dar dezvoltarea ei de către Botta este mai 
curând în sensul refuzului morţii din unele poeme 
argheziene: 


Steaua era pe sfârşite, 
stingerea sunase şi ea, 
cerurile deschise cântau. 

Ce ştiau despre stingere 
cerurile, 
ce ştiau 

y 

de lacrimi amare? 

Ce ştie Primăvara 

y 

de lăcrămioare? 

Şi fiind obligat 
la spelunca din vale, 


113 A se vedea comentariul meu, al poeziei lui 
Nichita Stănescu Lupta lui Iacob cu îngerul sau despre 
ideea de „tu”, aici: 

http://www.teologiepentruazi.ro/2016/11/06/reint 

oarcere-la-nichita-55/. 

am spus cuvinte, 
am spus injurii, 
am cuvântat cuvântări 
despre dezolare, 
blasfemii, blasfemii, 
despre femeia Pierzare. 

Si cerurile deschise cântau: 

y 

te uită la el, e tot muieratic, 
îşi strigă iubirile 
şi ce gălăgioase 
iubirile sale. 

Oh, iubiri, 
sărmane iubiri, 
în a plângerii vale, 
în spelunca 
prea plină de jale! 

Şi vine timp crud 
şi dulce pedeapsă. 

Vine un chip fără chip, 
vine o voce fără voce, 
un sunet fără sunet, 
vine o lata tara lata, 

y y 7 

vine canalia cea luminoasă, 
cu aripi mii. 

Si ce ţesătură, 

y y 7 

ce scriere cuneiforma, 
ce misterioasă, 

ce ţepi de arici 
în fluturare hidoasă! 

Nu mă lupt cu tine 
ca Iacob cu îngerul, 
nu mă cosi, nu mă secera, 
nu mă cheamă Iacob, 
sunt altcineva. 

Făpturile visului meu 
sunt preacurate, 
mâinile mele sunt obosite, 
la piept aşezate. 

A sunat stingerea 
si se lasă linişte, linişte. 

y y ' ? 

Si numai cristali 

y 

si doar minerale 

y 

în spelunca din vale. 

(Cu privire la tabloul lui Delacroix: lupta lui Iacob 

cu îngerul) 


Ne aminteşte de atitudinea lui Arghezi din 
poemul Priveghere, pe care l-am amintit recent 114 . 


114 A se vedea: 

http://www.teologiepentmazi.ro/2014/06/22/dum 

nezeu-si-arghezi-5/. 

Comentariul acesta a intrat în cartea mea, Studii 
literare, voi. I, op. cit., în cap. Dumnezeu şi Arghezi, p. 
359-410, cf. 

Spaima de îngerul morţii şi de situaţia în care 
ar putea fi găsit nepregătit pentru moarte („Şi 
cerurile deschise cântau :/ te uită la el, e tot 
muieratic”...) îl face să încerce să se prezinte sub o 
altă identitate, purificat de păcatele adunate în 
timpul vieţii petrecute în valea plângerii, „în 
spelunca din vale”: „Făpturile visului meu / sunt 
preacurate”... 

Ştie că trebuie să se mute din valea 

y 

plângerii 115 la veşnicie. Ştie că trebuie să aibă 
făpturile visului preacurate, dacă nu vrea ca 
îngerul să i se arate cumplit, aşa cum spun cărţile 
bisericeşti, fapt pe care îl traduce poetic prin: „ţepi 
de arici / în fluturare hidoasă”. 

Şi chiar spelunca din vale trebuie să stră- 
lucească: „numai cristali şi doar minerale”. Sau 
asta ar trebui să vadă un ochi transfigurat: 
metamorfoza speluncei/ a peşterii din care nu se 
vede raza dumnezeiască, într-un loc sclipitor. 

în câteva poeme, moartea începe cu o privire 
spre cerul înstelat: 


Cer înstelat, 
lăicer 116 tremurat, 


http://www.teologiepentmazi.ro/2014/06/29/stud 

ii-literare-vol-i/. 

115 A se vedea articolul meu: 

http://www.te0l0giepentruazi.r0/2008/02/14/vale 

a-plangerii/. 

116 A se vedea: 

http://dexonline.ro/defmitie/lăicer. 

stelele, ochii de argus 117 . 
Ursii Trei Ierarhi 

y 

au cântat un canon, 
de trei ori au cântat 
Kirie Eleison 118 . 

(Ingenioaso!) 


Stelele Ursei 119 stinse erau, 
satul arsese 

şi ursulina se pieptănase frumos. 

Nimeni, nimeni ca ea 
nici pe departe nu-i semăna. 
Vino, Ursulino, în crânguri, 
la frunze, la fragi. 

...Şi privii ochii cei dragi 
şi gheţarul ochilor mă izbi, 
un gheţar de fier mă lovi. 

Şi mă lovi fără blândeţe, 
fără iertare, 
la bătrâneţe. 

y 

(Anii mei) 


117 Idem: 

https://ro.wikipedia.org/wiki/Argus_(mitologie). 

118 Idem: 

http://ro.wikipedia.org/wiki/Kyrie_eleison. 

119 Idem: 

http://ro.wikipedia.org/wiki/Ursa_Mare. 



Cum începe orbirea? 

Iată cum: 
la suverane astre 
privind cu ochiul liber 
si astrele 

y 

întorcându-ti indiferente 

y 

reci ochii lor, 
impenetrabili ochi, 
în misticitate... 

(De l’infinito universo e mundi) 


Pentru această direcţie a văzului, în litera- 
tura română Botta avea, în mod special, exem- 
plele anterioare ale lui Cantemir şi Eminescu. 
Atitudinii tradiţionale el îi adaugă neliniştea 
modernului care nu mai este în stare să lectureze 
aceste hieroglife. 

Universul întreg şi chiar propriul parcurs 
existenţial îi oferă semne şi sensuri într-o para- 
digmă pe care nu mai ştie să o descifreze. 

Lumea e un cod de semne care duce către o 
concluzie finală, dar pe care nu o poate anticipa şi 
discerne: 


„Răspund la numele Cuc, 
sunt un subaltern, 
pe lume nu am 
altă menire, 

doar să vă luminez năucindu-vă, 



193 


doar să vă fac ştiută 

y 

porunca: 

NU RUPETI FLORILE!” 

y 

Cu migală gravate, 
litere moarte, de rară fineţe, 
din argint şi din os, 
ca un talisman 
la pieptul corbului. 

Oh, corb pleşuv, subalternule! 
Lumina te-a părăsit, 
eşti orb, orb. 

y 7 

Nu eşti subaltern, 

y 7 

nu eşti cuc, 

y 7 

eşti un OEDIP al paserilor, 
pleşuvule corb! 

(Citiţi!) 


* 


De neînţeles, 

y 7 

intraductibile, 
nu recunosc 

Alfa şi Omega mierlelor. 

Si dicţionare nu am, 
unul româno sau franco 
sau anglo-mierlin, 

cu enluminura 120 în aurul mat 
ad usum delphini 121 . 

(Prostul) 


Asumându-si condiţia de modern, se simte 

y y 7 

totuşi un Oedip al poeţilor... 

în poemul De Vinfmito universo e mundi, pe 
care deja l-am amintit, pe un ton romantico- 
baladesc, Botta îşi face portretul astrului mort, 
plâns de iubita blondă: 

în seara paradisiacă, 
grădină între grădini, 
în luna de miere 
a mierlei, 

unei unice blonde iubiri 
am spus, 

într-o tăcere posacă, 
în verva mea 
de promoroacă: 
sunt un astru! /.../ 

Mai spune o dată, 
geme blonda, plângând, 
jelind ca după mort: 


120 Idem: 

http://dexonline.ro/defmitie/anluminură. 

121 Idem: 

http://en.wikipedia.org/wiki/Ad_usum_Delphini. 

Sunt un astru, 
am strigat în gând. /.../ 

Ca o molimă, 
plânsul 
se va lăţi, 
se va întinde 
în şapte judeţe. 

Ochiul tău sceptic, 
ochiul tău plâns, 
îmi face rău, blondo, 
vântul să-l sece, 
acela de pe Rarău, 
acela ca plumbul de greu 
ce cade 
peste noi 
si cade si cade. 

y y 

...Si blonda 

y 

plânge mereu 
în pristolul nopţii, 
sub cereşti arcade. 

y 

Aproape toate lucrurile lumii îi redeşteaptă 
gândul la moarte. Nu numai cerul înstelat, ci şi 
marea sau ploaia : 

O noapte din cer, 
noapte ca un val, 
noaptea m-a lovit 
cu bice de alge. 

Soare de coral 
m-a încercuit. 

(Thalassa) 

* 


Rara ploaie cădea. 

Era o ploaie 

de o calitate rară, vă spun, 
fină, ultra fină, 
de o rară transparenţă, 
de un aer uşor trist, 
de un imens rafinament. 

Glin, glin, 
ploaia rară cădea. 

Poate cad tot asa 

y 

critalele de Boemia. 

Si ele au acest son cristalin, 

y 7 

glin, glin 

intrând în pământ, 
la împărat de pământ, 
la Greul Pământului. 

Si viermii 

y 

de o strălucire vâscoasă, 
viermii 

care au dat de mărul cel bun, 
glin, glin 

sună a lor cantilenă, vă spun. 
Şi fulgerul cade aşa, 
încrucişând sabia. 

y 

Şi clipa dacă mai trece 
ca un soare sumbru 
voi asfinţi, 

y 7 

vai de mine, mort voi mai fi, 
fără amintire, fără istorie, 
în castelul meu interior 
dezbrăcat de glorie, 
în pădurea 
dezbrăcată de frunze, 
cu palid nimb 
în întomnarea iluzorie. 

(Glin) 


Informaţia livrescă devine, cum am mai 
spus, în versurile lui Botta, element încorporat în 
experienţa personală. Iar experienţa sau senti- 
mentul personal este aruncat în aer, expulzat 
în cosmicitate (ca să-l parafrazăm pe poet). 

De asemenea, tradiţia poetică cultă şi cea 
orală/ folclorică, limbajul familiar şi cel preten- 
ţios-poetic sau eliptico-simbolic se îngemănează 
într-un text care are naturaleţea lui - în ciuda 

y 

faptului că e o ingenioasă construcţie. 

E o partitură poetică pe care mizează şi 
Nichita, în „a doua parte” a carierei lui. 

Poetul nu este însă un descurajat/ un 
deznădăjduit şi nici nu lasă lucrurile la voia 
întâmplării. Se cunoaşte pe sine cine şi ce este, se 

cântăreşte şi se caracterizează cu o cumpănă 
dreaptă: 


Licurici, 

aprindeţi felinarele voastre! 
Acum te văd mai bine acum, 
floarea mea, 
tu, iubire, 
tu, sfiiciune. /.../ 

Nu-mi spune: mi-e groază! 

Dă tăcerii 
ce-i al tăcerii, 
amarnicul preţ al cenuşei. 

Nu sunt o metaforă, 
nimic abscons, 
niciun tâlc 

în adâncul adâncului. 

Doar dorul nebun, 
o dulce sălbatecă fiară. 

...Acuma 

licuricii şi-au aprins felinarele! 
Oh, de-ar avea un amurg luminat, 
de-ar fi ca un susur ferice, 
săracul de el, 
cerşetorul, 

înfioratul meu cântec. 


(încet, lumina) 

Versurile reprezintă o caracterizare cu 
modestie a propriei opere. A fost mânat de un dor 
fără tâlc, de un dor adânc născând poeme, care nu 
au nevoie de o hermeneutică abisală. Un dor de 
viată si de iubire... 

y y 

îşi doreşte o înserare dulce şi un „amurg 
luminat” pentru sine şi, implicit, pentru încheie- 
rea operei sale poetice. 

în Ultimele poezii ne întâmpină aceeaşi 
împăcare cu gândul plecării din această lume: 

Dintr-o noapte albă, 
într-o noapte albastră 
să treci pragul, 
să treci liniştit 

y 

si nu-ti fie teamă 

y y 

de aripa morţii. 

Si ai să vezi 

y 

nemaivăzute lumini cereşti, 
luminile ochilor cei îngereşti... 

Umbră, 

săraci ochii mei, 
grei de restrişte 
la pământ căzură. 

Melci în tot locul, 
melci pe faţa pământului 
ochii mei au văzut. 

Şi, din melci ce erau, 
melcii uriaşi s-au făcut. 

y 

Şi au dat în vileag uriaşii 
coarne bouresti 

y 

în aburoasa lumină. /.../ 

Nu, să nu te aperi. 

De rău să nu te aperi, 
dar de uriaşii, 

y 7 

de bouresti coarne, 

y 7 

fiule, nu te apăra. 

Dacă ei te-au ales, 
dacă Domn iubit, 
dacă-n asfinţit 

y 

asa te-au numit, 

y 7 

lasă-te învins, 
tăiat lasă-te: 
vei muri fericit. 

(Herb) 

Le putem socoti viziuni coşmareşti sau 
putem căuta totuşi un sens acestor imagini fluide, 
care se schimbă de la un poem la altul, prin care 
Botta se pregăteşte pentru marea trecere, cum ar 
spune Blaga. 

Se poate observa o pendulare între aştepta- 
rea celestă şi cea infernală. Ştie că va vedea ceva 
diferit de realitatea terestră si nu are vanitatea 

y 

„apuseană” a încredinţării de mântuirea sa, dar 
nici scepticismul specific ateu, care nu aşteaptă să 
se întâmple nimic după sau dincolo. 

Este interesant faptul că îşi alege acelaşi herb 
ca si Sfântul Antim Ivireanul: melcul. în stema 

y 

Sfântului Antim, melcul înaltă coarnele către o 

7 y 

stea, simbolizând smerenia adâncă al cărei tel îl 

7 y 

reprezintă ajungerea la cele cereşti. Din poeziile 
parcurse, am înţeles înfrigurata privire a lui Botta 
spre aceeaşi destinaţie. 

Tot la Antim Ivireanul ne trimite cu gândul 
şi metafora centrală a poeziei Medalion : „m-am 
spânzurat de gâtul tău / cu funia de aur/ a pletelor 
tale./ Şi spânzur acum/ de ramura gâtului tău”. 
Pentru că Antim rostea această declaraţie: „de 
gâtul meu spânzură sufletele voastre” 122 . 

Botta cere însă dezlegare de la femeia iubită, 
cu sensul de a o îndemna pe aceasta să nu cadă în 
deznădejde din cauza morţii lui: 

„Binecuvântato, iubito,/ repede să treci / prin 
codrul deznădejdii,/ nu cumva să te ajungă / 
delirantul,/ viscolul rău./ Şi medalionul aruncă-l 
[pe sine însuşi, adică]/ şi dezleagă-l [de tine] pe 
robul tău [pe robul iubirii tale] ”. Cu toate acestea, 
nu putem nesocoti importul metaforic din opera 
antimiană. 

Un alt poem, Marea, îl actualizează pe 
Dosoftei - autorul unei excepţionale metafore, în 
Psaltirea versificată, prin care asimila imaginea 
mării despicate cu cea a unei păduri foşnitoare (Ps. 
105, 31-35) 123 : 


122 Antim Ivireanul, Opere, ed. cit., p. 28. 

123 A se vedea cartea mea, Creatori de limbă şi de 
viziune poetică în literatura română, voi. 1, Dosoftei, 
Teologie pentru azi, Bucureşti, 2013, p. 184-185, în care 
semnalam faptul că această imagine a trecut în poezia lui 
Ion Pillat şi Adrian Maniu, cf. 

Abia se trezeau din adormire, 
legănarea de frunze abia începea, 
clocotitoarele valuri ale pădurii 
loveau digul pieptului meu, 
talazuri creşteau. 

y 

Ce mare furioasă! Si valurile 

y 

ce sălbatece creste aveau. 

Tu, Dimineaţă, Zeiţă 

7 y 7 y 

frumoasă cum nu ştiu a spune, 
nu-mi da nici boarea prielnică, 
nu-mi da nici vântul prea lin 
pe marea pădurii. 

Nici busola si nici crucifixul 

y 

nu-mi da. 

Nici ţărmuri nu vreau, 
nu vreau să ajung undeva. 
Doar uitarea, 
de mine să uit, 
să mă pierd 

pe clocotitoarea, marea pădurii. 


http://www.teologiepentmazi.ro/2013/06/15/creat 

ori-de-limba-si-de-viziune-poetica-in-literatura- 

romana-vol-i/. 

Comentariul meu, la care mă refer, a fost publicat 
iniţial aici: 

y 

http://www.teologiepentruazi.ro/2013/05/31/creat 

ori-de-limba-si-de-viziune-poetica-in-literatura- 

romana-58/. 

De altfel - tot în legătură cu literatura 
română veche - acest volum mai cuprinde alte 
două poezii cu subiecte extrase din Letopiseţul lui 
Grigore Ureche, cu titluri grăitoare: Bocetul al lui 
Ion Vodă Armanul mai numit şi cel Cumplit şi, 
respectiv, Misail Călugărul şi Simion Dascălul. 

în ultimul dintre ele este evocat si Cantemir, 

y 7 

cel care, ca si Miron Costin si stolnicul Constantin 

7 y y 

Cantacuzino, a dezaprobat cu vehemenţă basnele 
celor doi interpolatori, calomniatori ai neamului 
lor: 

„Să tot fii Principe / şi să scrii, să scrii / la 
mescioara de cedrul aşa cum scria Cantemir:/ „Vai 
vouă Misaile,/ tristeţi şi bureţi../’/ Oh, stinge-s-ar 
soarele / şi se stinse el./ Şi înserarea îmi cade în 
cap / şi smulg cap nebun de pe umeri,/ dau cu el de 
pereţi,! vai vouă, tristeţi şi bureţi./ Şi târziu s-a 
făcut / şi târziu/ dat îmi este să ştiu / cum o aduse, 
vorba,/ despre voi / princiarul Moldav. /Ce fel de 
călugăr eşti Misaile ?/ Ce hram porţi Misaile?/ Şi 
cum eşti?/ Slab [de] înger ori duhul cu doaga 
sărită ?/ Şi tu Simioane Dascăle/ ce mutră ai?/ Ce 
isoane ţii tu/ Simioane ?/ Voi sunteţi fum,/ vai 
vouă, fum./ Nicidecum Atleţii lui Dumnezeu,! 
Spionii lui Dumnezeu, nicidecum./ Voi sunteţi, vai 
vouă,/ vânzarea neamului vostru”... 

Se pare că vechile scrieri ale literaturii 
noastre medievale erau în atenţia poeţilor mo- 
derni, în ultimele decenii ale secolului trecut, 
dorindu-se nu numai recenzarea istoriei, ci si 
recuperarea valorilor expresive/ poetice ale unor 

opere care, o vreme, au fost puse în acoladă, de o 
anumită ideologie... 

